
Увод
Полазећи од обавеза утврђених у члану 46, став 1, Закона о јавним агенцијама         („Службени гласник РС ”, бр. 18/2005, 81/2005- испр. и 47/2018), члану 7, став 8, Закона о лековима и медицинским средствима („Службени гласник РС” бр. 30/2010, 107/2012, 113/2017–др. закон и 105/2017-др. закон), Управни одбор Агенције за лекове и медицинска средства Србије, на седници одржаној 28. фебруарa 2023. године усвојио је  Извештај о раду Агенције за лекове и медицинска средства Србије за период од 1. јануара до 31. децембра 2022. године.
Извештај је структуиран у две велике целине. Први део – Извршавање послова из надлежности АЛИМС-а,  садржи интегрисане податке о раду свих организационих целина Агенције за лекове и медицинска средства Србије (АЛИМС) како за лекове и медицинска средства која се користе у хуманој медицини, тако и за лекове и медицинска средства која се користе у ветеринарској медицини. Такође, у овом делу извештаја су приказане и остале активности из надлежности АЛИМС које су се спроводиле у извештајном периоду. У односу на дефинисане кључне индикаторе перформанси за активности о којима се извештава, наведен  је  проценат реализације, а степен остварења КПИ  је класификован у три нивоа:   потпуно остварен (100%), делимично остварен (55-99%) и није остварен    (<50%).  За редовне активности КПИ су дефинасни на годишњем нивоу  (Образац 3 (УКВ П 15)), док се  активности за остваривање циљева  Развојног плана 2019-2023. прате преко показатеља који су дефинисани у поменутом документу, за сваки циљ / активност и налазе се у колони „показатељи“. 
Други део – Закључак  садржи два сегмента -  А/ Aнализу испуњења циљева и кључних индикатора перформанси у складу са дефинисаним циљевима у Програму рада АЛИМС за 2022. годину  и  Развојним планом АЛИМС за период 2019-2023 и

 Б/ Aнализу реализације Развојног плана АЛИМС  за период 2019-2023 до 1.јануара 2023 године. 
У наставку је дат преглед надлежности АЛИМС-а и основни подаци о организационој структури и људским ресурсима. 

а) Надлежности АЛИМС
У складу са Законом о лековима и медицинским средствима („ Службени гласник РС”, бр. 30/2010, 107/2012, 105/2017–др. закон и 113/2017-др. закон), Агенција за лекове и медицинска средства Србије је надлежна да:
1) издаје дозволе за лек, одлучује о измени и допуни, обнови и преносу, као и престанку важења дозволе за лек;
2) врши упис медицинског средства у Регистар медицинских средстава, одлучује о измени и допуни, обнови уписа, као и брисању медицинског средства из Регистра медицинских средстава;
3) врши упис у Регистар традиционалних биљних лекова, односно упис у Регистар хомеопатских лекова;
4) издаје дозволе за спровођење клиничког испитивања лека и медицинског средства, одлучује о измени и допуни дозволе, односно протокола о спровођењу клиничког испитивања лекова, доноси одлуке у вези с пријавом клиничког испитивања, врши контролу спровођења клиничког испитивања;
5) прати нежељене реакције на лекове (у даљем тексту: фармаковигиланца), као и нежељене реакције на медицинска средства (у даљем тексту: вигиланца медицинских средстава);
6) издаје уверења за потребе извоза лекова и медицинских средстава у складу с препорукама Светске здравствене организације;
7) одобрава увоз лекова и медицинских средстава за лечење одређеног пацијента или групе пацијената, као и лекова или медицинских средстава за научна и медицинска истраживања;
8) врши категоризацију лекова, односно медицинских средстава;
9) одобрава оглашавање лекова и медицинских средстава;
10) врши прикупљање и обраду података о промету и потрошњи лекова и медицинских средстава;
11) даје информације и предлоге за рационално коришћење лекова и медицинских средстава;
12) повезује се са међународним мрежама информација о лековима и медицинским средствима и са агенцијама надлежним за лекове и медицинска средства и њиховим асоцијацијама;
13) учествује у планирању и спровођењу систематске контроле лекова и медицинских средстава и узимању случајних узорака из промета;
14) даје мишљења за увоз и извоз узорака ћелија, односно ткива за поступак клиничког испитивања лековима;
15)  врши контролу квалитета лекова и медицинских средстава;
16)  припрема стручне публикације из надлежности Агенције;
17)  врши и друге послове, у складу са законом.
Послове наведене под тачкама:  1), 2), 3), 4), 5), 6), 7), 8), 9),10),12), 13) и 14) АЛИМС врши као поверене послове.
У складу са Законом о медицинским средствима („Службени гласник РС“, бр. 105/2017), Агенција за лекове и медицинска средства Србије је надлежна да:
1) врши регистрацију медицинског средства, измене и допуне, продужење регистрације, као и брисање медицинског средства из Регистра  медицинских средстава;

2) води Регистар произвођача, односно овлашћених представника произвођача (у даљем тексту: Регистар произвођача), врши измене и допуне и брисање из Регистра произвођача;

3) одобрава спровођење, измене и допуне одобрења о спровођењу клиничког испитивања, потврђује пријаву клиничког испитивања и одобрава увоз производа за клиничко испитивање у складу са овим законом, као и да врши контролу спровођења клиничког испитивања;

4) врши оцењивање усаглашености медицинског средства са захтевима монографије националне фармакопеје, као и важеће Европске фармакопеје или интернационалне фармакопеје; 

5) врши признавање иностраних исправа и знакова усаглашености;

6) врши техничку процену медицинског средства на тржишту са Захтевима монографије националне фармакопеје, као и важеће Европске фармакопеје или интернационалне фармакопеје, као и са захтевима стандарда и метода произвођача;

7) врши праћење медицинског средства на тржишту, спроводи вигиланцу и учествује у планирању и спровођењу систематске контроле медицинских средстава и узимању случајних узорака са тржишта;

8) одобрава увоз медицинског средства за лечење одређеног пацијента или групе пацијената, увоз медицинског средства као донације или хуманитарне помоћи, односно програма донације у Европској унији, медицинског средства за научна истраживања, као и у случају ванредне ситуације у складу са законом;

9) врши контролу промотивног материјала за оглашавање медицинског средства, на предлог Министарства;

10) врши прикупљање и обраду података о промету и потрошњи медицинских средстава;

11) утврђује статус производа, односно утврђује да ли је одређени производ медицинско средство;

12) даје мишљење о класификацији и категоризацији медицинског средства, на захтев Министарства; 

13) сарађује са међународним мрежама информација о медицинским средствима и са агенцијама надлежним за медицинска средства и њиховим асоцијацијама;

14) даје одобрење за увоз и извоз узорака ћелија, односно ткива за поступак клиничког испитивања;

15) издаје Free sale certificate за медицинско средство које је стављено на тржиште или у употребу;

16) врши информисање опште и стручне јавности, као и континуирану медицинску едукацију, у складу са законом, и припрема и издаје стручне публикације из надлежности Агенције;

17) даје стручне савете на захтев правних или физичких лица у вези са: 

(1) преводом упутства за употребу и обележавањем медицинског средства,

(2) разврставањем медицинског средства у класу и категорију медицинског средства;

18) врши и друге послове, у складу са законом. 

Послове наведене  под тачкама:  1), 3), 4), 5), 6), 8), 11) и 14) АЛИМС врши као поверене послове.
б) Организациона структура и људски ресурси
На основу сагласности министра надлежног за послове здравља од 01. септембра 2022,  као и сагласности министра надлежног за послове ветерине од 12. августа 2022,  ступио је на снагу Правилник о унутрашњој организацији и систематизацији радних места у Агенцији, 25.  октобра 2022. године.  

 Новим Правилником о унутрашњој организацији и систематизацији радних места у Агенцији извршено је усклађивање и распоређивање запослених у складу са потребама процеса рада. Такође извршене су и мање промене у описима послова радних места у складу са надлежностима Агенције.
 Броја запослених на неодређено време у Агенцији износи 232  запослених.                                                                                                                             

Слика 1 -  Организациона шема Агенције за лекове и медицинска средства Србије 

I   Извршавање послова из надлежности Агенције 
У овом делу Извештаја  приказани су основни  сегменти пословања   Агенције за лекове и медицинска средства Србије,  груписане према организационим јединицама, односно пословима и активностима, а који се обављају у  складу са надлежностима  Агенције, наведеним у уводном делу и према дефинисаним циљевима у Развојном плану АЛИМС-а за период 2019-2023. године.  
Детаљан приказ активности у 2022. години  дат је у следећим поглављима:     
1. Центар за хумане лекове
2. Ветеринарски сектор

3. Сектор за медицинска средства 
4. Национални центар за информације о лековима и медицинским средствима

5. Контрола квалитета лекова и техничка процена медицинских средства – Национална контролна лабораторија
6. Међународна сарадња и Изградња капацитета Агенције за јачање регулаторног система Националног регулаторног тела Републике Србије према програму SZO;

7. Управљање квалитетом

8. Група за регулаторне послове
9. еРазвој и управљање информационим технологијама

10. Интерна ревизија

11. Општи и правни послови 

12. Стручни скупови у организацији АЛИМС, објављени стручни радови и објаве запослених АЛИМС
13. Спровођење Одлуке о обезбеђењу јавности рада АЛИМС
14. Мере заштите од пожара, Безбедност и здравље на раду запослених 
15. Остале активности

У наставку су приказани подаци који се односе на  пријем захтева, односно број примљених захтева за лекове и медицинска средства и општих  предмета у периоду 01.01-31.12.2022. године:

· 435 захтева за издавање дозволе за лек, од чега 362 захтева за хумане лекове и 73 захтева за ветеринарске лекове;

· 867  захтева за обнову дозволе за лек, од чега 664 захтева за хумане лекове и 203 захтева за ветеринарске лекове;

· 4.574 захтева за измену и допуну дозволе (варијације), од чега 4.153 захтева за хумане лекове и 421 захтева за ветеринарске лекове; 

· 3832 захтева за увоз лекова (3.758) и медицинских средстава (74) који немају дозволу за стављање у промет;
· 11.277 захтева за контролу квалитета лекова и техничку процену медицинских средстава;
· 5231 захтева за упис/измену/допуну/обнову уписа ветеринарског медицинског средства у Регистар и захтева за регистрацији/продужење/измену и допуну регистрације хум. медицинског средства 

· 983 захтева за одобрење, измену, допуну и пријаву клиничких испитивања за лекове и 48 за медицинска средстава; 10601 извештаја о спровођењу клиничких испитивања за лекове и 3 обавештења о завршетку клиничких испитивања за медицинска средства; 117 пријава завршетка студија за лекове; 

· 148 захтева за издавање Решења о престанку важења решења за стављање лека у промет, од чега 130 за хумане лекове и 18 за ветеринарске лекове, као и 153 захтева за пренос носиоца дозволе од чега 111 за хумане лекове и 42 за ветеринарске лекове;

· 276 захтевa за измену овлашћеног представника произвођача медицинског средстава у Регистар и 169  захтева  о брисању медицинског средства из Регистра. 

Такође, у Служби за пријем захтева из надлежности Агенције и послове писарнице у оквиру Административног сектора током 2021. године примљено је више од 22.430 општих предмета и дописа, од чега 677 захтева за издавање контролне маркице, као и 24.643  допуна документације.
1. Центар за хумане лекове 

А) Редовне активности и унапређење услуга       

Послови процене документације о леку за употребу у хуманој медицини, која претходи издавању дозволе за лек, организовани су у Центру за хумане лекове.

Након ступања на снагу  Правилника о садржају захтева и документације, као и начину добијања  дозволе за стављање лека у промет („Службени гласник РС", бр. 30/2012 и 72/2018), у Центру за хумане лекове се поред захтева за издавање, обнову и измене и допуне дозволе за лек, процењују и захтеви за издавање дозволе на неограничено време. 

У 2022. години, заблежен је благи пораст укупног броја обрађених захтева (обухвата захтеве у сврху издавања, обнове и измене и допуне дозволе за лек) у односу на претходну годину. Одржан је тренд броја решених у односу на број примљених захтева, уз значајно већу реализацију захтева за обнову дозволе за лек, узимајући у обзир ситуацију која је захтевала приоритизацију активности и ангажовање капацитета, и код Агенције и код подносилаца захтева. 
1) Припрема и издавање свих врста дозвола за лек који се употребљава у хуманој медицини 



1.1. Издавање прве дозволе за лек (регистрација)
У поступку издавања дозволе за хумане лекове АЛИМС процењује документацију о квалитету, безбедности и ефикасности лека. У Фармацеутском сектору (Центар за хумане лекове) врши се процена документације о квалитету хуманих лекова и том приликом експерти АЛИМС припремају извештај о процени административне документације и извештај о процени хемијско-фармацеутско-биолошке документације. У Сектору за процену ефикасности и безбедности лека (Центар за хумане лекове), истовремено се врши процена документације о безбедности и ефикасности лека (припремају се обједињени извештаји о процени медицинске административне, претклиничке и клиничке документације), као и процена студија биоеквиваленције (БЕ) за генеричке лекове. У Националном центру за фармаковигиланцу - НЦФ (Центар за хумане лекове) процењују се достављени Периодични извештаји о безбедности лека (PSUR) за сваки лек и посебно достављени Планови управљања ризиком (RMP). У Сектору за издавање дозвола (Центар за хумане лекове), по подношењу захтева врши се процена формалне комплетности захтева, а пре издавања дозволе за лек, врши се контрола и хармонизација Сажетака карактеристика лека (SPC), Упутстава за лек (PIL) и Текста за спољње и унутрашње паковање лека - Labelling (који су саставни делови дозволе за лек), као и дефинисање матичних података

У поступку процене документације током 2022. године:

· издато је 348 писама о формалној комплетности и 341 о формалној некомплетности документације, 

· урађено је 182 процене документације о квалитету лека у оквиру поднетих захтева (приказано према ИНН-у и фармацеутском облику лека); за наведене захтеве урађена је и процена фармацеутске административне документације,

· урађенo је 82 проценe претклиничке и клиничке документације, 63 процене студија БЕ (приказано према ИНН-у и фармацеутском облику лека); за наведене захтеве урађена је и процена медицинске административне документације; такође, урађено је 9 фармаколошко-токсиколошких процена нечистоћа у оквиру поднетих захтева,

· додатно, урађено је и 43 процене документације за одобрење варијација које се односе на увођење нових индикација и измену режима издавања лека, а које су презентоване и разматране на радним седницама Комисије за издавање дозволе за стављање у промет хуманих лекова,

· урађене су процене података из области фармаковигиланце (PSUR, RMP, безбедносне информације у SPC документима, одговарајуће изјаве) за 251 захтев.

Током 2022. године, у поступку суштинске процене документације у сврху издавања прве дозволе припремљено је 567 Образложења clock-stop-а која су прослеђена клијенту уз Писма о clock-stop-у, а на основу утврђених суштинских недостатака документације. У периоду који је обухваћен овим извештајем, 36 захтева за издавањe нове дозволе за лек је обустављено на захтев клијената, а 18 је одбачено.

У поступку обраде захтева за издавање дозволе за лек за употребу у хуманој медицини, у Центру за хумане лекове, у периоду који је обухваћен овим извештајем одржано је 14 радних седница Комисије за стављање у промет хуманих лекова. Након одржаних седница комисија, Сектор за издавање дозвола је припремао обавештења клијентима о неопходним корекцијама које се односе на текст Сажетка карактеристика лека, Упутства за лек, као и обележавање спољњег и унутрашњег паковања лека. Клијенти су у обавези да примене захтеване измене, како би се стекли услови за издавање одговарајућих дозвола за лекове. Током 2022. године извршена је контрола и хармонизација 155 SPC, PIL и Labelling-а, који су саставни делови дозволе за лек; наведени број се односи на обједињене документе за различите јачине/паковања лекова. 

Издато је 254 Решења о издавању дозволе за хумани лек, од чега је издато 8 условних (од наведеног броја издатo је 4 условнe  дозволе за КОВИД вакцине) и 1 привремена дозвола за лек у терапији КОВИД инфекције. Издато је 9 Решења о одбијању захтева за издавање дозволе за лек. За наведени број дозвола за стављање лекова у промет дефинисане су и додељене АТЦ шифре и ЈКЛ бројеви.

Током 2022. године,  било је ангажовано пет спољних експерата за процену документације о квалитету лека и пет спољних експерата за процену документације са студијама БЕ и клиничке документације.
· Дефинисани КПИ за 2022. годину:  Број решених предмета у току године у односу на број примљених предмета   ≥100%
· Реализација: делимично остварен (87.6%)
· Дефинисани КПИ за 2022. годину:  Број завршених предмета у току године у односу на број завршених предмета у претходној години (повећање за 5%) 

· Реализација: делимично остварен (91%)
1.2. Обнова дозволе за лек
Дозвола за лек се обнавља пошто истекне рок од пет година на који је дозвола издата, односно након 12 месеци уколико је издата условна дозвола за лек, након чега се врши понављање поступка процене документације о квалитету, безбедности и ефикасности лека. Том приликом се узимају у обзир све варијације које су поднете и прихваћене, односно одобрене до дана подношења захтева за обнову дозволе. 

Током 2022. године, издато је 608 писама о формалној комплетности и 575 о формалној некомплетности документације. Урађено је  392 процене документације о квалитету лека и фармацеутске административне документације (приказано према ИНН-у и фармацеутском облику лека), 400 процена претклиничке, клиничке и медицинске административне документације (приказано према ИНН-у и фармацеутском облику лека) у оквиру поднетих захтева и процена података из области фармаковигиланце (PSUR, ACO, RMP, безбедносне информације у SPC документима, одговарајуће изјаве) за 589 захтева.

У поступку суштинске процене документације за хумани лек у сврху обнове дозволе припремљено је 577 Образложења clock-stop-а која су прослеђена клијенту уз Писма о clock-stop-у, а на основу утврђених суштинских недостатака документације, док је 13 захтева у сврху обнове дозволе за лек одбачено. Такође 6 захтева за обнову дозволе за лек је обустављено на захтев клијената.

Одржано je 33 радне седнице Комисије за обнову дозволе за стављање у промет хуманих лекова. Издато је 599 Решења о обнови дозволе за хумани лек, од којих је издато 426 дозвола на неограничено време, 10 условних обнова дозвола за лек (од чега су се 2 обновe условне дозволе односиле на КОВИД вакцину), као и 3 обнове уписа у регистар традиционалних биљних лекова. 

За обновљене дозволе за лек дефинисане су и додељене АТЦ шифре и ЈКЛ бројеви. Током 2022. године, извршена је контрола и хармонизација 399 SPC, PIL и Labelling-а, који су саставни делови дозволе за лек; наведени број се односи на обједињене документе за различите јачине/паковања лекова.
· Дефинисани КПИ за 2022. годину:  Број решених предмета у току године у односу на број примљених предмета   ≥100%
· Реализација: делимично остварен (93%) 
· Дефинисани КПИ за 2022. годину:   Број завршених предмета у току године у односу на број завршених предмета у претходној години (повећање за 5%)
· Реализација:  потпуно остварен
1.3. Измена и допуна дозволе
У Извештају су приказани подаци како о броју примљених и решених захтева за измену и допуну, тако и број примљених и решених измена у оквиру поднетих захтева за 2022. годину.

Током 2022. године укупно је примљено 4153 захтева за измену и допуну дозволе за хумане лекове, који се односе на 15172 измене. Укупно је обрађено 3055 захтева за измену и допуну дозволе за хумане лекове, у оквиру којих је обрађено 11681 изменa и издато 2840 Обавештења о прихватању/писама о евидентирању варијације,  209 Решења о обустављању поступка на захтев клијената, а наведени број укључује и Закључаке о одбацивању и Закључаке о делимичном обустављању. Издато је 11 дозвола за лек на основу захтева за додатно паковање (варијације) и 430 Решења о измени и допуни решења на основу одобрених варијација. Због утврђене непотпуности захтева, у поступку формалне и суштинске процене документације за хумани лек у сврху измене и допуне дозволе, припремљено је 629 Писaма о формалној некомплетности и 56  Захтевa за допуну документације (clock-stop).  

У току 2022. године од горе наведеног броја, примљено је укупно 108 захтева за варијације за КОВИД вакцине за које је издата условна дозвола за лек, а које су садржале укупно 308 измена, и све су решаване без одлагања у циљу обезбеђивања континуираног снабдевања.
· Дефинисани КПИ за 2022. годину:  Број решених предмета у току године у односу на број примљених предмета  – испуњење 105%

· Реализација:  делимично остварен (70% )
· Дефинисани КПИ за 2022. годину:   Пораст броја решених предмета у текућој години у односу на претходну годину (повећање за 5%) 

· Реализација:   делимично остварен  (96% )
Напомена: Подаци о броју издатих Решењa о престанку дозволе и Решења о преносу дозволе за хумане лекове наведени су у делу Извештаја који се односи на активности Групе за регулаторне послове.

2) Праћење нежељених реакција на хумане лекове
2.1. Пријављене нежељене реакције на хумане лекове  

Током 2022. године у бази Националног центра за фармаковигиланцу (НЦФ) евидентирана је укупно 1807 иницијалних пријава нежељених реакција на лекове (НРЛ). Додатно, поднето је још 470 наредних (follow-up) пријава. Према пресеку података од 10.01.2023. број пријава дупликата износио је 13, а број невалидних пријава 64, тако да се може закључити да је у 2022. години пријављено укупно 1730
 адекватно документованих случајева НРЛ који су забележени на територији Републике Србије (РС); од тога је 360 случајева пријављено од стране здравствених радника, 84 од пацијената, а 1286 преко носилаца дозвола (НД). Од наведеног броја, 1369 случајева односило се на лекове, а 361 на вакцине. Током 2022. два НД нису достављала пријаве случајева НРЛ у E2B формату.

У НЦФ-у се врши процена сваког појединачног случаја НРЛ са територије РС, након чега се подаци адекватно документованих (валидних) случајева уносе у националну базу случајева нежељених реакција – WHO-UMC VigiFlow. Сваки случај пријављен од здравственог радника или пацијента у систему спонтаног пријављивања прослеђује се одговарајућем носиоцу дозволе. За случајеве које су здравствени радници пријавили путем поште/електронске поште припрема се и одговарајући одговор извештачу. За случајеве који су пријављени преко апликације eReporting, извештачу (пацијенту или здравственом раднику) аутоматски се генерише потврда да је случај пријављен. Подаци о пријављеним случајевима нежељених догађаја након имунизације (НДНИ) размењују се са колегама из Института за заштиту јавног здравља Србије “Др Милан Јовановић Батут“ у складу са Уговором о пословно техничкој сарадњи између АЛИМС-а и Института. 

Током 2022. НЦФ је одговорио на 174 имејла у вези са пријавама нежељених реакција, односно нежељеним догађајима након имунизације и другим упитима који су пристигли на имејл адресу nezeljene.reakcije@alims.gov.rs.

· Дефинисани КПИ за 2022. годину:  Одржати број пријава у бази НЦФ на броју који је већи 1300 пријава годишње 

· Реализација:  потпуно остварен (100%)


[image: image3]
2.2. ПСУР, РМП, писма здравственим радницима

Извршена је административна обрада 476 Периодичних извештаја о безбедности лека (PSUR) достављених редовном динамиком, као и преглед и архивирање 156 посебно достављених Планова управљања ризиком (RMP). Активности везане за процену PSUR, RMP, безбедносних информација у SPC документима у оквиру процеса издавања, обнове и измене дозволе за лек приказане су у тачкама 1.1.1, 1.1.2. и 1.1.3.

Током 2022. године одобрени су едукативни материјали и друге додатне мере минимизације ризика за 38 лекова. Такође, одобрено је и на сајту АЛИМС-а објављено 8 писама здравственим радницима (DHPC). 

2.3. Остале активности  НЦФ-а
У сарадњи са Uppsala Monиtorиng Centre (UMC) током недеље 7-13. новембра 2022. године спроведена је кампања MedSafetyWeek о важности пријављивања сумњи на нежељене реакције на лекове. Кампањи су се прикључили партнери АЛИМС-а: Лекарска комора, Фармацеутска комора, Савез фармацеутских удружења Србије (СФУС), Национална организација за ретке болести Србије (НОРБС) и Национална асоцијација студената фармације Србије (НАПСер). Недеља 7-13. новембра 2022. године обележила је седму годишњу кампању MedSafetyWeek, где регулаторна тела за лекове широм света учествују у кампањи за подизање свести о нежељеним реакцијама на лекове и важности њиховог пријављивања. 

Одржано је неколико састанака са носиоцима дозвола и представницима њихових удружења у вези са организационим и стручним питањима из области фармаковигиланце. Одговорено је на бројне стручне упите које су носиоци дозволе постављали имејлом.

Априла 2022. године у оквиру вебинара у организацији Фармацеутске коморе под називом: „Стандарди и смернице добре апотекарске праксе за безбедан систем рада – безбедност пацијената“ одржано је предавање „Систем фармаковигиланце у пракси - Пријављивање нежељених реакција на лекове“.

Октобра 2022. на VIII Kонгресу фармацеута одржана су два предавања из области фармаковигиланце: “Пријављивање нежељених реакција - Довољна је само сумња!“ и “Комуникацијом ризика до безбедније примене лекова“.

У организацији Привредне коморе Србије и Агенције за лекове и медицинска средства Србије (АЛИМС), 7. децембра 2022. одржана је едукација за одговорна лица за фармаковигиланцу носилаца дозволе за лек и њихове заменике под називом „Основи фармаковигиланце за носиоце дозволе за лек“. Представници Националног центра за фармаковигиланцу  одржали су 5 предавања: „Систем фармаковигиланце у Р. Србији“ Пријављивање нежељених реакција на лекове у оквиру националног система фармаковигиланце“, „Периодични извештај о безбедности лека и Додатак експертском извештају о клиничким подацима“, „План управљања ризиком“ и  „Додатне мере минимизације ризика“.

У организацији The South East European Centre for Surveillance and Control of Infectious Diseases – SECID, WHO Regional Office for Europe, the Centers of Disease Control, USA и Task Force for Global Health, 30.11.2022. године одржано је предавање са темом: „Coordinated NRA/EPI efforts towards strenthening AEFI surveillance-Country experience - Serbia“, на Advanced Training Workshop on "Strengthening Surveillance and Causality assessment of AEFI in SEEHN countries", у Тирани, Албанија (30.11.-02.12.2022.).
3) Издавање уверења за потребе извоза лекова у складу са препорукама Светске здравствене организације

Током 2022. године, АЛИМС је издала укупно 261 сертификат о фармацеутском производу.
4) Одобравање увоза нерегистрованих лекова и медицинских средстава за лечење одређеног пацијента или групе пацијената и за научна и медицинска истраживања

У извештајном периоду АЛИМС је издала 1394 дозвола за увоз лекова и медицинских средстава за потребе клиничких испитивања. 

Издата су и 233 мишљења за увоз узорака и стандарда за потребе регистрације лекова у Републици Србији.

У извештајном периоду АЛИМС је издала 1363 дозвола за увоз нерегистрованих лекова за хуману употребу (обустављено је 20 захтева).

Од наведеног броја, у току 2022. године поднето је и решено 6 захтева за увоз антивирусних лекова који се примењују у терапији КОВИД инфекција у складу са Националним протоколом и омогућен увоз 212002 кутије тј. терапија овим лековима. Поднето је и решено 4 захтева за увоз моноклонских антитела која су одобрена у терапији КОВИД инфекција и омогућен увоз 11256 кутија ових лекова.
· Дефинисани КПИ за 2022. годину:  Захтеви за издавање дозволе за увоз нерегистрованих лекова и дозволе за увоз лекова и мед. средстава за потребе клиничких испитивања, примљени у току године су решени у законском року – испуњење 100 % 

· Реализација:  
· издавање дозволе за увоз нерегистрованих лекова  - делимично остварен (98,3%)
· издавање дозволе за увоз лекова и мед. средстава за потребе клиничких испитивања - делимично остварен (84,4%), узимајући у обзир да се захтев подноси након формалне комплетности захтева за спровођење клин. испитивања, а дозвола издаје тек након одобрења клиничког испитивања

5) Издавање дозвола за спровођење клиничких испитивања лекова и контрола њиховог спровођења

5.1. Издавање дозвола за спровођење клиничких испитивања лекова

У складу са Законом о здравственој заштити надлежност у области клиничких испитивања је додељена Етичком одбору Србије, у циљу постизања униформне и недвосмислене процене етичности спровођења клиничких испитивања у нашој земљи као и скраћења времена потребног за издавање мишљења у вези са клиничким испитивањима. Агенција за лекове и медицинска средства Србије за потребе ЕОС-а врши административно-техничке послове.
У 2022. години наставило се са унапређењем новог информационог система АДИС у Сектору за клиничка испитивања Центра за хумане лекове. 

У 2022. години примљено је укупно 1092 захтева за клиничка испитивања, и то: 116 захтева за одобрење клиничких испитивања, 2 захтева за пријаву постмаркетиншког неинтервенцијског клиничког испитивања, 976 захтевa за измену и допуну одобрења клиничких испитивања. Такође је примљено и 10592 извештаја о спровођењу клиничких испитивања (тромесечни извештаји, озбиљни прекршаји, протокол девијације, безбедносна извештавања и други) за лекове, као и 117 пријава о завршетку студија које су евидентиране и обрађене. У оквиру поступка процене достављене документације за одобрење клиничких испитивања врши се редовна процена документације за квалитет испитиваног лека.
Поднето је и обрађено 8 стручних мишљења из делокруга рада Сектора за клиничка испитивања.

Током 2022. године, у сектору је издато 492 мишљења за увоз и извоз узорака ћелија односно ткива за поступак клиничког испитивања лекова (од 587 примљених захтева). 
У мају 2022. године на снагу је ступио нови Правилник о клиничким испитивањима лекова у хуманој медицини, и имплементација нових захтева овог правилника је имала мањи утицај на тренд решености пријављених иницијалних захтева/измена и допуна захтева за клиничка испитивања током 2022. године.

У периоду који је обухваћен овим извештајем одржано је 14 радних седница Комисије за клиничка испитивања лекова, са 2 ванредне седнице, на једној је разматран захтев за клиничко испитивање вакцине против грипа. Потреба за другом седницом је произишла због повећаног броја процењених захтева. У извештајном периоду обрађено је 102 захтева за спровођење клиничких испитивања, од којих је издато 88 дозвола за спровођење клиничких испитивања, 9 Закључака о обустављању и 2 Решења о одбијању захтева. Такође, издато је 3 обавештења о прихватању пријавe постмаркетиншког неинтервенцијског клиничког испитивања. У извештајном периоду обрађено је 1043 захтевa за измену и допуну одобрења клиничких испитивања, од којих је издато 1009 обавештења о прихватању измена и допуна клиничких испитивања, 29 Закључака о обустављању, 4 Решења о одбацивању и 1 Решење о одбијању.  

· Дефинисани КПИ за 2022. годину:  Број решених предмета у току године у односу на број примљених предмета за Одобрење клиничких испитивања/Пријаве клиничких испитивања/Измене и допуне клиничких испитивања су решени у року – испуњење 100%
· Реализација:  Одобрење клиничких испитивања - делимично остварен (87%)
    Пријаве клиничких испитивања - потпуно остварен 

    Измене и допуне - потпуно остварен 
· Дефинисани КПИ за 2022. годину:   захтеви примљени у току године за издавање Мишљења за увоз/извоз узорака ћелија, ткива за поступак клиничких испитивања лекова, су решени у року – испуњење 100% 
· Реализација:  делимично остварен (84%)
5.2  Контрола спровођења клиничких испитивања за лекове

Током 2022. године реализовано је 17 remote контрола спровођења клиничких испитивања за лекове. Контроле су биле спроведене у складу са Упутством за спровођење контроле клиничких испитивања лекова на даљину (remote контрола) за време пандемијских услова, које је Агенција израдила током 2020. године, пратећи упутства Европске агенције. 

· Дефинисани КПИ за 2022. годину:  Број планираних контрола спровођења клиничких испитивања хуманих лекова  у текућој години – најмање 12   
· Реализација:   потпуно остварен
6) Категоризација хуманих лекова

У 2022. години примљено је 4 захтева за категоризацију лека за употребу у хуманој медицини, и издато исто толико Решења о категоризацији лекова за употребу у хуманој медицини.
7) Издавање стручних мишљења  за хумане лекове

Током 2022. године, oбрађени су захтеви и издата стручна мишљења за лекове који се употребљавају у хуманој медицини за следеће области:

· стручна мишљења о предлогу текста додатне маркице за хумане лекове: 707
· стручна мишљења о предлогу текста додатне маркице за нерегистроване лекове за хуману употребу: 610
· стручна мишљења у области квалитета лека: 80
· експертска фармаколошко-токсиколошка и клиничка стручна мишљења: 16
· стручна мишљења из области фармаковигиланце: није било захтева

· стручна мишљења за потребе царињења хуманих лекова: 63 
· Дефинисани КПИ за 2022. годину:   захтеви за издавање стручних мишљења из надлежности Сектора за процену ефикасности и безбедности лекова, који су примљени у току године, су решени у законском року – испуњење 100% 
· Реализација:  потпуно остварен 

Б) Активности за остваривање циљева из Развојног плана 2019-2023 

У току 2022. године, реализоване су следеће активности  за остваривање стратешких циљева из Развојног плана АЛИМС 2019-2023 (на основу дефинисаних параметара за праћење сваког од циљева):  

Циљ бр. 1.1 -  Омогућавање сталне доступности лекова и медицинских средстава на српском тржишту кроз систематско побољшање захтева за квалитетом, безбедношћу и ефикасношћу,   а у вези са научним и технолошким напретком

Подаци о броју обрађених захтева у сврху издавања, обнове и измене и допуне дозволе за лек на годишњем нивоу, као и броју издатих одобрења на годишњем нивоу за увоз лекова који немају дозволу за стављање у промет наведени су у делу А. 

У 2022. години, одржан је тренд броја решених у односу на број примљених захтева за издавање и измену и допуну дозволе за лек, са посебним фокусом на доступност приоритетних лекова и вакцина против болести COVID-19.  

Са друге стране забележено је значајно побољшање броја решених захтева у сврху обнове дозволе за лек, у односу на 2021. годину, као резултат анализе и приоритизације поднетих захтева, чиме је обезбеђена адекватна доступност лекова на тржишту. Такође, остварен је одржив тренд броја издатих одобрења на годишњем нивоу за увоз лекова који немају дозволу за стављање у промет. 

Током 2022. године остварена је сарадња са релевантним државним институцијама, удружењима које заступају фармацеутску индустрију и организацијама које заступају здравствене раднике и пацијенте.
· Реализација:  потпуно остварен 

Циљ бр. 2.2 -  Побљшање и развој програма саосећајне употребе лекова: 
Током 2022. године издато је 5 увозних дозвола по основу програма саосећајне употребе лекова.

· Реализација:  потпуно остварен 

Циљ бр. 2.4 -  Решавање проблема везаних за континуирано снабдевање тржишта 

Током 2022. године остварена је сарадња са Министарством здравља, РФЗО и Институтом „Батут“, у циљу предузимања заједничких мера за решавање проблема несташице лекова.  Такође, остварен је одржив тренд броја издатих одобрења за увоз лекова који немају дозволу за стављање у промет.

· Реализација:  потпуно остварен 

Циљ бр. 2.5 – Резултати заједничког рада са здравственим радницима, пацијентима и њиховим организацијама

Током 2022. године, продубљена је сарадња са репрезентативним организацијама пацијената, у циљу повећања доступности напредних терапија, као и терапија за ретке болести. Такође је, кроз продубљивање канала комуникације са носиоцима дозвола за лекове у Србији, учешћа на симпозијумима, састанке и издавање стручних мишљења, остварен знатан напредак у комуникацији са заинтересованим странама у Републици Србији. На VIII Конгресу фармацеута одржана су следећа предавања представника ЦХЛ-а: два предавања из области фармаковигиланце са фокусом на значај пријављивања сумњи на нежељене реакције и комуникације о ризицима у циљу безбедне примене лекова; "Режим издавања лека" и "Фармакокинетичке специфичности моноклонских антитела"; у оквиру секције Фармацеутска пракса одржано је предавање "Значај фармакотерапијске писмености за комуникацију усмерену према потребама људи: јавноздравствена перспектива  и интервенције";  у оквиру сесије Токсиколошки изазови - од развоја лека до његовог присуства у животној средини, одржано је предавање  "Генотоксичне нечистоће у лековима - регулаторни захтеви". 

Такође, представници свих сектора ЦХЛ-а одржали су бројна предавања у оквиру 17. традиционалног симпозијума АЛИМС „До нових регулаторних висина“. 

Спроведена је међународна кампања MedSafetyWeek о важности пријављивања сумњи на нежељене реакције на лекове (више информација о спроведеним активностима из делокруга рада НЦФ-а наведено је у оквиру тачке 2.3).

Током године одржани су састанци на захтев Националне организације за ретке болести (НОРБС), а представници ЦХЛ-а присуствовали су конференцији о ретким болестима у организацији НОРБС-а, уз активно учешће кроз одржано предавање у оквиру сесије „Клиничка испитивања лекова за ретке болести и добра клиничка пракса, улога Агенција за лекове – примери из региона“.
· Реализација:  потпуно остварен 

Циљ бр. 2.6 – Активности у вези са Сажетком карактеристика лека (SmPC),  Упутства за лек  (PIL) и Текста за спољашње и унутрашње паковање лека.


Током 2022. године остварен је одржив тренд решености захтева у активностима контроле и хармонизације Сажетка карактеристика лека, Упутства за лек и Текста за спољашње и унутрашње паковање лека.
· Реализација:  делимично остварен 

Циљ бр. 2.8 - Даљи  развој активности и организација Националног система за фармаковигиланцу   

Број пријава који је НЦФ забележио 2022. године већи је од циљаног броја SZO од 200 пријава на милион становника.

За остале активности видети такође реализацију циља бр. 2.5.

· Реализација:  потпуно остварен 

Циљ бр. 3.1 – Допринос променама регулаторног оквира у РС у области лекова и медицинских средстава за  хуману употребу 
Током 2022.  усвојен је Правилник о клиничким испитивањима лекова у хуманој медицини (“Службени гласник РС”, бр. 51/2022). Такође, усвојен је Правилник о условима, садржају документације и начину одобрења измене или допуне дозволе за стављање лека у промет ("Службени гласник РС", бр. 30/2012, 110/2022) - измена правилника за варијације ради усклађивања са ЕУ прописима и праксом за бивалентне вакцине против хуманог корона вируса у складу са Commission delegated regulation (EU) 2021/756.  
· Реализација:  потпуно остварен 

Циљ бр. 3.2 -  Даљи  развој регулативе у области клиничких испитивања лекова и медицинских средстава за хуману и ветеринарску употребу.
Током 2022. године одржано је више састанака са удружењем Уговорно истраживачких организација  (CRO) по питањима унапређења сарадње и побољшања квалитета поднетих захтева а и повећања ефикасности решавања захтева. С обзиром на то да је током 2022. године дошло до промене Правилника о клиничким испитивањима лекова у хуманој медицини, и да је у циљу унапређења рада у области клиничких испитивања дошло до неколико већих измена у начину пословања, у оквиру традиционалног Симпозијума Агенције за лекове, одржано је неколико предавања и две радионице на тему подношење захтева за одобрење клиничких испитивања, измене и допуне клиничких испитивања и њихове контроле, а на којима су присуствовали сви спонзори/представници спонзора.
· Реализација:  потпуно остварен 

Циљ бр. 3.4 -  Учешће ЦХЛ у радним телима у земљи и иностранству у области регулаторних послова  

Запослени у ЦХЛ-у учествовали су у раду комитета EDQM укључујући комисије Европске фармакопеје и DCEP сесије EDQM-a, радних група и тела  SZO, као и радних група HMA за регулаторна питања, у складу са планом за 2022. годину, уз прилагођавања условљена актуелном епидемиолошком ситуацијом.

Припремљени су извештаји са састанака комитета и радних група, и обављен је  трансфер знања, у складу са актуелном епидемиолошком ситуацијом.

· Реализација:  потпуно остварен 

Циљ бр. 5.6 – Примена   Вenchmarking методологије SZO као унутрашњег алата за континуирано напредовање

За активности у вези реализације циља бр. 5.6 видети поглавље 6, тачку 2/ Изградња капацитета Агенције за јачање регулаторног система Националног регулаторног тела Р. Србије према програму SZO.
2. Ветеринарски сектор 
У току 2022. године, у Ветеринарском сектору обављали су се редовни послови решавања примљених захтева за издавање дозволе за ветеринарски лек, обнову дозволе, измене и допуне, захтева која се односе на медицинска средства ( упис у регистар, обнову, измене и допуне уписа) и захтева за издавање стручних мишљења из делатности рада Ветеринарског сектора.  Већа ефикасност рада и унапређење услуга је постигнуто успостављањем функционисања  новог  информационог система АДИС у делу за ветеринарска медицинска средства.  Наведене активности су приказане у сегменту А) Редовне активности у унапређење услуга.  Такође, спроведен је одређен број активности које се односе на испуњење циљева из Развојног плана 2019-2023, што је приказано у сегменту Б) Активности за остваривање циљева из Развојног плана 2019-2023.
А) Редовне активности и унапређење услуга

1) Издавање дозволе / обнове/измене и допуне за лекове који се употребљавају у ветеринарској медицини 

У 2022. години АЛИМС-у је поднетo 71 захтевa за издавање дозвола за лекове који се употребљавају у ветеринарској медицини, 201 захтева за обнову  као и 418 захтева за измену и допуну дозволе – варијације.  Укупно је решено 73 захтева за дозволу за лек, 189 захтева за обнову и 375 захтева за измену и допуну дозволе за ветеринарски лек 
У извештајном периоду одржано је 5 седница Комисије за стављање у промет ветеринарских лекова и 10 седница Комисије за обнову дозволе за стављање у промет ветеринарских лекова. 
За издати број дозвола за ветеринарски лек у извештајном периоду, извршене су и финалне корекције Сажетака карактеристика лека и Упутстава за корисника.

У наставку су графички приказани бројеви примљених и решених захтева за наведене услуге Ветеринарског сектора  за  временски период 2018-2022. године. 
 SHAPE  \* MERGEFORMAT 



· Дефинисани КПИ за 2022. годину:  Проценат захтева решених у законском року у односу на број примљених захтева од почетка године за издавање дозволе за лек – 100% 
· Дефинисани КПИ за 2022. годину:  Проценат захтева решених у законском року у односу на број примљених захтева од почетка године за  обнову дозволе за лек – 100% 
· Дефинисани КПИ за 2022. годину:  Проценат захтева решених у законском року у односу на број примљених захтева од почетка године за  измене и допуне дозволе за лек – 100% 
· Дефинисани КПИ за 2022. годину:  Смањење броја нерешених предмета у току формалне процене за 10 % у односу на претходни период
· Дефинисани КПИ за 2022. годину:  Број рекламација у односу на број издатих докумената смањити у односу на претходну годину
· Реализација свих дефинисаних КПИ:  делимично остварен 
2) Упис медицинског средства у Регистар ветеринарских медицинских средстава / обнова уписа / измена и допуне  

У 2022. години Ветеринарски сектора је  примио 57 захтева за упис медицинског средства за употребу у ветеринарској медицини, 56 захтева за обнову уписа  и 16 захтева за измену и допуну уписа медицинског средства у Регистар. У извештајном периоду разрешено је 57 захтева за упис, 56 захтева за обнову уписа и 16  захтева за измену и допуну уписа медицинског средства у Регистар.  Подаци за примљене и решене захтеве за медицинска у претходних пет година су приказани на графикону у наставку. 

· Дефинисани КПИ за 2022. годину:  Број решених / Број примљених захтева у текућој години у дефинисаном року - 100%

· Реализација: делимично остварен (95%)
· Дефинисани КПИ за 2022. годину:  Проценат решења о одбацивању у односу на број предмета - смањење за 10 % у односу на претходни период

· Реализација:  потпуно остварен 
· Дефинисани КПИ за 2022. годину:  Смањење броја нерешених предмета у току формалне процене за 10 % у односу на претходни период

· Реализација:  делимично остварен 
· Дефинисани КПИ за 2022. годину:  Смањење броја нерешених предмета у току суштинске  процене за 10 % у односу на претходни период

· Реализација: делимично остварен 
3) Нежељене реакције 

У извештајном периоду примљено је и обрађено укупно 48  пријава нежељених реакција које се односе на ветеринарске лекове, од чега је 2 за ветеринарски имунолошки лек.  
· Дефинисани КПИ за 2022. годину:  Евидентирање пријављених нежељених реакција на ветеринарске лекове и ветеринарска медицинска средства Број примљених пријава о нежељеним реакцијама на лекове / Број евидентираних пријава у току текуће године - 100%

· Реализација: потпуно остварен
4) Стручна мишљења – додатна маркица  и усаглашеност спољњег паковања  
У 2022. години је примљено укупно и обрађено  322 захтева за издавање стручног мишљења и предлогу текста додатне маркице. 
· Дефинисани КПИ за 2022. годину:  Број решених / број примљених предмета у текућој години – 100% 

· Реализација:  потпуно остварен
У извештајном периоду примљено је и обрађено 5 захтева за стручно мишљење  за усаглашеност спољног паковања.  
· Дефинисани КПИ за 2022. годину:  Број решених / број примљених предмета у текућој години – 100% 

· Реализација: потпуно остварен
5) Увоз лекова и медицинских средстава за употребу у ветеринарској медицини /  издавање Сертификата о фармацеутском производу (СПП)
У извештајном периоду примљена су  и обрађена 45 захтева за увоз лекова и 17 захтева за медицинска средства за употребу у ветеринарској медицини.  
Издата су укупно 76  Сертификата о фармацеутском производу, колико је и примљено захтева.

· Дефинисани КПИ за 2022. годину:  Број решених / број примљених предмета у текућој години – 100% 

· Реализација:  потпуно остварен 
Б) Активности за остваривање циљева из Развојног плана 2019-2023. 

У току 2022. године, наставља се спровођење активности  за остваривање стратешких циљева из Развојног плана АЛИМС 2019-2023:  

Циљ бр. 1.1 -  Омогућавање сталне доступности лекова и медицинских средстава на српском тржишту кроз систематско побољшање захтева за квалитетом, безбедношћу и ефикасношћу,   а у вези са научним и технолошким напретком

· Даље побољшање делотворности регулаторних процеса у Агенцији – у смислу временских ограничења за процену, прописаних Законима, уз испуњење регулаторних и научних захтева и одговарање на потребе тржишта у вези са рационалним могућностима терапије и проширењем терапијских могућности – Остварене активности: У току 2022. године, у Ветеринарском сектору су спроведене активности на унапређењу  регулаторних процеса и дигитализација пословних процеса.  Параметар: Број  примљених захтева  за  лекове и медицинска средства која се употребљавају у ветеринарској медицини на годишњем нивоу и број решених захтева. За 2022. годину подаци су следећи:    за ветеринарске лекове број примљених захтева: Регистрација 71, Обнова  201, Варијације 418, а број  решених захтева: Регистрација 73, Обнова 189, Варијације 375. За  ветеринарска медицинска средства:  број примљених и решених захтева: Упис 57, Обнова 56, Варијације 16.
· Реализација:  потпуно остварен 

· Сарадња са другим државним институцијама, као што су Републички фонд за здравствено осигурање, Министарство здравља Републике Србије и Институт за јавно здравље Србије „Др Милан Јовановић Батут”  - Остварене активности: учешће у радној групи МЗ (Национална мулти-секторска координациона група за контролу резистенције на антибиотике); учешће у изради софтвера за праћење потрошње антибиотика који се користе у ветеринарској медицини, у сарадњи са ресорним министарством; учешће у FVO мисији), заједно са НКЛ, у сарадњи са Управом за ветерину;
Параметар: Конкретне мере сарадње; број одржаних састанака

· Реализација:  потпуно остварен 

· Комуникација и координација активности (мера) са удружењима у оквиру Привредне коморе Србије као транспарентан начин унапређења комерцијалног и правног окружења фармацеутске индустрије у Републици Србији и препознавање ситуација које утичу на фармацеутску делатност. Остварене активности: Комуникација са ПКС, са удружењем произвођача ветеринарских лекова, заступника и велетрговина је одржавана током целе године. Параметар: Конкретне мере сарадње са релевантним удружењима која заступају фармацеутску индустрију. 

· Реализација:  потпуно остварен 

Циљ бр. 2.5 - Резултати заједничког рада са здравственим радницима и пацијентима и њиховим организацијама

У току 2022. године настављена је  сарадња са Привредном комором, Ветеринарском комором, SVD, Ветеринарским факултетом, правним субјектима. 
Параметар: Извештаји са  одржаних састанака,  едукација, семинара и заједничких активности. 

· Реализација:  потпуно остварен 

Циљ бр. 2.6 - Активности у вези са Сажетком карактеристикама (SmPC) и Упутством за пацијента (PIL) у контексту доприноса рационалној употреби лека
Остварене активности: Унос информација и упутстава за рационалну употребу лекова је у складу са релевантним смерницама.

Параметар: SmPC и PIL  у складу са међународно признатим смерницама.  

· Реализација:  потпуно остварен 

Циљ бр. 2.8  - Даљи развој система фармаковигиланце за ветеринарске лекове и медицинска средства. 
Остварене активности: Примљене пријаве се обрађују и уносе у табелу за праћење нежељених догађаја за ветеринарске лекове.  У  2022. године је било 48 пријава. 
Параметри: Број примљених и обрађених пријава. Извештаји са одржаних едукација из области фармаковигиланце. 
· Реализација:  потпуно остварен 

· Успостављање мреже фармаковигиланце - Остварене активности: Правилник за фармаковигиланцу ветеринарских лекова није донет од стране ресорног министарства. 

Параметар: Практично успостављање система националне фармаковигиланце за ветеринарске лекове и медицинска средства.
· Реализација:  није остварен 

· Евиденција и обрада пријава нежељених догађаја - Остварене активности: Води се евиденција и обрађују се пријаве нежељених догађаја и достављених PSUR.

Параметар: евиденција о обрада нежељених догађаја од стране АЛИМС-а.

· Реализација:  потпуно остварен 

Циљ бр. 3.1 – Допринос променама регулаторног оквира у РС у области лекова и медицинских средстава за  ветеринарску употребу
· Предлагање измена правилника са циљем усклађивања захтева прописаних у Закону о лековима и медицинским средствима -  Остварене активности: Европски парламент и Европски савет усвојили су Уредбу (ЕУ) 2019/6 у децембру 2018. са почетком примене од 28. јануара 2022, која дефинише и садржи нове мере за повећање безбедности и доступности ветеринарских лекова, појачавајући акцију EU у борби против резистенције на антимикробне лекове. Почетак активности остварен у 2022. години.
Параметри: Акт о формирању Радне групе. Извештаји са састанака. Извештаји о усклађености прописа.  Израђени предлози нових прописа.

· Реализација:  није остварен (планирана реализација до краја 2023.године)

· Сарадња и комуникација са МЗ и удружењима носилаца дозвола за пуштање лекова у промет у вези са питањима развоја захтева и степена њихове примене-  Остварене активности: Врши се редовно објављивање и ажурирање упутстава на сајту АЛИМС –а. 
Параметар: Упутства која се редовно објављују и ажурирају, уколико је неопходно, на веб-сајту.
· Реализација:  потпуно остварен 
Циљ бр. 3.3 –Развој законодавства и регулаторни учинак у вези са међународним аспектима 
· Сарадња са Европском агенцијом за лекове (ЕМА) у практичним аспектима примене и прављење нацрта нових прописа. Остварене активности: Сарадња са ЕМА у оквиру у току.
Параметар: Извештаји са одржаних састанака и вебинара.
· Реализација:  потпуно остварен 

Циљ бр. 3.4 –Учешће Агенције у радним телима у земљи и иностранству у области регулаторних послова
· Учешће у радним групама и сарадња са Министарством здравља Републике Србије, Министарством пољопривреде, шумарства и водопривреде, Министарством државне управе и локалне самоуправе, Министарством за европске интеграције и другим националним организацијама у вези са развојем законских одредби које се тичу надлежности АЛИМС. Остварене активности: Наведено у циљу бр. 1.1.

· Реализација:  потпуно остварен 

· Учешће у Процесу сарадње европских агенција за лекове у вези са правним и законодавним питањима (EMACOLEX) организације Директори Агенције за лекове (HMA) у статусу посматрача - Остварене активности: Током 2022. године настављена  је комуникација и сарадња  у оквиру HMA WGEOvet. 
Параметар: Извештаји са одржаних састанака и вебинара.
· Реализација:  потпуно остварен 

Циљ бр. 3.6 - Акциони план Европске комисије, „Јединствени здравствени програм“.
· Реализација:  делимично остварен 
3. Сектор за медицинска средства  

Активности Сектора за медицинска средства остварене  извештајном периоду приказане су у делу А -  Редовне активности и унапређење услуга и у делу Б - Активности за реализацију Развојног плана 2019-2023.  
A) Редовне активности и унапређење услуга 

Извештавање о редовним пословима Сектора за медицинска средства у периоду 01.01-31.12. 2022. године приказано је кроз следеће групе активности:  

1) Регистрација/ продужење/ измена и допуна регистрације медицинског средства

2) Стручна мишљења 

3) Вигиланца медицинских средстава

4) Увоз нерегистрованих медицинских средстава

5) Клиничка испитивања медицинских средстава

6) Едукације

7) Остале активности

1) Регистрација/ продужење/ измена и допуна регистрације медицинског средства

У периоду који је обухваћен овим извештајем АЛИМС-у је поднето 5.053 захтева за регистрацију медицинских средстава, за измену, допуну и продужење регистрације  медицинских средстава, од чега је обрађен и завршен 5.253 захтев. Рачунајући и захтеве примљене у претходној години, формирано је 4.941 Решења о регистрацији, продужењу регистрације, измени и допуни регистрације,  53 Решења о одбацивању, 172 Решења о обустављању поступка и 28 Решења о одбијању захтева. У поступку разрешења је укупно 1.181 захтева из 2022. године,  који се обрађују у законски дефинисаним роковима.
У току 2022. године, АЛИМС је издала 302 Решења о измени овлашћеног представника произвођача медицинског средства у Регистар и 166 Решења о брисању медицинског средства из Регистра. 

У наставку је дат графички приказ броја примљених и обрађених захтева Регистрација/ продужење/ измена и допуна регистрације медицинског средства.

У наставку је за наведене захтеве дат преглед кључних индикатора перформанси (КПИ) за 2022. годину и њихова реализација односу: 
· Дефинисани КПИ за 2022. годину: Проценат укупно  решених захтева у односу на број примљених захтева на годишњем нивоу ≥ 95 %
· Реализација:  потпуно остварен (104 % ≥ 95 %)
· Дефинисани КПИ за 2022. годину: Проценат решених захтева примљених од почетка године у односу на број примљених захтева на годишњем нивоу ≥ 60%
· Реализација:  потпуно остварен  (77 % ≥ 60%) 
· Дефинисани КПИ за 2022. годину: Број издатих решења на годишњем нивоу је исти или већи у односу на претходну годину 
· Реализација:  делимично остварен (99%)
2) Стручна мишљења

У складу са новим  законом о медицинским средствима Агенција утврђује статус производа, односно утврђује да ли је одређени производ медицинско средство. Током 2022. године решено је 1.410 захтев, а  примљено   1.531 захтева.
· Дефинисани КПИ за 2022. годину: Проценат укупно решених захтева у односу на број примљених захтева на годишњем нивоу ≥ 95% 
· Реализација:  делимично остварен  (102 % ) 
· Дефинисани КПИ за 2022. годину: Проценат решених захтева у односу на број примњених захтева на годишњем ≥ 80%
· Реализација:  потпуно остварен  (92 %)  
3) Вигиланца медицинских средстава
У периоду који је обухваћен овим извештајем у Сектору за медицинска средства, евидентирано је 210 пријава нежељених реакција на медицинска средства ( извештај произвођача о инциденту  - 120;  извештај произвођача о сигурносној корективној мери на терену (FSCA)  - 87;  пријава инцидента здравственог радника – 3).  Све пријаве су обрађене и завршене (за 139 пријава су припремљени  почетни извештаји / пратећи извештаји, а за 71 пријаве комбиновани почетни и завршни извештај/завршни извештај). 

· Дефинисани КПИ за 2022. годину: Повећање броја пријава у систему вигиланце МС за 10% у односу на претходну годину
· Реализација:  није остварен  (0%)
· Дефинисани КПИ за 2022. годину: Број обрађених и/или завршених пријава у односу на број примљених – испуњење 90%
· Реализација:  потпуно остварен  (100 %)  
4) Увоз нерегистрованих медицинских средстава

Током 2022. године примљено је 74 захтева за увоз нерегистрованих медицинских средстава за хуману употребу, од чега је завршено 72 захтева., такође примљено 2 захтева и завршен 1 захтев за увоз лекова или медицинских средстава за потребе клиничких испитивања медицинских средстава.

· Дефинисани КПИ за 2022. годину: Проценат решених захтева у односу на број примљених захтева на годишњем нивоу - ≥ 90%
· Реализација:  потпуно остварен  (97 %  ≥ 90%)
5) Клиничка испитивања медицинских средстава

Одржане су две седнице Комисије за медицинска средства на којима су разматрани захтеви за одобрење клиничких испитивања медицинских средстава (5 захтева за одобрење клиничких испитивања). 

У току 2022. године примљено је 5 захтева за одобрење клиничких испитивања медицинских средстава, 6 захтева за пријаву и 48 захтева за измене и допуне. Од овог броја решено је 2 захтева за одобрење, 1 за пријаве и 32 за измене и допуне. 
Етички одбор Србије за медицинска средства примио је 49 захтева за клиничка испитивања медицинских средстава (5 за одобрење, 6 за пријаву, 38 за измене и допуне). У периоду који је обухваћен овим извештајем одржано је 4 радних седница чланова Етичког одбора Србије задужених за медицинска средства. За 56 захтев поступак је завршен (одобрења и пријаве 5, измене и допуне 51). У 2022. години примљено је и обрађено 275 извештаја и обавештења о спровођењу клиничких испитивања.

· Дефинисани КПИ за 2022. годину: Број примљених захтева за одобрење спровођења КИ МС  на годишњем нивоу је исти или већи у односу на претходну годину
· Реализација:  делимично остварен  (84 % )
· Дефинисани КПИ за 2022. годину: Број завршених предмета у односу на број примљених захтева за одобрење / пријаве/ измене и допуне  – 100 %
· Реализација:  делимично остварен (59 % ) 
· Дефинисани КПИ за 2022. годину: Број планираних контрола спровођења КИ МС у текућој години је исти или већи у односу на број планираних контрола у претходној години.
· Реализација:  потпуно остварен 
· Дефинисани КПИ за 2022. годину: Број спроведених контрола у односу на број планираних ≥ 50%
· Реализација: није остварено 
· Дефинисани КПИ за 2022. годину: Успостављен систем извештавања у оквиру ИС АДИС за достављање извештаја: ПМСР и ПСУР
· Реализација: потпуно остварен
6) Едукације
У извештајном периоду су одржане следеће едукације: 

Сектор за медицинска средства, у сарадњи са Привредном комором Србије (ПКС), је током 2022., године одржао три едукације на тему регулативе из области медицинских средстава:

1. Едукација на тему „Увођење профила праћења медицинских средстава на тржишту (surveillance)“, одржана хибридно (Привредна комора Србије и zoom платформа), 12.05.2022. године. Број полазника на овој едукацији је био 300 (одговорне особе за вигиланцу и праћење медицинских средстава на тржишту).

2. Едукација на тему „Увођење профила за здравствене установе – координаторе у здравственим установама, у систему вигиланце медицинских средстава“, одржана хибридно (Привредна комора Србије и zoom платформа), 19.05.2022. године. Број полазника на овој едукацији је био 107 (здравствени радници и координатори за вигиланцу у здравственим установама).

3. Едукација на тему „Систем вигиланце медицинских средстава“, одржана у Привредној комори Србије, 02.12.2022. године. Број полазника на овој едукацији је био 368 (одговорне особе за вигиланцу и праћење медицинских средстава на тржишту).

Такође, Сектор за медицинска средства, током 2022. године, одржао је још три предавања и то на тему:

4. „Систем вигиланце медицинских средстава у пракси - Улога координатора за вигиланцу у здравственој установи и пријављивање нежељених реакција“, Фармацеутска комора Србије, 14.04.2022. године

5. „Registration of Medical Devices in the Republic of Serbia“, webinar, новембар 2022. године, Serbia K-Medical, Ambasada Južne Koreje

6. „Регулаторна улога и надлежности АЛИМС у систему регистрације и вигиланце медицинских средстава у Републици Србији, са посебним освртом на ЗУ“ - „Drugi projekat razvoja zdravstva Srbije“, Хотел М, Београд, 17.11.2022. године.
Сектор за медицинска средства је узео значајно учешће и дао велики допринос успешном и веома запаженом презентовању Агенције из области медицинских средстава на 17. традиционалном Симпозијуму АЛИМС, који је одржан на Копаонику 20-22.11.2022.год. Предавања су била на тему: „Увођење нове номенклатуре медицинских средстава – група генеричких медицинских средстава“ и „Панел дискусија – практични аспекти примене нових ЕУ регулатива – досадашња искуства и предлози за унапређење; искуства ЕУ произвођача“ 

7) Остале активности 
1. У Сектору за медицинска средства се ради континуирана контрола матичних података за медицинска средства у оквиру система „ADIS“ (од 02.12.2018. године).

2. Током 2022. године, Агенција за лекове и медицинска средства Србије је реализовала поступак унапређења (проширења) дигиталног информационог система „АДИС“ из области медицинских средстава и то: 

· Увођење профила праћења медицинских средстава на тржишту (surveillance); 

· Увођење профила за здравствене установе – координаторе у здравственим установама, у систему вигиланце медицинских средстава;

· Увођење нове номенклатуре медицинских средстава –                                                       „Група генеричких медицинских средстава“ – „EMDN-SRB“;
· У завршној фази је увођење профила организовања едукација ради информисање стручне јавности-едукација/радионица, као и организовањa континуираних медицинских едукација - Едукација из области медицинских средстава/Увођење профила за продужење рока важности решења о регистрацији медицинског средства.
3. У Сектору за медицинска средства се ради архивирање документације везане за  регистрацију, продужење, измене и допуне регистрације МС за део документације која се доставља у папирној форми.
Б) Активности за остваривање циљева из Развојног плана 2019-2023.  

У току 2022. године,  у Сектору за медицинска средства спроведене  су доле наведене активности  како би се остварили циљеви из Развојног плана  АЛИМС 2019-2023:  

Циљ бр. 1.1 -  Омогућавање сталне доступности лекова и медицинских средстава на српском тржишту кроз систематско побољшање захтева за квалитетом, безбедношћу и ефикасношћу лекова и перформанси и сигурности медицинских средстава, а у вези са научним и технолошким напретком   
· Даље побољшање делотворности регулаторних процеса у Агенцији – Остварене активности: Током 2022. године настављен је рад на унапређењу регулаторних процеса уз испуњење регулаторних и научних захтева како би се омогућила стална доступност  медицинских средстава на тржишту РС,  кроз систематско побољшање захтева за перформансама и сигурности медицинских средстава. Настављене су активности на унапређењу  дигитализованих пословних процеса и комуникације са клијентима који се одвијају у  информационом систему АДИС и активности на потпуној дигиталној  трансформацији  свих пословних процеса из области медицинских средстава.  У Сектору за медицинска средства решено је укупно 5.253  захтев за регистрацију, продужење регистрације и измене и допуне регистрације медицинског средства. 
Параметар: Број примљених и процењених захтева на годишњем нивоу из области регистрације, продужења регистрације и измене и допуне регистрације медицинског средства.
· Реализација: потпуно остварен 
· Сарадња са другим државним институцијама, као што су Републички фонд за здравствено осигурање и Министарство здравља Републике Србије. – Остварене активности: Покренута процедура увођења номенклатуре медицинских средстава (номенклатурне шифре) у оквиру „групе генеричких медицинских средстава“ и у вези са тим покренут је поступак измене подзаконског акта из области регистрације медицинског средства, на основу Закона о медицинских средствима.
· Реализација: потпуно остварен 

Циљ бр. 2.1 -  Утицај АЛИМС-а на рационално коришћење и доступност лекова и медицинских средстава путем усвајања и примене Националне политике лекова и других програма 
· Остали програми за медицинска средства. Остварене активности: У првој половини 2022. године реализован је поступак унапређења (проширења) дигиталног информационог система „АДИС“ из области медицинских средстава и то: -Увођење профила праћења медицинских средстава на тржишту (surveillance); - Увођење профила за здравствене установе – координаторе у здравственим установама, у систему вигиланце медицинских средстава и „групе генеричких медицинских средстава“ и у вези са тим покренут је поступак измене подзаконског акта из области регистрације медицинског средства, на основу Закона о медицинских средствима.
· Реализација: потпуно остварен 

Циљ бр. 2.4 -  Решавање проблема везаних за континуирано снабдевање тржишта 

· Регулаторни учинак АЛИМС-а биће пажљиво праћен и усвојен како би одговорио на потребе и захтеве тржишта у вези са присуством лекова и медицинских средстава на њему, произведених у Србији или из других земаља са усклађеним захтевима за дозволу за пуштање лекова у промет и уписом у Регистар медицинских. средстава као у ЕУ – Остварене активности: У циљу даљег усклађивања регулативе РС са регулативама ЕУ и прелазним периодима за примену директива ЕУ, донета су три важна обавештења (смерница) објављена на интернет страници АЛИМС: 1. Услови и начин признавања иностраних исправа о усаглашености (Декларација о усаглашености) у поступцима који се воде пред Агенцијом – усклађивање националне регулативе услед преласка ЕУ директиве (MDD/AIMD) на ЕУ регулативу (MDR) Параметар: Нема несташица лекова и медицинских средстава на тржишту; 2. Услови и начин признавања иностраних сертификата о усаглашености медицинских средстава (EC sertifikat) у поступцима који се воде пред Агенцијом – усклађивање националне регулативе услед преласка ЕУ директива (MDD/IVDD) на ЕУ регулативе (MDR/IVDR); 3. Услови и начин признавања иностраних исправа о усаглашености  (Декларација о усаглашености) у поступцима који се воде пред Агенцијом – усклађивање националне регулативе услед преласка ЕУ директиве (IVDD) на ЕУ регулативу (IVDR). Средстава и „групе генеричких медицинских средстава“ и у вези са тим покренут је поступак измене подзаконског акта из области регистрације медицинског средства, на основу Закона о медицинских средствима.
· Реализација: потпуно остварен 

· Специфична питања везана за лекове за ретка обољења и увоз нерегистрованих лекова и медицинских средстава биће предмет анализе како би се спречила евентуална злоупотреба  – Остварене активности: У 2022. примљено је 74 захтева за увоз нерегистрованих медицинских средстава ( 72 захтева решено у 2022. години ). Параметар: Анализа увоза МС– број увоза анализиран на годишњем нивоу у контексту рационалне и безбедне употребе таквих лекова и медицинских средстава.
· Реализација: потпуно остварен 

Циљ бр. 2.8 – Даљи развој система фармаковигиланце за хумане и ветеринарске лекове и вигиланце медицинских  средстава

Остварене активности: Током 2022. године  спровођене су активности на даљњем унапређењу успостављеног система за вигиланцу медицинских средстава кроз ефикаснију организацију и едукацију запослених, побољшање комуникације едукације здравствених радника, одговорних лица за вигиланцу медицинских средстава произвођача и овлашћених представника произвођача из области вигиланце медицинских средства, одржавање и унапређење портала Вигиланца којим је омогућено електронско пријављивање свих случајев у систему вигиланце од стране здравствених установа у РС и других учесника система, као и даље унапређење обраде и извештавања кроз побољшања новог информационог система АДИС. У првој половини 2022. године реализован је поступак увођење профила за здравствене установе – координаторе у здравственим установама, у систему вигиланце медицинских средстава.  У 2022. години примљено је  210 пријава инцидената и FSCA, насталих применом или употребом медицинских средстава.  Број пријава је остао исти у односу на претходну годину. Параметар: повећање броја пријава.  
· Реализација: потпуно остварен 

Циљ бр. 3.2 - Даљи развој регулативе о клиничким испитивањима лекова и медицинских средстава за хуману и ветеринарску употребу.

· Централизација етичког комитета, како за медицинска средства – почетак децембра 2018, тако и за лекове – након усвајања новог Закона о лековима -  Остварене активности: Током 2022. године даље је унапређен информациони систем у коме послује ЕОС, у оквиру надлежности прописаних Законом о медицинским средствима. Параметар: Оперативни ЕОС
· Реализација: делимично остварен

· Усавршавање процедура за ефикасније извештавање и одобравање клиничких  испитивања медицинских средстава у складу са новим законским и подзаконским прописима из области клиничких испитивања медицинских средстава и даљи развој е-услуга у тој области. Остварене активности: Спроведене су активности на даљем унапређењу  информационог система  „ADIS“ у области клиничких испитивања медицинских средстава. Омогућено је електронско одржавање седница Комисије  за медицинска средства.  
· Реализација: делимично остварен

· Успостављање и развој клиничког испитивања медицинских средстава у оквиру медицинских средстава (потреба за новим системским проширењима) - Остварене активности:  У току 2022. године је настављен рад на развоју Базе клиничких испитивања медицинских средстава и њеним повезивањем са Базом медицинских средстава
· Реализација: делимично остварен

Циљ бр. 3.4 - учешће у радним телима у земљи и иностранству у области регулаторних послова  

· Учешће у радним групама и сарадња са Министарством здравља - Остварене активности: У 2022. години, у сарадњи и заједничком раду са  представницима Министарства здравља  РС покренута је процедура за измену правилника из области медицинских средстава, а на основу Закона о медицинским средствима.
· Реализација: потпуно остварен 
· Учешће у организацији Надлежних органа за медицинска средства у ЕУ (CAMD) у статусу посматрача- Остварене активности:  Представници АЛИМС-а су учествовали на два састанка:  50. састанак  CAMD  у јуну 2022. (Француска)  и 51. састанак CAMD у октобру 2022. (Република Чешка).
· Реализација: потпуно остварен
4. Национални центар за информације о лековима и медицински средствима 
У Националном центру за информације о лековима и медицинским средствима током 2022. године су се обављале активности:    

1) Одобравање оглашавања хуманих и ветеринарских лекова и медицинских средстава за употребу у ветеринарској медицини;

2) Прикупљање и обрада података о промету и потрошњи лекова и медицинских средстава;

3) Израда стручних публикација из надлежности АЛИМС;

4) Стручна мишљења и информације о лековима и медицинским средствима;  

5) Остале активности.

Поред наведених редовних активности које су приказане у делу под А), запослени у НЦИ су учествовали  у спровођењу активности за остваривање Развојног плана АЛИМС за период 2019-2022. Реализација ових активности је приказана у делу Б). 

A)
Редовне активности и унапређење услуга

1) Одобравање оглашавања лекова за употребу у хуманој и ветеринарској медицини 

У складу са Законом о лековима и медицинским средствима („Службени гласник РС”, бр. 30/2010,107/2012, 113/2017–др. закон и 105/2017-др. закон) и Правилником о начину оглашавања лека, односно медицинског средства („Службени гласник РС“, бр. 79/2010), АЛИМС издаје одобрења за употребу промотивног материјала за рекламирање лекова путем средстава јавног информисања и за промоцију лекова здравственим и ветеринарским радницима који прописују лекове и другу документацију која се односи на оглашавање и рекламирање лека.    

У 2022. години примљено је 403 захтева , а издато је 396 Решења за одобрење промотивног материјала за лекове (у које је укључен и мањи број захтева из претходне године који су решени у 2022. години). Закључно са пресеком 31.12.2022,  утврђено је да  42  захтева за оглашавање не може да се узме у даљи рад, због тога што су предметни лекови у поступку одобравања измена/варијација у делу који се односи на ефикасност и безбедност, или је у питању обнова дозволе, што је у директној вези са ажурирањем Сажетка карактеристика лека који чини основни стручни документ потребан за одобравање промотивног материјала (в. Закон о лековима).  Укупан број решених захтева  је значајно виши у односу на претходне године, односно више од 90% урађених захтева (изузимајући предмете који нису узети у рад због варијација/обнова). 

· Дефинисани КПИ за 2022. годину: Проценат решених предмета у законском року у односу на број примљених захтева на годишњем нивоу ≥ 90%

· Реализација:  потпуно  остварен   (90%  ≥ 90%) 
· Дефинисани КПИ за 2022. годину: Проценат решених предмета у текућој години у односу на претходну једнак или већи у односу на задати проценат

· Реализација:  потпуно  остварен      
· Дефинисани КПИ за 2022. годину: Број рекламација / број издатих докумената < 2% у текућој години  
· Реализација:  потпуно  остварен  

2) Прикупљање и обрада података о промету и потрошњи лекова  (хуманих и ветеринарских) и медицинских средстава
Према успостављеној методологији извршавања поверених послова, а у вези са прикупљањем података о оствареном промету и потрошњи лекова за хуману употребу, за употребу у ветеринарској медицини, као и промету и потрошњи медицинских средстава, Агенција је у току 2022. године реализовала низ активности наведених у тачкама а), б) и в).  
а) Обрада достављених података о промету и потрошњи хуманих лекова за 2021. годину,  извршена је у законски предвиђеном року на новој информационој платформи АДИС, а обухватила је следеће активности које су се односиле на припрему и формирање извештаја:

· кореспонденција електронском поштом са носиоцима дозвола за хумане лекове; 

· вођење евиденција и праћење уноса података који се врше од стране носилаца дозвола за лекове; 

· ажурирање података о контакт особама у програму за промет хуманих лекова; 

· креирање извештаја о промету лекова за Министарство здравља; 

· Министарству здравља Републике Србије су достављени извештаји о промету лекова у 2020. години до 31. марта 2022. године.  
· Дефинисани КПИ за 2022. годину: Прикупљање података о промету и потрошњи хуманих лекова према роковима задатим у Закону о лековима и медицинским средствима -100%

· Реализација:  потпуно остварен
· Дефинисани КПИ за 2022. годину: Финални извештај о промету и потрошњи хуманих лекова је формиран и достављен Министарству здравља у законском року - 100%

· Реализација:  потпуно остварен
б) Извршено је прикупљање и припрема података ради креирања извештаја о промету лекова за употребу у ветеринарској медицини за 2021. години. Подаци су обрађени и послати у форми извештаја Управи за ветерину Министарства пољопривреде, шумарства и водопривреде Републике Србије, у законски предвиђеном року (април 2022).  
Дефинисани КПИ за 2022. годину: Прикупљање података о промету и потрошњи ветеринарских лекова према роковима задатим у Закону о лековима и медицинским средствима -100%

· Реализација:  потпуно остварен
· Дефинисани КПИ за 2022. годину: Финални извештај о промету и потрошњи ветеринарских лекова је формиран и достављен Управи за ветерину у законском року - 100%

· Реализација:  потпуно остварен
в) Извршена је припрема и обрада података за израду  извештаја о промету медицинских средстава за 2021. годину. 

Изведене су табеле по:

· генеричком називу (избор по кључној речи) са приказаним носиоцима уписа, генеричким називима, прометом у комадима и прометом у динарима где је могуће видети појединачан промет по сваком генеричком називу, као и укупан промет за одабрани генерички назив у комадима и у динарима;

· по категорији медицинског средства, где је могуће видети појединачан промет по свакој категорији медицинског средства у комадима и прометом у динарима као и процентуално учешће у укупном промету; 

· по класи медицинског средства,  где је могуће видети појединачан промет по свакој класи медицинског средства у комадима и прометом у динарима као и процентуално учешће у укупном промету; 

· од 62.495 регистрованих производа добијене су повратне информације за 57.184, што износи 91,5%.
· укупан достављен промет медицинских средстава за 2021. годину је 570.467.397 комада односно паковања различитих медицинских средстава.
Учешће носилаца уписа у пријављеном промету за 2021. годину износио је 85,10%.
· Дефинисани КПИ за 2022. годину: Подаци о промету и потрошњи медицинских средстава од велепродаје и произвођача, односно овлашћеног представника произвођача прикупљени су према роковима задатим у Закону о медицинским средствима -100%

· Реализација: потпуно остварен
· Дефинисани КПИ за 2022. годину: Финални извештај о промету медицинских средстава је формиран и постављен на сајту АЛИМС у предвиђеном року у текућој години -100%

· Реализација: потпуно остварен
3) Израда стручних публикација из надлежности АЛИМС

а) На основу успостављеног система и методологије израде Националног регистра лекова (НРЛ), Национални центар за информације о лековима и медицинским средствима је, већ у јануару   2022. године, припремио материјал за штампу Националног регистра лекова. Материјал је предат на штампу штампарији која је изабрана у поступку јавне набавке, почетком јануара 2022. Након прелома текста, експерти из НЦИ урадили су три коректуре преломљеног текста, па је почетак штампања књиге започео у другој половини фебруара. Штампано издање је изашло током марта 2022. 
Током 2022. године настављен је рад на изради додатака I, II, III и IV за  Национални регистра лекова  за 2022. годину (НРЛ 2023). Током децембра је припремљен материјал за штампу новог издања НРЛ 2023, чему су претходили бројни кораци, како стручног, тако и техничко оперативног карактера.
б) Публикација „Промет и потрошња лекова за употребу у хуманој медицини 2021“ изашла је из штампе у августу 2022. године. 
Кораци у раду: 

· уношење ДДД вредности, израчунавање САСП и ДПП вредности, контрола и корекција комплетног промета;

· Уношење додатних извештаја о промету појединих АТЦ група, односно  подгрупа (антибиотици, антихистаминици, седативи итд.);  

· генерисање извештаја за јавност у промету хуманих лекова за 2021. годину; 

· свакодневно решавање проблема око извештаја за јавност о промету хуманих лекова 
· У Уводу за публикацију Промет и потрошња: израда и унос нових табела и нових графикона и допуне табела; израда уводног дела књиге обухвата и: демографске податке, распоред здравствених установа, трошкове за лечење, укупан и остварени промет у РС у 2021. години. 
Подаци о промету хуманих лекова за 2020. годину су објављени на интернет страници АЛИМС.  
в) Промет и потрошња лекова за ветеринарску употребу у 2021. години, електронско издање  

Направљени су следећи кораци у раду:

· направљен концепт публикације у Word-у;

· обрађен извештај за јавност о промету ветеринарских лекова у 2021. години;

· урађен извештај носилаца дозвола са произвођачима;

· рад на натуралним извештајима за промет ветеринарских лекова 2021(брисање дуплираних података, провера поклапања АТЦ шифре и ИНН-а, провера цена и укупних тотала по АТЦвет групама;

· рад на извештају о промету антибиотика, ради праћења антимикробне резистенције

· финална израда извештаја за штампу; неопходне коректуре. 

г) Промет и потрошња медицинских средстава, on-line издање је постављено на интернет  страници АЛИМС у за то предвиђеном року, односно у октобру 2022. године. 

ђ) Рад на публикацији Фармакотерапијски водич 7 је завршен, књига је изашла из штампе почетком априла 2022. Такође је припремљено и завршено електронско издање ФВ 7. Обављене су различите промоције ове значајне стручне књиге, од оних у стручним часописима, затим у медијима, па до академске, која је одржана у ректорату Универзитета у Београду. Захваљујући великом труду и раду свих учесника у изради књиге, као и у ангажовању на промоцији, цео тираж (1000 књига) је преузет од заинтересованих страна.   

· Дефинисани КПИ за 2022. годину: Постављање извшетаја о промету медицинских средстава на сајт АЛИМС-а у текућој години према плану реализације циљева -  100%

· Реализација: потпуно остварен 

4) Стручна мишљења и информације о лековима и МС

Током 2022. године НЦИ-у је достављено:

· 65 захтева за стручна мишљења за статус лека. Сва достављена мишљења су р у задатом року.

· 50 захтева за давање информација о лековима који су предати АЛИМС-у од стране различитих министарства (највише од Инспекције Министарства здравља), од Завода за интелектуалну својину, од МУП-а, као и од судова/тужилаштава. Сви достављени захтеви су одмах узети у рад и решени.

· 37 захтева за стручна мишљења везана за регулаторна питања. Сва достављена мишљења су завршена у задатом року.
· Дефинисани КПИ за 2022. годину: Проценат решених предмета у законском року у односу на број примљених захтева на годишњем нивоу  – 100%

· Реализација: потпуно остварен

5) Остале активности 
Током 2022. представници НЦИ су учествовали у следећим активностима: 

a) Припрема и израда извештаја и спискова за надлежна министарства и сајт АЛИМС-а - НЦИ је током 2022. године припремио спискове лекова за објављивање у Службеном гласнику Републике Србије и на интернет страници АЛИМС, укупно 36 извештаја - спискова из области:
· лекова за које је АЛИМС издала нове односно обновила дозволе за лек за протекли период;

· хомеопатских лекова за које су издата Решења за стављање у промет за протекли период;

· лекова за које је АЛИМС издала Решење о измени решења; 

· лекова који се могу издавати без рецепта за које је АЛИМС издала дозволе за лек; 

· лекова за које је АЛИМС издала Решења о престанку важења дозволе за промет у претходном периоду; 

· лекова за које је АЛИМС издала Решења о одобрењу промотивног материјала за период од 01.01.2022-31.12.2022. 

· списак лекова који садрже психоактивне контролисане супстанце са важећим дозволама за лек, списак припремљен за сајт АЛИМС и за сајт еУправе у октобру месецу 2022. године. 

· Дефинисани КПИ за 2022. годину: Слање извештаја Министарству здравља / Управи за ветерину уз пропратни допис у складу са законским роковима  – 100%

· Реализација: потпуно остварен 

б) Сарадња са клијентима у виду различитих састанака организованих електронским путем, или директно.
· Пружање  различитих стручних информација о лековима на упит здравствених професионалца и јавности; пружање  стручних информација о промету и 

· Одговори на захтев за информације од јавног значаја, као и одговори на остале упите за медије (на захтев ПР службе).

· Сарадња са инспекцијом МЗ и МУП-ом/тужилаштвима у виду усмених и писаних консултација у вези са фалсификованим лековима.

Б) Активности за остваривање циљева из Развојног плана 2019-2023. 

Циљ бр. 2.3  - Смањење  антимикробне резистенције 

Остварене активности: Састанци на тему антимикробне резистенције нису иницирани у 2022. години.

Показатељ: Записници са састанака о потрошњи антимикробних лекова (АМС) групе SZO и Извештаји о активностима које се односе на учешће у програму за смањење АМС.

· Реализација: није остварен (планирана реализација до краја 2023. године). Нису организовани састанци
Остварене активности: Припремљен је Годишњи извештај о промету хуманих и ветеринарских лекова, укључујући и антибиотике, за Министарство здравља и Управу за ветерину, као и за јавност.  Анализа промета антибиотика дата је кроз извештај за јавност,  у публикацији Промет и потрошња лекова, док је анализа претеране употребе антибиотика и последица у надлежноси Министарства здравља.
Показатељ: Документ о претераној употреби медицинских производа и последецама те употребе.
· Реализација: потпуно остварен први део, односно само анализа промета антибиотика (АЛИМС)
Циљ бр. 2.5 –Резултати заједничког рада са здравственим радницима и пацијентима у њиховим организацијама. 

Састанци и активности у вези са организацијама пацијената - Остварене активности: У  току 2022. спроведене су  редовне активности у вези са давањем информација о лековима пацијентима и здравственим радницима, писаним или усменим путем. 

· Реализација: поптуно остварен
· Састанци и заједничке активности са организацијама здравствених радника  - Остварене активности: сарадња са Институтом за јавно здравље М.Ј.Батут, РФЗО-ом и носиоцима дозволе у вези са давањем различитих информација о лековима и МС 
· Реализација: поптуно остварен

Циљ бр. 2.7 - Oдржавањe улоге АЛИМС у одобравању оглашавања лекова

· Одобравање промотивног материјала    Остварене активности: У 2022. години реализовано је редовно и континуирано одобравање промотивних материјала за оглашавање лекова (хумани и ветеринарски) ради обезбеђења објективних информација о леку, општој и стручној јавности, односно широј јавности и здравственим професионалцима, у складу са политиком рационалног коришћења лекова, а на основу Закона о лековима и медицинским средствима и пратећег правилника. 

· Параметар:  Број примљених захтева је 403, док је решено 396 захтева  
· Реализација: потпуно остварен 
· Умрежавање у области лекова и медицинских средстава у вези са оглашавањем на националном и међународном нивоу – ради учења и примене најбољих пракси  - Остварене активности: Планирано умрежавање није реализовано током 2022.године
· Реализација: није остварен (планирана реализација до краја 2023. године)
· Пружање благовремених и свеобухватних информација свим заинтересованим лицима путем рекламног материјала -  Остварене активности: Издато је приближно 20 извештаја на упит и дато приближно 18 усмених консултација. 

· Реализација: потпуно остварен 
Циљ бр. 4.1 – Развијање, унапређење и продубљивање канала комуникације са свим заинтересованим странама у Републици Србији

· Остварене активности: Сталне активности и процеси повезани са благовременим давањем стручних мишљења - експертиза, као што су: израда стручних мишљења којима се дају информације о леку које се односе на паралеле, иновативност/оригиналност, као и промет лека; израда стручних мишљења у вези са оглашавањем лекова; израда мишљења на упит различитих органа (Министарство здравља; Завод за интелектуалну својину; Фонд за здравствено осигурање; Институт за јавно здравље Србије „Батут“; МУП; Републички завод за статистику, Министарство за заштиту животне средине итд.), као и на упит физичких лица.  Наведене активности су се одвијале током целе године. 

· Реализација: потпуно остварен 

Циљ бр. 4.2  - Обезбеђивање додатних информација кроз веб-сајт АЛИМС и електронске мреже у складу са Националном политиком о лековима ради рационалног коришћења лекова и медицинских средстава
· Укључивање у Интегрисани здравствени информациони систем РС (IZIS) ради достављања важних информација здравственим радницима – Остварене активности: 

Током 2022. године остварено је континуирано учешће и давање информација заинтересованим странама од стране НЦИ кроз постављање на сајт АЛИМС-а електронских извештаја  из надлежности Агенције за јавност који се односе на: Промет и потрошњу лекова за употребу у хуманој медицини;Промет и потрошњу лекова за употребу у ветеринарској медицини; Промет и потрошњу медицинских средстава и припрему дописа, различитих извештаја и спискова за надлежна министартсва. 

Показатељ:  Укључивање у IZIS

· Реализација: потпуно остварен 

5. Контрола квалитета лекова и техничка процена медицинских средстава у НКЛ 

A)
Редовне активности и унапређење услуга
1) Преглед примљених захтева и издатих сертификата за контролу квалитета лекова и техничку процену  медицинских средстава у 2022. години 

Контрола квалитета лекова и техничка процена медицинских средстава која се спроводи у Националној контролној лабораторији (у даљем тексту НКЛ) подразумева утврђивање усаглашености са прописаним стандардима квалитета. Контрола квалитета се врши лабораторијским испитивањем и проценом документације о квалитету лека, односно медицинског средства.

У току 2022. године, АЛИМС-у  је предато  укупно 11.224  захтева за испитивање и контролу лекова и техничку процену медицинских средстава а издато је укупно 10.828 сертификата анализе, и то: 

· Прва серија лека: поднето је 264  захтева, издато је 184 сертификата анализе;

· Ванредна  контрола: примљено је 26 захтева,  издато 26 налаза (сертификата);

· Увезени лекови (осим вакцина, серума и производа од крви):  примљено је 10.005 захтева за контролу, издато је 9.868 сертификата документационе контроле и 34 сертификата лабораторијске контроле;
· Дефинисани КПИ за 2022. годину: Степен реализације захтева лабораторијске контроле (прва серија, ванредна, парцијална, посебна лабораторијска која није batch release,  редовна лабораторијска за хумане лекове) у законском року (број завршених / број примљених захтева)    ≥ 90%

· Реализација:  потпуно  остварен  ( 92,7%  ≥ 90%) 
· Дефинисани КПИ за 2022. годину : Степен реализације захтева редовне  документационе контроле у законском року (број завршених / број примљених захтева)  ≥ 95% 
· Реализација: потпуно  остварен   (98,2%  ≥ 95%)
У наставку је дат графички приказ реализације захтева за испитивање и контролу квалитета лекова и техничку процену медицинских средства у периоду 2018-2022. 

· Посебна контрола: Примљено је 560 захтева  за анализу вакцина, серума, токсина, алергена, лекова из крви и крвне плазме,  а издато је 530  серификата  анализе.  Од овог броја, на  вакцине су се односила чак 281 захтева за испитивање, и то 82  захтева за вакцине за хуману употребу и 199 захтева за испитивање вакцина за употребу у ветеринарској медицини, а издато је 274 сертификата (82 за хумане и 192 за ветеринарске вакцине).  

· Дефинисани КПИ за 2022. годину: Степен реализације захтева посебне  документационе контроле у законском року (број завршених / број примљених захтева)  ≥ 95%
· Реализација: потпуно  остварен   (96,7 %  ≥ 95%)
· Дефинисани КПИ за 2022. годину: Степен реализације захтева посебне  (batch release за домаће хумане вакцине) лабораторијске  контроле у законском року (број завршених / број примљених захтева)  ≥ 90%
· Реализација: потпуно  остварен   
· Дефинисани КПИ за 2022. годину: Просечан број дана потребних за пуштање серије вакцина за хуману употребу у промет (лабораторијска контрола)  - до 60 дана 

· Реализација:  потпуно  остварен   (46 дана у односу на дефинисаних 60)

· Дефинисани КПИ за 2022. годину: Просечан број дана потребних за пуштање серије вакцина за хуману употребу у промет (документациона контрола)  – до  8 дана
· Реализација:  потпуно  остварен  ( 6 дана  у односу на дефинисаних 8) 
· Систематска контрола: Примљено је 369 захтева, формирано  186 сертификата (179 „белих“, 1 „жути“ и 6 „црвених“ сертификата). Опширнији приказ је дат у тачки 2. 
· Дефинисани КПИ за 2022. годину: Степен реализације захтева систематске контроле (број завршених / број примљених и комплетираних захтева) у року од 6 месеци од пријема комплетног  захтева ≥  90%
· Реализација: потпуно  остварен  ( 92,1 % ≥  90%)
· Активности у оквиру OMCL мреже:  5 захтева за PTS студије, 4 захтева за Развој монографија Ph.Eur, 2 захтева  за колаборативне студије, 1 захтев за MSS студије  и спроведено је 7 мониторинга  Ph.Eur  хемијских референтних стандарда. Опширнији приказ је дат у тачки 4. 
Горе наведени подаци су због боље прегледности у наставку текста приказани и табеларно. 
Табела бр. 1 – Преглед примљених захтева и издатих сертификата за контролу квалитета лекова и медицинских средстава у 2022. години

	Р.бр.
	Врста
	Број примљених захтева
	Број издатих сертификата (формираних)

	1
	Прва серија лека
	264
	184

	2
	Посебна контрола*
	560
	530

	3
	Документациона контрола
	10005
	9868

	4
	Лабораторијска контрола 
	
	34

	5
	Ванредна контрола
	26
	26

	6
	Систематска контрола
	369
	186

	 
	Укупно
	11.224
	10.828



* анализа вакцина, серума, токсина, алергена, лекова из крви и крвне плазме

** издати сертификати систематске контроле из 2021. и 2022. године.
Табела бр. 2 – Преглед примљених захтева и издатих сертификата за активности у оквиру OMCL мреже у 2022. години

	Р.бр.
	Врста
	Број примљених захтева
	Број издатих сертификата (формираних)

	1
	PTS студије
	5
	5

	2
	Развој монографија EP
	4
	4

	3
	Колаборативне студије
	2
	2

	4
	Мониторинг Ph. Eur. хемијских референтних стандарда
	7
	7

	5
	MSS студије
	1
	1

	 
	Укупно
	19
	19



2) Систематска контрола 

У децембру 2021. године, на основу анализе ризика израђен је план узорковања хуманих лекова у сврху систематске контроле за 2022. годину и достављен је Министарству здравља Републике Србије. Планом су обухваћена 342 лека разних фармаколошких група. Осим овог плана, направљен је и резервни план, који је обухватио додатних 50 лекова. Са резервног плана је било потребно узорковати 20% од броја лекова који нису узорковани из главног плана. Лекове су са тржишта узорковали инспектори поменутог министарства који су, до краја 2022. године, у НКЛ доставили укупно 290 узорака. До краја 2022. године у НКЛ је потпуно завршена контрола хуманих лекова узоркованих у сврху систематске контроле за 2021. годину, а Министарству здравља Републике Србије је послато укупно 101 сертификат (99 белих и 2 црвена сертификата).

План узорковања медицинских средстава у сврху систематске контроле за 2022. годину је такође израђен у децембру 2021. године и достављен Министарству здравља Републике Србије. Планом је обухваћено 41 медицинско средство, а Агенцији је достављено 25  узорака. До краја 2022. године у НКЛ је потпуно завршена контрола медицинских средстава узоркованих у сврху систематске контроле за 2021. годину, а Министарству здравља Републике Србије је послато укупно 12 сертификата (11 бели и 1 црвени сертификат).

У децембру 2021. године је израђен план узорковања ветеринарских лекова у сврху систематске контроле за 2022. годину и достављен Министарству пољопривреде, шумарства и водопривреде. Планом је обухваћено 80 лекова разних фармаколошких група, а ветеринарски инспектори су узорковали и доставили Агенцији 54 узорка. До краја 2022. године у НКЛ је потпуно завршена контрола ветеринарских лекова узоркованих у сврху систематске контроле за 2021. годину, а надлежном министарству послато укупно 73 сертификата (69 белих, 1 жути и 3 црвена сертификата).

· Дефинисани КПИ за 2022. годину: Реализација израде и слање Плана систематске контроле на наредну годину надлежном министарству до 31. децембра текуће године.   

· Реализација: потпуно остварен 

· Дефинисани КПИ за 2022. годину: Повећање броја узорака у Плану систематске контроле у односу на претходну годину за 5%
· Реализација:  потпуно остварен (513/484, повећање од 5.99% )
3) Дефект квалитета

а)  Лекови за хуману употребу 
У току 2022. године било је 55 пријава о сумњи на одступање од стандарда квалитета/ дефект квалитета.

Од 55 пријава, 2 пријаве су се односила на суспензију ЦЕП-а од стране ЕДQМ за које се није захтевала даља процена обзиром да спорни произвођачи нису одобрени од АЛИМС или лек није био у промету у Републици Србији и 1 пријава за ’’Warning Letter’’ од FDA за API због кога је процењено да се не захтева повлачење лека, али се захтева имплементација CAPA која је у току. 
Постојале су 4 пријаве носиоца дозволе за лек о GMP неусаглашености произвођача. Проценом ризика је утврђено да не постоји ризик на квалитет лека. CAPA су имплементиране и GMP сертификат је обновљен.
Наставља се истрага и лабораторијска контрола коју спроводе произвођачи API/лекова на могуће присуство генотоксичних нечистоћа (NDMA i NDEA), као и азидо нечистоћа (сартани).  

Истрагом и проценом достављених извештаја (30 пријава) везаних за сумњу на дефект квалитета, као и на основу процене ризика није било повлачења лекова из промета Републике Србије.  Најчешћи разлози одступања дефекта квалитета лека, за које је стручном проценом утврђено да није постојао разлог за повлачење серија лека, су мање неусаглашености са добром произвођачком праксом (GMP), девијације у току производног процеса, OOS који немају утицај на квалитет и ефикасност лека, лек није био у промету у Републици Србији, поједначна одступања паковања и мање неусклађености обележавања паковања лека које не утичу на квалитет и ефикасност лека, односно њихову безбедну примену.  За пар пријава су донете одлуке које умањују ризик за безбедну примену лека, односно дозвољен је промет лека уз упозорење за употребу- DHPC.

Такође, на основу расположивих података АЛИМС постојала је 2 од 5  пријава/рекламација корисника на квалитет за коју се сматрало да не постоји основана сумња на квалитет лека и 3 основане пријаве/рекламација од којих је захтевала увођење CAPA, а друге 2 су окарактерисане као појединачни случајеви. Током редовне документационе контроле лека било је промена које су захтевале обавештење и упозорење здравственим радницима (мониторинг због промене формулације/продужење рока употребе лека), односно одобрење Писма здравственим радницима (DHPC). 

Најчешћи разлози одступања од стандарда квалитета лека, за које је стручном проценом утврђено да је постојао разлог за повлачење серија лека (7), су резултати лабораторијског испитивања изван одобрених спецификацијских граница (OOS), односно квалитет датих серија лека. Било је и повлачења лекова из разлога кристализације АПИ. Такође су повучени лекови који нису имали дефект квалитета, а који су се нашли у промету 6 месеци након истека дозволе за лек, што је у складу са важећим Законом о лековима (4).
Проценом достављених извештаја који су се односили на одступање од стандарда квалитета, Национална контролна лабораторија је (у комуникацији са носиоцем дозволе, сарадњом са инспекцијом Министарства здравља Р. Србије) имала за циљ да постојећу сумњу на одступање од стандарда квалитета или одступање од стандарда квалитета отклони, односно да се у промету Републике Србије налазе само квалитетни лекови. Често је ово дуготрајан процес и захтева додатно вереме за истрагу и испитивање. У прилог наведеном говоре подаци који указују да је за 74% пријава узрок одступања од стандарда квалитета отклоњен, а за остатак пријављених одступања поступак је још увек у току. 
 б) Лекови за ветеринарску употребу 
У току 2022. године било је 7 пријава о сумњи на одступање од стандарда квалитета/ дефект квалитета за лекове за употребу у ветеринарској медицини.
За 4 лека  је ветеринарским инспекторима Управе за ветерину Министарства пољопривреде, шумарства и водопривреде  дат предлог да их повуку са тржишта Републике Србије јер су лабораторијским испитивањем добијени ООС резултати за садржај  активне супстанце. 

Истрагом и проценом достављених извештаја од произвођача и носиоца дозволе за 3 пријаве на ООС резултате није било повлачења лека из промета   у Р. Србији, јер лекови нису били присутни на нашем тржишту. 

Четири предмета се налазе још увек у раду, код којих се чека завршетак истраге  произвођача и спровођење одговарајућих корективних и превентивних мера.
· Дефинисани КПИ за 2021. годину: Однос реализованих дефеката/ укупан број примљених  ≥70% (хумани и ветеринарски лекови) на годишњем нивоу
· Реализација: делимично остварен (53.3%) (Делимично остварење дефинисаног КПИ и кашњење са разрешењем је резултат дужег чекања одговора клијента и достављање података неопходних за разрешење.)  
4) Активности  у оквиру ОМЦЛ мреже

У Националној контролној лабораторији  су током 2022. године реализоване следеће активности у склопу ОМЦЛ мреже и Европске фармакопеје:

· PTS студије (међулабораторијско поређење):
· PTS 219 (EDQM) – Ослобађање активне супстанце

· PTS 225 (EDQM) – Оптичка ротација
· PTS 226 (EDQM) – Течна хроматографија

· PTS 234 (EDQM) – Дистрибуција молекуских маса у албуминима

· PH082 – Стерилност и микробиолошка чистоћа
· Колаборативне студије:
· Alfadeks

· Imipenem
· MSS (market surveillance studies)

· MSS059 – Тадалафил таблете

· Развој  монографија Ph.Eur. у оквиру P4 експертске групе Ph.Eur:

· Pirfenidon kapsule
· Pirfenidon tablete

· Dapagliflozin tablete

· Развој монографија  у оквиру 10B експертске групе Ph.Eur:

· Lerkandipin HCl
· Мониторинг Ph.Eur. хемијских референтних стандарда: 

· Isorhynchophylline CRS 1.0 i Uncaria stem with hooks dry extract for system suitability HRS 1.0
· Emodin CRS 1.0
· Paclitaxel CRS 4.0, Paclitaxel semi-synthetic for system suitability CRS 3.0 i Paclitaxel natural for peak identification CRS 1.1
· Polydatin CRS 1.0
· Rivastigmine hydrogen tartrate CRS 2.0
· Granisetron hydrochloride CRS 3.0
· Prochlorperazine for system suitability
Б) Активности за остваривање циљева из Развојног плана 2019-2023. 

У току 2022. године, НКЛ је реализовала су следеће активности  за остваривање стратешких циљева из Развојног плана АЛИМС 2019-2023:  

Циљ бр. 1.2 – Одржавање ефикасне контроле квалитета лекова и медицинских средстава, у складу са Европском фармакопејом,   Европским директоратом за квалитет лекова и здравствену заштиту (EDQM) Савета Европе (СЕ) и смерницама Светске здравствене организације (SZO), као и националним и другим признатим стандардима

Остварене активности: Предузимање мера у циљу скраћења рокова за обраду примљених захтева, односно повећање ефективности у сегменту формалне процене захтева за контролу квалитета; Дигитализација процеса у НКЛ, кроз активно учешће у развоју и валидацији Агенцијског дигиталног информационог система (АДИС); Активно учешће запослених у НКЛ у планирању и набавци материјалних ресурса потребних за спровођење испитивања (опрема, хемикалије, подлоге, животиње, потрошни материјал, итд., са акцентом на набавку нове, модерне опреме); Правовремено спровођење Валидационог плана (за лабораторијску опрему и методе испитивања);правовремено ажурирање регистрационе документације потребне за спровођење контроле квалитета; Омогућавање доступности важећих верзија фармакопеја, стандарда, смерница, прописа, итд., неопходних за спровођење контроле квалитета лекова и техничке процене медицинских средстава; Одржавање и проширење компетенција запослених, односно континуирану едукацију запослених у складу са годишњим планом едукације; Одржавање функционалне повезаности НКЛ са другим целинама Агенције и  надлежним инспекцијама; Урађена анализа потребних ресурса за увођење нових тест метода за контролу квалитета COVID-19 вакцина (тест идентификације и специфичне активности). Планом набавке за 2023. предвиђена набавка пратећих реагенаса од Института Гамалеја за оба релевантна теста. Извршена иницијална обука запослених у микробиолошкој и фармаколошкој лабораторији за тестове идентификације и активности Gam-COVID-VAC вакцине.
· Реализација: потпуно остварен 

Циљ бр. 1.3 – Промовисање међународне сарадње и умрежавања са другим званичним лабораторијама за контролу лекова (OMCLs) и Европским директоратом за квалитет лекова и бригу о здрављу  (EDQM) СЕ у делу надлежности НКЛ

Остварене активности: Учешће запослених из НКЛ у раду експертских и радних група Европске фармакопеје (П4, 10Б и 15 Европске фармакопеје, радне групе за Педијатријске формуле), развоју хемијских референтних супстанци (CRS) Европске фармакопеје, праћењу квалитета хемијских референтних супстанци (CRS) Европске фармакопеје (Monitoring of CRSs);  Учешће у OMCL мрежи према дефинисаном плану за PTS-Proficiency Testing Scheme и МSS-Market Surveillance Testing и годишњим састанцима OMCL и националних фармакопеја (NPA) ; Учешће на годишњим састанцима  OMCL и Националних фармакопеја  (NPA). Настављен је и унапређена сарадња кроз рад у комисији Европске фармакопеје, са посебним акцентом на рад Президијума, јер је представник Агенције изабран за другог потпредседника Комисије Европске фармакопеје у мандату од 3 године и члан је поменутог Президијума. 
· Реализација: потпуно остварен

Циљ бр.  1.4 – Унапређење надзора над тржиштем 
Остварене активности: Повећање броја узорака (лекова и медицинских средстава који су контролисани са тржишта) у годишњем плану за систематску контролу; Примена процене ризика за дефинисање обима испитивања; Обезбеђивање потребних ресурса унапред; Примена методологије процене ризика за дефинисање опсега тестирања; Обезбеђивање свих потребних ресурса за тестирање унапред; Надзор над процесом узорковања.

· Реализација:  потпуно остварен
Циљ бр. 1.5 – Jачање процеса управљања дефектима квалитета и повлачења лекова и медицинских средстава са тржишта

Остварене активности:  Образовање свих запослених у Агенцији за лекове и медицинска средства Србије (АЛИМС), здравствених радника, носилаца дозволе за лек и произвођача у процесу процене потенцијалног дефекта квалитета и спровођење процедуре везане за дефект квалитета. Јачање сарадње са Одељењем за инспекцију лекова и медицинских средстава у Министарству здравља Републике Србије, Јачање поступка одлучивања о смањењу ризика од појаве дефектних лекова и медицинских средстава.

· Реализација: потпуно остварен 

Циљ бр. 1.6 – Борба против субстандардних и фалсификованих лекова и медицинских средстава

Остварене активности:  Током 2022. године спровођене су активности за праћење и уношење информација у базе података о фалсификованим лековима (Know-X база EDQM-a и база SZO), међународна сарадња са SZO, саветом Европе, директорима агенција за лекове (HMA), активно учешће запослених из НКЛ у писању новог Закона о лековима  у деловима који се односе на серијализацију и борбу против фалсификованих лекова; пружање подршке инспекцији Министарства здравља РС у активностима које се су описане у Конвенцији о фармацеутском криминалу (Medicrime Convention) Савета Европе, итд. Израђена је  драфт верзија Водича за фалсификоване лекове који је прослеђен надлежној инспекцији МЗ на допуне и корекције. 

· Реализација: потпуно остварен 

Циљ  бр. 1.7 – Јачање прописа који се односе на регулацију вакцина  кроз читав спектар регулаторних активности уз посебан осврт на захтеве Светске здравствене организације (SZO) за функционалне регулаторне ауторитете

Остварене активности:   Током 2022. године побољшање је сарадња са домаћим произвођачем вакцина  и унапређење комуникације. Одржавани су састанци  и дефинисана одговарајућа решења НКЛ са Институтом за вирусологију, вакцине и серуме "Торлак" у контексту побољшања усклађености различитих аспеката производње и контроле квалитета вакцина са важећим регулаторним захтевима, постављање основе за формирање електронске платформе за координацију. 

· Реализација: потпуно остварен 
Циљ бр. 1.8- Даљи развој званичног процеса серијског пуштања свих вакцина, како за хуману, тако и за ветеринарску употребу, које су произведене у Србији

Остварене активности: Остварене су активности којима је постигнуто усаглашавање Водича за пуштање серије вакцина у промет са смерницама и захтевима индикатора SZO. Нацрт Водича је финализован и припремљен за одобравање.  

Формулисан предлог за стварање електронске  платформе за вакцине у оквиру државног пројекта за дигитализацијеу здравства. Остварена активна, писана комуникација Микробиолошке лабораторије са QС одсеком Института Торлак. Вакцина против грипа лабораторијски je тестирана и прегледана у складу са OCABR захтевима. Урађена су поновљена тестирања у циљу валидације теста одређивања активности вакцине против грипа. Валидација је методе је финализована. 

· Реализација: делимично остварен  

Циљ бр. 3.1- Допринос променама регулаторног оквира у Републици Србији у области лекова и медицинских средстава

Остварене активности:  Анализа постојећег законодавства у области лекова и медицинских средстава, предлагање измена правилника и учествовање у писању новог Закона о лековима.  Запослени из НКЛ је именован за члана радне групе Министарства здравља и учествује активно у изменама Закона о лековима и усаглашавање нашег законодавства са законодавством Европске уније. Комуникација и транспарентна примена текућих и нових прописа кроз упутства АЛИМС објављена на вебсајту и различити облици едукативних семинара. 

· Реализација: делимично остварен  

Циљ бр. 3.4- учешће НКЛ у радним телима у земљи и иностранству у области регулаторних послова  

Остварене активности:  Учешће у радним групама и сарадња са надлежним министарствима у вези са развојем законских одредби које се тичу надлежности НКЛ. Учешће у активностима SZO. Учешће представника НКЛ у Радној групи SZO за израду смерница за оцену перформанси регулаторног система (LT и LR функције). Завршен је предлог смернице SZO за оцену перформанси регулаторног система, учешће представника НКЛ у тимовима за спровођење формалних WHO Benchmarking-а. Представник НКЛ је изабран за другог потпредседника Комисије Ph. Eur. чиме је постао и члан президијума Ph. Eur. Представници НКЛ учествују у екстерним проверама као технички оцењивачи за биолошке лекове (МЈА audit). 
· Реализација: потпуно остварен 

Циљ бр. 4.4- Развој Плана за одговор на кризне ситуације и комуникација у овим случајевима

Остварене активности:  Ажурирање Акционог плана са свим неопходним активностима у случају наступања пандемије, са јасно подељеним улогама, одговорностима, лабораторијским потребама и временским оквирима за спровођење одређених мера; дефинисање начина реаговања и координација свих мера које доприносе успешном спровођењу мера у случају пандемије грипа (испорука материјала за лабораторијска испитивања, управљање биолошким ризицима, комплет за биолошку безбедност); редовно учествовање у међулабораторијским поређењима (PTS)  за тест Појединачне радијалне имунодифузије (SRD) која се користи за испитивање вакцина за сезонски и пандемијски грип,  уколико постоји могућност. 

Формиран је предлог текста Плана за поступање Агенције у случају пандемије грипа. Формиран је предлог текста Плана за поступање Агенције у кризним и ванредним ситуацијама. Предложени су анекси плана у виду процедура које дефинишу поступање у свакој препознатој могућој и вероватној кризи.

· Реализација: потпуно остварен 
Циљ бр. 5.5- Побољшање управљањем процесима у НКЛ и усвајања начела управљања ризиком
Остварене активности:  преглед свих процеса у НКЛ , одређивање приоритета, константна анализа и праћење кључних индикатора перформанси (КПИ), реорганизација успостављених процеса и одлучивање у складу са установљеним Регистром управљања ризицима у НКЛ.  

· Реализација: потпуно остварен 
Циљ бр. 5.7.1 - Ојачавање у погледу броја запослених, пословних просторија и опреме у Националној контролној лабораторији (НКЛ)
Остварене активности: Током 2022. године, рађена је континуирана анализа потреба НКЛ везано за број запослених, радни простор и опрему, израда плана потреба за куповином опреме у складу са циљем јачања и унапређења свих лабораторијских активности као и набавка нове модерне опреме (на пример и опрему за анализу непознатих узорака и сл.). За сва радна места  су систематизовани и ажурирану описи послова (job desription) и радне биографије (CV).   Током 2022. године, набављена је нова опрема: један фрижидер и замрзивач Thermo Scientific за Фармаколишку лабораторију, Пумпа Milliflex Oasis, pH метар  Metrohm 780, Апарат за мерење зоне преципитације SRD читач, Eлиза читач  Dynex  DS2 за микробиолошку лабораторију, два  HPLC Agilent Teхнологије и једна вага Mettler Toledo за Инструменталну  лабораторију,  jeдан Осмометар OSMOMAT 3000 GONOTEC и једна вага Mettler Toledo (Физичко -хемијска лабораторија). Планом набавке за 2023 год. је предвиђена реконструкција Физичко -хемијске лабораторије. 
· Реализација: потпуно остварен
6. Међународна сарадња и Изградња капацитета Агенције за јачање регулаторног система Националног регулаторног ауторитета Србије према програму SZO
1 / Повезивање у међународне мреже информација о лековима и медицинским средствима и повезивање са асоцијацијама агенција
А) Редовне активности и унапређење услуга

У оквиру реализације поверене надлежности из члана 3 тачка 12) Закона о лековима и медицинским средствима (“Службени гласник РС” бр. 30/2010 и 107/2012, 113/2017–др. закон и 105/2017-др. закон)  и члана 3 тачка 13) Закона о медицинским средствима (“Службени гласник РС” бр. 105/2017),  Агенција је  током 2022. година наставила са активностима  повезивања у међународне мреже информација о лековима и медицинским средствима и сарадњу са агенцијама надлежним за лекове и медицинска средства  и њиховим асоцијацијама. Сарадња се остварује кроз различите облике повезивања и кооперације: међународна сарадња, билатерална, регионална, мултилатерална, сарадња у оквиру потписаних споразума, активности у оквиру ЕУ интеграција, итд. 
· Међународна сарадња 

Током 2022. године, настављена је међународна сарадња пре свега на билатералном нивоу, али у великој мери и са институцијама и организацијама Европске уније, као и са Саветом Европе и Светском здравственом организацијом (SZO) и многим другим. Ова сарадња је била изузетно отежана услед пандемије изазване SARS-COV-2 вирусом, која је почев од марта 2020. онемогућила већину путовања и организацију конференција и било каквих скупова, као и подразумевала фокус регулаторних тела на решавање унутрашњих проблема у државама. Ипак, захваљујући информатичким технологијама, али и због потребе додатног умрежавања и размене информација како бисмо се успешније супротставили пандемији на локалном, регионалном, континенталном и светском нивоу, међународна сарадња је била интензивирана, а посредством комуникације, едукације и размене искустава и пракси, и уопште, узајамном билатералном и мултилатералном подршком.
· Одржавање и унапређење билатералне сарадње у оквиру постојећих билатералних уговора и споразума о сарадњи са агенцијама у Европи и свету:

На основу меморандума о разумевању са Агенцијом за лекове Италије (AIFA), Агенцијом за лекове и медицинска средства Румуније (НАММД) и Агенцијом за лекове Бугарске (БДА), и у 2022. је настављена сарадња са овим институцијама кроз размену информација и стручне консултације које су такође биле фокусиране на теме у вези са борбом против COVID-19 пандемије на регионалном нивоу. 

Настављена је сарадња са Федералном службом за надзор у области здравства Руске Федерације (Росздравнадзор) на теме квалитета лекова и медицинских средстава и едукација и учествовали су представници Сектора за медицинска средства на годишњем скупу ове институције у онлајн формату.

Настављена је и сарадња у смислу размене информација и консултација на основу додатног споразума потписаног 2019. године са Руским националним институтом за истраживање, развој и испитивање медицинске опреме. 

Иако је више споразума о сарадњи даље преговарано, није дошло до финализације због ограничења путовања услед пандемије, али се комуникација и на ту тему наставила, и постоји могућност да чим се за то стекну услови потпишу већ договарани меморандуми са регулаторним телима Словеније, Јерменије и Пољске.   Посебно је интензивна комуникација развијена са Институтом за лекове и храну Мађарске са којим је на највишем нивоу размењен велики број дописа и договорено је потписивање Меморандума о разумевању и сарадњи чим се за то стекну услови.

Одржан је и контакт са Француском агенцијом за безбедност здравствених производа (ANSM), и са Француском агенцијом за безбедност прехрамбених производа, животне средине и рада/Националне агенције за ветеринарске лекове (ANSES-ANVM) са којима су постојали и одговарајући споразуми у прошлости, а одржаван је и контакт са Министарством здравља Канаде (Health Canada) на основу потписаног писма о намерама. 

Поред сарадњи дефинисаних споразумима, са великим бројем истакнутих националних регулаторних ауторитета се одржавала сарадња по разним питањима, а међу  њима издвајамо The Federal Institute for Drugs and Medical Devices (Bundesinstitut für Arzneimittel und Medizinprodukte, BfArM) Немачке, Food and Drug Administration (FDA) Сједињених Америчких Држава, Medicines and Healthcare products Regulatory Agency (MHRA) Велике Британије и Pharmaceuticals and Medical Devices Agency (PMDA) Јапана.

АЛИМС је и у 2022. години била активна као придружени члан FakeShare пројекта који води AIFA . MEDI-THEFT, нови ЕУ пројекат у области борбе против крађе лекова  који је иницирала AIFA, а  о коме се преговарало у 2020. години кренуо је са реализацијом  у новембру 2021. године.  Након успешно завршене регистрације и свих административних процедура на порталу Европске комисије крајем августа месеца, АЛИМС је и званично постала део конзорцијума  MEDI-THEFT пројекта који чине регулаторне агенције (AIFA, CINMED) и институције и организације (SAFE – Security and Freedom for Europe;  АМЕ -Affordable Medicines Europe; l’Arma dei Carabinieri; Transcrime; l’Istituto Poligrafico e la Zecca dello Stato italiani). Пројекат MEDI-THEFT - Размена података и платформа за истраге против организоване крађе лекова усмерен је на борбу против растућег проблема организоване крађе лекова. Пројекат je финансиран гарантом Европске комисије и биће имплементиран у периоду новембар 2021- октобар 2023. године. Главни циљеви су креирање заједничке платформе за размену и обраду података између европских регулаторних агенција и других релевантних актера ЕУ како би се побољшала обавештеност, координација и подигао ниво ефикасности транснационалних истрага против организоване крађе лекова. Услед пандемије била је ограничена промоција пројекта едукативне кампање у области фалсификованих лекова, намењене деци школског узраста, средњошколцима и студентима, која укључује публикације, интернет презентације, материјале за учитеље и активност на друштвеним мрежама, а који заједнички спроводе EDQM, AIFA и АЛИМС. Ипак, он је и даље био у одређеној мери промовисан и на међународном плану са преводом на хрватски језик, а у Србији кроз активности промоције на порталима и у онлајн наступима представника АЛИМС.

· Одржавање и унапређење регионалне сарадње у оквиру постојећих билатералних и мултилатералних уговора и споразума о сарадњи:

Током 2022. године настављена је и сарадња са агенцијама суседних земаља и земаља у региону у оквиру уговора о пословној сарадњи и регионалног меморандума о разумевању (Хрватска, Босна и Херцеговина, Македонија, Црна Гора) која је нарочито интензивирана на тему доступности медицинских средстава за превенцију и терапију везано за SARS-CoV-2 вирус (заштитна опрема, респиратори), на тему вакцина против грипа и највише на тему вакцина против COVID-19.

Настављена је сарадња са Регионалном канцеларијом за борбу против организованог криминала за југоисточну Европу (канцеларија у Београду) Републике Француске (Pôle régional de lutte contre la criminalité organisée en Europe du sud-est - Pôle de Belgrade) у области борбе против фалсификованих лекова и медицинских средстава.

· Мултилатерална сарадња 

Током 2022. године, настављена је сарадња, и даље у отежаним околностима због SARS-COV-2 вирусом, са доле наведеним  европским и међународним организацијама које су приоритетне за АЛИМС у домену мултилатералне сарадње:   

· Европски директорат за квалитет лекова и бригу о здрављу (European Directorate for the Quality of Medicines & Healthcare - EDQM) у оквиру Савета Европе (Council of Europe – CoE), 

· институције Европске уније, пре свега Европска агенција за лекове (European Medicines Agency – ЕМА) и организација Директори агенција за лекове (Heads of Medicines Agencies – HMA) - организација која окупља агенције за лекове земаља чланица ЕУ и агенције у статусу посматрача.

· Светска здравствена организација - SZO (World Health Organisation)

· Сарадња са осталим међународним организацијама

· Сарадња са EDQM

Настављена је интензивна сарадња са Европским директоратом за квалитет лекова и бригу о здрављу (EDQM) у оквиру Савета Европе, у више области, пре свега кроз мрежу националних контролних лабораторија (ОМCL мрежа), затим кроз комисије Европске фармакопеје, П4, 10Б, 15 и Педијатријске формуле експертске групе Европске фармакопеје, затим радну групу за монографије готових лекова и радну групу за стандардне термине Европске фармакопеје иако су сви ови састанци и сарадња преведени у онлајн формат.  Учешће у OMCL мрежи према дефинисаном плану за PTS-Proficiency Testing Scheme и МSS-Market Surveillance Testing и годишњим састанцима OMCL и националних фармакопеја (NPA) ; Учешће на годишњим састанцима  OMCL и Националних фармакопеја  (NPA). Настављенa је и унапређена сарадња кроз рад у комисији Европске фармакопеје, са посебним акцентом на рад Президијума, јер је представник Агенције изабран за другог потпредседника Комисије Европске фармакопеје у мандату од 3 године и члан је поменутог Президијума.
Посебно истичемо кровни комитет EDQM: European Committee on Pharmaceuticals and Pharmaceutical Care (CD-P-PH) и његове подкомитете: Committee of Experts on Minimising the Public Health Risks Posed by Counterfeiting of Medical Products and Related Crimes (CD-P-PH/CMED) и Committee of Experts on the classification of medicines as regards their supply (CD-P-PH/PHO). У 2022. години, представник АЛИМС је обављао функцију председника CD-P-PH комитета, што je највишa функцијa које су представници Републике Србије икада имали у било којим телима EDQM. У току године, представник АЛИМС-а је у два наврата председавао састанцима ова два комитета у електронском формату. 
Настављена је  сарадња са EDQM-ом  која се огледа у подршци у процени документације за сертификат о усклађености активне супстанце са монографијом Европске фармакопеје (Certificate of suitability - CЕP) од стране експерта АЛИМС. CEP sesija je održana u elektronskom formatu (online).  

· Сарадња са ЕМА:

Са Европском агенцијом за лекове (ЕМА), кључном институцијом ЕУ у Амстердаму, настављена је  фаза интензивне сарадње кроз нови ИПА (Instrument for Pre-accession Asssitance – Инструмент за претприступну помоћ) пројекат који је инициран у 2020.  У току 2022. године, велики број запослених из различитих организационих јединица АЛИМС-а   учествовали су на едукацијама организованим у оквиру ИПА пројекта. С обзиром на ситуацију изазвану  SARS-COV-2 вирусом, едукације су праћене онлајн, преко различитих апликација. Учесници обука су имали прилику да попуне анкету о задовљству обукама, као и да предложе теме које их интересују за наредни циклус ЕМА  обуке у 2023.  Преко координатора за ИПА пројекат достављено је око двадесет тема, а посебно је наглашена потреба и важност за едукацијама из области квалитета. Такође, одржани су и  квартални састанци координатора пројекта из земаља и територија које учествују (Србија, Црна Гора, Северна Македонија, Албанија, Босна и Херцеговина, Турска и Косово* - у сладу са резолуцијом СБ1244), у онлајн формату, на којима је учествовао  представник АЛИМС-а.  
Представници АЛИМС су и у онлајн формату, у складу са епидемиолошком ситуацијом и ограничењем путовања, током  2022. године ипак  учествовали у раду више међународних форума и тела у којима су били активни и претходних година, пре свега се у Competent Authorities for Medical Devices (CAMD), кључне групе у ЕУ која је задужена за иницијативу и усаглашавање у регулативи као и извештавање у области медицинских средстава. Поред овога, Република Србија је преко АЛИМС једина земља кандидат или потенцијални кандидат која је укључена у рад тела организације Heads of Medicines Agencies (HMA), и то у Working group of Enforcement Officers (WGEO) која се бави координацијом у борби против фалсификованих лекова где имамо представнике за хумане и ветеринарске лекове и по трећи пут за редом је узела активно учешће у радним групама Working Group of Communication Professionals (WGCP) и European Medicines Agencies Co-operation of Legal and Legislative Issues (EMACOLEX).
· Сарадња са SZO:

У току 2022. Године настављена је сарадња са SZO. Одржано је три састанка са представницима SZO. Састанцима су присуствовали представници SZO Централе у Женеви, ЕУРО Канцеларије из Копенхагена и Канцеларије за Србију. На састанцима се разговарало о укључењу Србије у глобални пројекат SZO за трансфер технологије за производњу mRNA вакцина за који је SZO одабрала 15 земаља из целог света међу којима је и Србија.  Агенцији и НРА Србије су предочена очекивања SZO да у наредној оцењивачкој посети (WHO Re-Benchmarking) достигне највиши ниво зрелости регулаторног система за вакцине (ML4), а да за лекове то буде ниво 3 (ML3). Тиме би се обезбедило даље јачање регулаторног система НРА Србије и одговарајућа регулаторна подршка произвођачу вакцина у вези са применом нове технологије у производњи mRNA вакцина. У новембру 2022. године спроведена је припремна посета представника SZO из Централе SZO у Женеви, ЕУРО Канцеларије и Канцеларије за Србију (WHO pre-benchmarking visit). Током дводневне посете НРА Србије је представио најважније промене, унапређења регулаторног система и потешкоће са којима се суочио у имплементацји препорука, додатних захтева и захтева GBT индикатора SZO. Представници SZO су представили своја очекивања од НРА Србије и у том контексту испитали могућност иза проширење обима WHO Re-Benchmarking-а на регулацију употребе крви и крвних компоненти у трансфузијској медицини, али и регулацију лекова произведених из крви и крвне плазме. Том приликом договорено је да се наредна оцењивачка посета одржи у новембру 2023. године када би НРА Србије требало да докаже имплементацију свих захтева индикатора SZO који се односе на регулторни систем за вакцине за ниво 4 (ML4), док се за лекове очекује верификација нивоа зрелости 3 (ML3). У вези са крвним дериватима предложено је одвајање термина Benchmarking-а и његово спровођење у неком каснијем термину, након што Управа за биомедицину Министарства здравља, као регулаторно тело, добије одговарајућу подршку у изградњи капацитета за Benchmarking. Агенција и НРА Србије наставили су интензивне припреме за ову оцењивачку посету SZO. 
· Активности у вези са ЕУ интеграцијама

У 2022. години, експерти АЛИМС су се и даље водили као партиципанти у процесу приступања Републике Србије Европској унији и то у преговарачким групама за поглавља 1 – слободан промет роба, 7 – право интелектуалне својине, 12 – безбедност хране, ветеринарска и фитосанитарна питања, 20 – предузетништво и индустријска политика и 28 – заштита потрошача и заштита здравља иако су те активности у највећој мери биле успорене услед фокуса на борбу против пандемије.

Такође, представник АЛИМС-а је учествовао на састанку за фармацеутске и медицинске производе пројекта SEED+ који се односи на креирање платформе која треба да омогући електронску размену сертификата између чланица CEFTA, са циљем поједностављивања процедура и бржем промету роба између земаља Западног Балкана. 

· Дефинисани КПИ за 2022. годину:  Број потписаних споразума и уговора у односу на број планираних ≥50%  

· Реализација: делимично остварен 

· Дефинисани КПИ за 2022. годину:  Проценат имплементације пројеката у току ≥ 50%  

· Реализација: делимично остварен 
Б) Активности за остваривање циљева из Развојног плана 2019-2023. 
У 2022. години реализоване су следеће активности у вези са остваривањем стратешких циљева из Развојног плана:

Циљ бр. 3.3 - Развој законодавства и регулаторни учинак у вези са међународним аспектима 

Остварене активности: Сарадња са Европском агенцијом за лекове (ЕМА) у практичним аспектима примене и прављења нацрта нових прописа; Европским директоратом за квалитет лекова и здравствену заштиту (EDQM) у вези са питањима која се односе на конвенције Савета Европе и смернице које је развио EDQM; Светском здравственом организацијом (SZO) у вези са смерницама SZO и применом SZO препорука у пракси; развијеним националним регулаторним органима чланова ICH, држава чланица ЕУ, држава чланица СЕ и другим партнерима на међународном нивоу и надгледање развоја Међународне конференције о усклађивању техничких захтева за регистрацију фармацеутских производа за хуману употребу (ICH)  је реализаована у  складу са Програмом рада Агенције за 2022. годину. Очекује се усвајање новог закона о лековима. АЛИМС је центар изврсности и лидер у региону.
· Реализација : делимично остварен 

Циљ бр. 3.4 - Учешће Агенције у радним телима у земљи и иностранству у области регулаторних послова: 

Остварене активности:  Реализоване су активности на позив надлежног Министарства за ЕУ интеграције за поглавља из надлежности Агенције. АЛИМС  учествује у радним групама на нивоу Републике Србије у пет поглавља преговора - Поглављу 1: Слободно кретање роба; Поглављу 7: Право интелектуалне својине; Поглављу 12: Безбедност хране, ветеринарска и фитосанитарна политика; Поглављу 20: Предузетништво и индустријска политика, као и у Поглављу 28: Заштита потрошача и заштита здравља.  Представници АЛИМС су учествовали на скупу:                „ Европски семестар за државе чланице ЕУ и сарадња са РС“.  
· Реализација : делимично остварен 

Циљ бр. 3.6 - Акциони план Европске комисије, „Јединствени здравствени програм” (One Health) реализoван кроз следеће активности:

Остварене активности:  Остварени напредак је и даље на нивоу анализе Акционог плана Европске комисије - „Јединствени здравствени програм” (One Health) у оквиру радне групе Агенције која ради на овом питању. Показатељ: Извештај о анализи Акционог плана 

· Реализација : делимично остварен
Циљ бр. 5.8 - Боље позиционирање АЛИМС на међународном нивоу. 

Остварене активности:  Наставак и побољшање сарадње са надлежним институцијама са којима постоје закључени билатерални споразуми: Француска агенција за безбедност здравствених производа (ANSM), Агенција за лекове и медицинска средства Босне и Херцеговине (АЛМБИХ), Агенција за лекове и медицинска средства Црне Горе (ЦАЛИМС), Француска агенција за храну, заштиту животне средине и заштиту здравља на раду и безбедност/Француска агенција за ветеринарска медицинска средства (ANSES-ANVM), Министарство здравље Канаде, Федерална служба за надзор над здравственом заштитом Руске Федерације – Росздравнадзор, Италијанска агенција за лекове (AIFA), Бугарска агенција за лекове (БДА), Национална агенција за лекове и медицинска средства Румуније (NAMMD),  Агенција за лекове и медицинска средства Македоније (МАЛМЕД).  Реализовани су годишњи планови у домену билатералних споразума уз велика ограничења због пандемије корона вируса. Ипак, одржана је, а негде чак и повећана размена информација и стручна подршка. Покренут је нови облик сарадње са Италијанском агенцијом за лекове кроз пројекат   MEDI-THEFT- Размена података и платформа за истраге против организоване крађе лекова у трајању од две године. Свих досадашњих се остварује у погледу редовне годишње комуникације, размене информација и узајамне подршке на међународном плану. Показатељ: Реализовани годишњи планови у домену билатералне сарадње.
· Реализација : делимично остварен 

· Промовисање и развој Регионалног меморандума о разумевању и сарадњи између НРА у Србији, Хрватској, Босни и Херцеговини, Македонији и Црној Гори.
              Настављена је сарадња у оквиру Уговора о пословној сарадњи и Регионалног меморандума о разумевању посебно на тему доступности медицинских средстава за превенцију и терапију  за SARS-CoV-2 вирус (заштитна опрема, респиратори) и посебно на тему вакцина против COVID-19 и вакцина против грипа.
· Реализација : делимично остварен 

· Пружање подршке у посебним областима ЕУ интеграција, преговора и усаглашавања прописа, пракси и стандарда. Остварене активности: Реализоване су активности на годишњем нивоу као подршка ЕУ интеграцијама, преговорима и усаглашавању прописа. Припремљен краћи извештај.  Показатељ: Извештаји о активностима на годишњем нивоу као подршка ЕУ интеграцијама, преговорима и усаглашавању прописа, пракси и стандарда.
· Реализација : потпуно остварен 

· Учешће и вођење међународних пројеката у области надлежности АЛИМС и у оквиру сарадње са SZO, ЕУ интеграцијама и других међународним активностима – покренут један нови пројекат. Остварене активности:  Током 2022. године, настављено је учешће  АЛИМС-а у активностима ИПА пројекта у сарадњи са ЕМА, у пројекту SZO „Изградња капацитета Агенције ја јачање регулаторног капацитета НРА РС према програму SZO“. Такође АЛИМС је укључена у пројекат SEED+ Европске комисије који се односи на е-размену података у оквиру чланица CEFTA, као и у пројекту  MEDI-THEFT – Размена података и платформа за истраге против организоване крађе лекова, који такође финансира ЕК.  Показатељ: Најмање три међународна пројекта у области надлежности АЛИМС и у оквиру сарадње са SZO, ЕУ интеграција и других међународних активности у периоду 2019-2023.

· Реализација : потпуно остварен 

· Сарадња са академским институцијама - Остварене активности:  Настављена је сарадња са Фармацеутским факултетом у Београду, између осталог кроз учешће представника АЛИМС-а као члана Савета ФФ и председника Савета послодаваца ФФ.  Показатељ: Формални уговори закључени са универзитетима, и нарочито пријаве за пројекте у оквиру програма Хоризон Еуропе.
· Реализација : делимично остварен 

· Сарадња са SZO; EDQM;EMA и другим организацијама - Остварене активности:  Током 2022. године настављена је сарадња са Светском здравственом организацијом (SZO), Европским директоратом за квалитет лекова и здравствену заштиту (EDQM), Европском агенцијом за лекове (ЕМА), Директорима агенција за лекове (HMA) и другима организацијама, али је није у потпуности реализовани према дефинисаним плановима  услед пандемије.
· Реализација : делимично остварен 

· Сарадња са другим међународним организацијама и друштвима, као што су: Међународно друштво за фармаковигиланцу (ИСоП), Лекови за Европу (некадашњи ЕГА), Међународно друштво за фармакоекономију и истраживање резултата (ISPOR),  Међународна фармацеутска федерација (FIP), итд. Остварене активности:   Формална сарадња са међународним организацијама и друштвима је настављена и проширена на још 5 међународних организација у односи на претходни период. Сарадња је документованима извештајима, али је у великој мери била условљена ситуацијом изазваном   SARS-COV-2 вирусом. Параметар: годишњи извештаји о сарадњи.
· Реализација : делимично остварен 

· Експерти из АЛИМС треба да учествују на што више различитих националних и међународних скупова и састанака на којима би промовисали активности АЛИМС и представили досадашња достигнућа – бар 20 скупова. Остварене активности:   Због пандемије, учешће је било ограничено на скупове у сарадњи са ЕМА и  EDQM, у форми онлајн скупова. (укупно 4 извештаја о овим активностима). Параметaр: годишњи извештаји о сарадњи.
· Реализација : делимично остварен 

2 / Изградња капацитета Агенције за јачање регулаторног система Националног регулаторног ауторитета Србије према програму SZO
Током 2022. године у Агенцији је настављен рад на изградњи капацитета регулаторног система према Институционалном плану развоја НРА Србије, у складу са смерницама SZO на основу којих се оцењује зрелост националних регулаторних система (WHO GBT Fact sheets, Rev VI). У циљу хармонизације регулаторних послова у сва три сегмента Националног Регулаторног Ауторитета Србије (НРА Србије: Агенција за лекове и медицинска средства Србије; Одељење инспекције за лекове, медицинска средства, психоaктивне супстанце и прекурсоре Министарства здравља; Одељење за надзор над вакцинама превентабилним болестима и имунизацију Институтa за јавно здравље Србије „Др Милан Јовановић Батут“), Агенција је координирала активностима имплементације захтева овог програма и препорука добијених од SZO. Поред наведеног, Агенција је у делу имплемементације програма SZO у свом домену рада спровела различите активности које су у 2022. години подигле степен усклађености са захтевима и препорукама SZO.

А) Редовне активности 
1. Координација рада НРА Србије у имплементацији програма за јачање регулаторног система SZO
Током 2022. године у НРА Србије остварен је виши ниво имплементације захтева  програма SZO у складу са смерницама SZO на основу којих се оцењује зрелост националних регулаторних система (WHO GBT Fact sheets, Rev VI). У циљу унапређења повезаности различитих функција регулаторног система у сва три сегмента НРА Србије спроведене су следеће активности: 

· Одржано је 7 састанака Радне групе за координацију активности у спровођењу препорука SZO на којима су разматране неимплементиране препоруке SZO и дискутована могућа решења. 

· Према анализи постојећег система у односу на захтеве индикатора SZO ажуриран је Акциони план за све функције регулаторног система и дефинисане су нове активности на којима се ради постизања боље усклађености са захтевима индикатора и новим смерницама SZO
· Спроведено је 4 интерне провере према Плану интерних провера за 2022. и дефинисано је 18 препорука из области QMS  и укупно 23 препоруке за три функције регулаторног система (MA, LT i RI).
· Спроведене су различите активности које су резултирале имплементацијом око 80% некритичних препорука у НРА Србије које је било могуће применити у постојећем законском оквиру.
· Као одговор Агенције и Одељења инспекције за лекове МЗ на препоруку SZO да се повећа број узорака лекова за систематску контролу, остварен је напредак у организацији посла у вези са узорковањем и обрадом већег броја узорака лекова за систематску контролу. Поред тога, у систематску контролу почевши од 2022. године уведене су и вакцине.
· Разрађен је процесни приступ и дефинисане су мапе процеса у сва три сегмента НРА, укључујући и њихову међусобну повезаност.
· Унапређен је систем управљања квалитетом у све три институције и уведене су интерне су провере усклађености процеса који припадају појединачним функцијама са захтевима WHO GBT индикатора. 
· Остварен је виши степен сарадње између сегмената НРА кроз одржавање састанака са циљем учвршћивања њихове повезаности и повећања степена интеграције регулаторних функција (ЦХЛ-МЗ, НКЛ-МЗ, ЦХЛ-ИЈЗ Батут). 
· У остварењу захтева SZO за  повећањем броја инспектора за лекове у циљу јачања регулаторне инспекције Радна група је својим активностима инсистирала на  пријему нових инспектора у Одељење инспекције за лекове МЗ, што је у коначном резултату дало укупан број расположивих инспектора за лекове од 7.  Како је овај број и даље мањи него што би требало да буде за несметано обављање активности инспекције, НРА Србије наставиће са иницијативом даљег повећања броја инспектора и у 2023. години.   
· Дефинисани КПИ за 2022. годину:  Испуњење некритичних препорука добијених на Benchmarking-u ≥ 75%  

· Реализација: потпуно остварен (100%)
· Дефинисани КПИ за 2022. годину: Спроведене 3 интерне провере у све три институције НРА Србије од стране тима проверавача из све три институције.
· Реализација: потпуно остварен (100%)
2. Координација рада Агенције у имплементацији програма за јачање регулаторног система SZO
· Одржано је 8 састанака Радне групе Агенције за имплементацију програма SZO (3 већа и 5 мањих по функцијама регулаторног система) на којима су разматрани и договорени механизми имплементације некритичних препорука и договорен је начин прикупљања доказа о имплементацији.

·  За неимплементиране препоруке/подиндикаторе које није било могуће спровести  због недостатака у постојећим прописима дискутована су могућа решења и направљена је листа тема које би требало размотрити приликом израде нацрта новог Закона и лековима. 

· Према анализи постојећег система у односу на захтеве индикатора SZO ажуриран је Акциони план за све функције регулаторног система и дефинисане су нове активности на којима се ради постизања боље усклађености са захтевима индикатора и новим смерницама SZO
· Интерне провере спроведене у Агенцији у 2022. години утврђивале су и степен усаглашености процеса Агенције са захтевима WHO GBT индикатора из чега су произашле препоруке за постизање већег степена усaглашености са захтевима SZO.
· Кроз ажурирање Акционог плана преиспитана је имплементација критичних препорука у свим функцијама регулаторног система и дефинисана су даља унапређења која ће подићи степен усклађености са  WHO GBT индикаторима. 

· Настављен је рад на финализацији докумената којима се прецизније дефинишу процеси у борби са фалсификованим лековима, пуштања серије вакцина у промет,  интерне и екстерне сарадње и комуникације са свим заинтересованим странама, припреме Агенције за адекватан одговор на кризне и ванредне ситуације. 
· Настављена је даља изградња управљања људским ресурсима, ревидиране су процедуре и генерисани су одговарајући записи којима се може доказати имплементација захтева индикатора који се односе на изградњу компетенција. Систематски је развијен и примењен систем посебних обука за све организационе целине Агенције.
· Значајно је унапређена сарадња са произвођачем вакцина Институтом за вирусологију, вакцине и серуме Торлак, одржавањем редовних састанака на којима се дефинишу, а затим и спроводе конкретне активности за унапређења према захтевима WHO GBT индикатора.
· Урађена је ревизија процедуре за управљање документима система менаџмента којом су дефинисане активности израде, праћења и мерења остварених резултата у Развојном плану Агенције. Радна група која ради на праћењу реализације Развојног плана урадила је преглед остварених активности у вези са циљевима Развојног плана, закључно са новембром 2022. год.
· Примењен је приступ анализе ризика у процесу пуштања серије вакцина у промет. Ревидиран је сет процедура и техничких записа о пуштању серије вакцина у промет и постигнуто је њихово усклађивање са Водичем за пуштање серије вакцина у промет. Дефинисана је комуникација са другим функцијама регулаторног система у том процесу.
· Покренута је израда стратегије комуникације и процедуре о интерној и екстерној комуникацији  Агенције са свим заинтересованим странама.
· У контексту отпочињања рада Радне групе за израду нацрта новог Закона о лековима коју је формирало МЗ, издвојени су и послати Радној групи сви WHO GBT индикатори са захтевима који се односе на постојање адекватне законске основе регулаторног система. Такође, Радној групи су достављени захтеви за свих девет функција регулаторног система који се односе на постојање подзаконских аката, правилника, смерница и водича како би се приликом формирања нацрта Закона успоставила правилна законска основа за све наведено. 
· Дефинисани КПИ за 2022. годину: Одржавање успостављених механизама на основу критичких препорука и додатних захтева – испуњење 100%  

· Реализација: потпуно остварен (100%)
Б) Активности дефинисане Развојним планом Агенције

Циљ 4.4 – План поступања Агенције у кризним и ванредним ситуацијама

Током 2022. године остварене су различите активности које се односе на финализацију нацрта Плана којим је  дефинисано поступање Агенције у кризама и у случајевима појаве претњи по јавно здравље како би се обезбедила функционалност рада Агенције и заштита здравља запослених. Финализован је нацрт посебног анекса којим је  дефинисан специфичан одговор Агенције у случају пандемије изазване Influenza вирусом. Финални предлози су припремљени за одобравање.

· Дефинисани КПИ за 2022. годину: План поступања Агенције у кризним и ванредним ситуацијама са припадајућим анексима припремљен и објављен на интранету Агенције

· Реализација: делимично остварен (90%)
Циљ 1.6 – Водич за поступање са фалсификованим лековима

Остварене су активности којима је омогућена допуна нацрта Водича која је усклађена са смерницама SZO.  Извршено је накнадно преструктуирање Водича са посебним издвајањем три засебне целине у поступању са фалсификованим лековима (превенција, детекција и одговор на појаву фалсификованог лека). Предлог Водича је припремљен за одобравање.
· Дефинисани КПИ за 2022. годину: Водич за поступање са фалсификованим лековима припремљен и објављен на сајту Агенције и/или МЗ.

· Реализација: делимично остварен (90%)
Циљ 1.8 – Водич за пуштање серије вакцина у промет
Остварене су активности којима је постигнуто усаглашавање Водича за пуштање серије вакцина у промет са смерницама и захтевима индикатора SZO. Нацрт Водича је финализован и припремљен за одобравање.  
· Дефинисани КПИ за 2022. годину: Водич за пуштање серије вакцина у промет припремљен и објављен на сајту Агенције 

· Реализација: делимично остварен (90%)
Циљ 1.7 – Побољшавање координације свих регулаторних активности везаних за вакцине и унапређење комуникације са свим институцијама укљученим у регулацију вакцина 

Остварене су активности којима су препозната решења за постизање већег степена оперативне интеграције регулаторних функција и снажнијег повезивања рада различитих сегмената НРА у области добијања дозволе за лек, праћења нежељених догађаја након имунизације, инспекције произвођача лекова, лабораторијске контроле квалитета и пуштања вакцина у промет.
Одржавани су састанци Агенције са Сектором за инспекцијске послове - Одељењем инспекције Министарства здравља и Одељењем за надзор над имунизацијама Института за јавно здравље Србије „Др Милан Јовановић Батут“, на којима су дискутована решења и договарани даљи кораци у реализацији активности које су допринеле повећању степена остварења захтева индикатора SZO.   
· Дефинисани КПИ за 2022. годину: Дефинисана координација и комуникација између наведених институција и сектора Агенције, израда стратегије/процедуре о комуникацији

· Реализација: делимично остварен (80%)
Циљ 1.7 – Побољшање сарадње са домаћим произвођачем вакцина и унапређење комуникације

Планиране активности су остварене одржавањем састанака  и непосредном сарадњом у дефинисању одговарајућих решења Института за вирусологију, вакцине и серуме "Торлак" у контексту побољшања усклађености различитих аспеката производње и контроле квалитета вакцина са важећим регулаторним захтевима. Унапређена је регулаторна контрола у области лабораторијског тестирања и пуштања серије вакцина у промет (разматране су теме које се односе на кључне параметре у контроли серије вакцина: референтни стандарди, елементи сумарног протокола, статистичка обрада резултата активности вакцина, израда годишњег извештаја о биолошком производу, интер-лабораторијско поређење резултата теста за одређивање садржаја хемаглутинина у вакцини против грипа,  итд.)  
· Дефинисани КПИ за 2022. годину: повећан степен усклађености производње и контроле квалитета вакцина са регулаторним захтевима, продубљена сарадња са произвођачем вакцина и успостављена периодична преиспитивања напретка у даљем усаглашавању производње и контроле вакцина са регулаторним захтевима 

· Реализација: потпуно остварен (100%)
Циљ 3.3 - Примена препорука и смерница SZO за националне регулаторне ауторитете   

Остварене активности односиле су се на имплементацију захтева индикатора SZO према WHO GBT Fact sheets документима као и анализу нових смерница SZO за националне регулаторне ауторитете, смерница добре регулаторне праксе и праксе ослањања на одлуке других НРА. Као резултат анализе поменутих смерница Акционим планом предвиђено је укључење НКЛ у мрежу националних контролних лабораторија за биолошке производе SZO (WHO NNB), док је за примену колаборативне регистрационе процедуре (WHO CRP) у току разматрање постојећих могућности. Остварен је даљи напредак у спровођењу и документовању система управљања квалитетом у складу са смерницама SZO. Настављена је даља изградња система обучавања запослених и утврђивања њихових компетенција, подизања свести о значају примене добре регулаторне праксе. Постигнуто је унапређење праћења остварења циљева дефинисаних Развојним планом Агенције и њихове усклађености са годишњим програмима рада. У току је учешће запослених Агенције у изради нацрта Закона о лековима.

· Дефинисани КПИ за 2022. годину: Сарадња са SZO у вези са применом смерница и препорука SZO у пракси 

· Реализација: потпуно остварено (100%)
Циљ 3.4 – Учешће Агенције у радним телима у земљи и иностранству у области регулаторних послова: Наставак рада у радним групама и тимовима за спровођење бенчмаркинга SZO
Током 2022. године настављено је активно учешће једног запосленог Агенције у раду Benchmarking тимова SZO који су оцењивали регулаторне системе различитих земаља у свету (Египат, Кина, Јужна Африка). Учешће у раду тима SZO омогућило је континуирано информисање запослених Агенције и НРА Србије о принципима испуњења захтева индикатора SZO и важећим механизмима провере Националних регулаторних ауторитета које спроводи SZO. На основу тога покренуте су различите активности у унапређењу рада Агенције (интеграција регулаторних процеса и јачање процесног приступа, јачање сарадње са произвођачем вакцина, израда водича и процедура, развој методологије за праћење развојних планова, боље дефинисање кључних индикатора перформанси, развој концепта комуникације итд.).
· Дефинисани КПИ за 2022. годину: Боље разумевање захтева WHO GBT индикатора и  смерница SZO и подизање нивоа усклађености рада са принципима добре регулаторне праксе 

· Реализација: потпуно остварено (100%)
7. Управљање квалитетом 
А) Редовне активности и унапређење услуга
У току 2022. године, Агенција је  наставила са  унапређењем свих система менаџмента и у  том смислу, спроведене су следеће активности:    

1) Екстерне провере за сертификоване системе менаџмента;

2) Реализација Плана интерних провера за 2022; 

3) Решавање неусаглашености и корективних мера;
4) Решавање примљених рекламација (захтева за исправку техничке грешке);

5) Израда нове и измена постојеће документације система менаџмента;

6) Организовање и спровођење обука запослених;
7) Обавештења и упутства за поступање АЛИМС у условима изазваним SARS-CоV-2 вирусом

8) Активности које се односе на заштиту животне средине;

9) Активности које се односе на Одељење за управљање квалитетом и подршку Националне контролне лабораторије.
1) Екстерне провере за сертификоване системе менаџмента 
Агенција је, као и претходних година, припремила и организовала екстерне провере имплементираних система менаџмента QMS, EMS, ISMS  у АЛИМС и проверу  према захтевима стандарда ISO/IEC 17025 у НКЛ, са циљем да се одрже статуси сертификација за наведене системе, као и да са они даље побољшају.  Провере су   спровели тимови проверавача међународно признатог  сертификационог тела SGS и Акредитационог тело Србије за проверу у  НКЛ, у складу са планом посета за 2022. годину.  
a) Екстерна провера за систем  менаџмента квалитетом 9001:2015 и за систем  менаџмента  животном средином 14001:2015 
У складу са утврђеним планом, 15. јула 2022. године, проверавачи међународног сертификационог тела SGS извршили су две провере система менаџмента на нивоу АЛИМС , и то: 
· надзорну проверу за QMS према верзији стандарда ISO 9001:2015  
· ресертификациону  проверу  ЕМS према верзији стандарда ISO 14001:2015. 
У периоду пред проверу окончане су све потребне активности:

· ревизија документације система менаџмента у складу са резултатима провера и начином рада;

· унапређење примене методологије за управљање ризицима успостављене у претходном периоду; 
· израђени су сви потребни извештаји којима се документује да су прописане активности спроведене на задовољавајући начин; 

· у априлу 2022. године одржан је састанак највишег руководства Агенције посвећен преиспитивању система менаџмента квалитетом и система менаџмента  животном средином током кога су преиспитани циљеви за 2021. годину, дефинисани су циљеви  2022. годину са програмима њихове реализације, припремљен  је извештај са предлозима мера које треба спровести током године;  

· спроведене су  следеће интерне провере:  1 QMS /2022; 2 QMS /2022; 3 QMS /2022; 4 QMS /2022;  1 ЕMS /2022  у складу са годишњим планом провера   и формирани су извештаји са провера;

· покренуте су корективне мере, на основу резултата интерних провера;

· анализиране су евидентиране техничке грешке (рекламације клијената) и жалбе  и формиран извештај о томе;

· спроведена је анкета и израђен је извештај/анализа задовољства корисника услуга Агенције; 
У извештају са провера је наведено да је систем менаџмента показао потпуну усаглашеност са захтевима провераваних стандарда.   

б)  Ресертификациона провера за систем безбедношћу информација 27001:2013 

У периоду 04-07. октобар 2022, проверавачи међународног сертификационог тела SGS  спровели су  ресертификациону проверу система безбедношћу информација Агенције, усредсређујући се на значајне аспекте, циљеве и ризике који су захтевани према стандарду ISO/IEC 27001. Провера је извршена у формату Full  remote audit. 

У периоду пред  проверу, спроведене су следеће активности:

· спроведена је интерна провера 1 ИСМС /2022 у складу са планом;  
· извршена је израда нових и ревизија постојећих процедура и упутстава на основу резултата провере и потреба процеса рада;   
· ажурирана су документа ИСМС: Регистар имовине; Регистар претњи, рањивости и контролних мера; План третмана ризиком безбедности информација; Процена ризика безбедности информација, итд.;
· највише руководство Агенције одржало је  20. септембра 2022. године састанак о преиспитивању система менаџмента безбедношћу информација за резултате постигнуте у периоду између два преиспитивања. У записнику са овог састанка су забележене оцене, резултати, циљеви и препоруке за унапређење;

· на основу кваратлних извештаја о информационих безбедности које је припремио координатор за информациону безбедност извршена је анализа безбедносних инцидената и припремљен извештај.
 Закључци екстерне провере су да је систем усаглашен са захтевима стандарда и да се може побољшати применом препорука датих у извештају оцењивачког тима. 
в) Екстерна провера  према захтевима стандарда ISO/IEC 17025:2017

Проверу за одржавање акредитације НКЛ према захтевима стандарда ISO/IEC 17025:2017  спровело је Акредитационо тело Србије 07.06.2022.
Провери су претходиле припремне активности:

· ревизија документације у складу са резултатима  претходних провера и начином рада;

· спроведене су  интерне провере према усвојеном годишњем плану:  1 НКЛ /2022; 2 НКЛ /2022; 3 НКЛ/2022; 4 НКЛ/2021 и две заједничке провере   (1QMS /2022 и  2 QMS /2022)  и формирани су извештаји са провера;

· анализирани су резултати провера, разрешене су  неусаглашености, без или са покретањем корективних мера;
· унапређење примене методологије за управљање ризицима успостављене у претходном периоду; 

· израђени су сви потребни извештаји којима се документује да су прописане активности спроведене на задовољавајући начин; 

· одржана је састанак највишег руководства Агенције посвећен преиспитивању система  квалитета НКЛ за период између два преиспитивања одржан је током кога  је анализирано испуњење циљева за 2021, дефинисани су циљеви  2022. годину са програмима њихове реализације, анализиран је статус мера из претходног периода, резултати провера, ризици, задовљство корисника услуга и друго.  
Оцењивачи нису детектовали неусаглашености, дат је известан број препорука за побољшања које је Агенција након  пажљиве анализе  почела да имплементира.  

· Дефинисани КПИ за 2022. годину:  Сви системи менаџмента са одржаним статусом сертификације  – испуњење 100%.  

· Реализација: потпуно остварен 
2) Реализација Плана интерних провера за 2022. годину
Интерне провере су организоване и реализоване према  усвојеним  Планом интерних провера за 2022-2024. годину  (обједињени план  провера за QMS, EMS, ISO 17025 и ISMS за период три године)  у организационим целинама које су биле обухваћене провером.  Провере су спровели тимови проверавача, које је одредио руководилац управљања квалитетом и уз ангажовање запослени у провераваним организационим целинама. 
У 2022. години  спроведено је 10 интерних провера, и то:
· QMS  - 5  интерних провера за систем менаџмента квалитетом на нивоу АЛИМС према захтевима стандарда 9001
· ISO/IEC 17025:2016  - 4  интерне провера 
· EMS -  1 интерна   провера за систем менаџмента животном средином  према захтевима стандарда 14001 

· ISMS  - 1 интерна провера за систем менаџмента безбедношћу информација  према захтевима стандарда 27001 
Извештаји са спроведених интерних провера су детаљно анализирани како би се разрешиле евентуалне неусаглашености и спровеле препоруке у циљу побољшања квалитета услуга Агенције.  На основу резултата добијених након спроведених интерних провера у 2022. години покренуто  је 11 корективних мере, 8 за систем менаџмента квалитетом  и 3 за систем квалитета НКЛ. 

Препоруке које су дате у извештајима са интерних провера су  анализиране и приказане у посебном документу у форми табеле ради лакшег праћење њихове имплементације – образац 5 УКВ П 50 – Преглед и степен имплементације препорука са интерних провера спроведених у 2022.години.   За 2022. годину,  за све системе квалитета дато је преко 250 препорука  које се сукцесивно имплементирају. 
· Дефинисани КПИ за 2022. годину:  Спроведене све планиране интерне провере у складу са планом  –100% испуњење.  

· Реализација: потпуно остварен 
3) Решавање неусаглашености и корективним мера 
У току 2022. године, на основу резултата интерних провера, резултата спроведене Анкете о испитивању корисника услуга АЛИМС-а за 2021. годину и констатованих неусаглашености за QMS / остало,  покренута је 31  корективна мера, и то:  

· на основу интерних провера -  11 корективне мере : 8 за QMS  и 3 за систем квалитета у НКЛ ;

· на основу резултата спроведене анкете -  2 корективне мере и 

· на основу неусаглашености за QMS/остало – 6 корективних мера

· на основу неусаглашености констатованих при EDQM посети  -12 корективних мера 

· Дефинисани КПИ за 2022. годину:  Све инициране корективне мере у 2022. години спроведене у дефинисаним роковима   –100% испуњење.  

· Реализација:  Делимично остварен 

4) Решавање примљених рекламација (захтева за исправку техничке грешке) 
У периоду од јануара до децембра 2022. године клијенти су поднели 477 захтева за исправку техничке грешке  на  излазним документима, према члану 144.  Закона о општем управном поступку, „Службени гласник РС“, број 18/2016, 95/2018            (у систему квалитета Агенције техничка грешка евидентира се кроз захтев за рекламацију). 

Од 477 примљена  захтева за решавање техничких грешака,  у 474 случаја је констатована грешка Агенције,  у 18 случаја сам клијент je одустао од  захтева,  3 техничка  грешка  настала је  услед грешке клијента на иницијалном захтеву. По службеној дужности, Агенција је покренула  2 рекламације. 

У току 2022. године формирано је приближно 35.000 излазних докумената,  примљено је 477 захтева за исправку техничке грешке, тако да је  проценат излазних докумената на које су клијенти уложили рекламацију износи  1,36% од укупног броја издатих докумената. Овај проценат је у благом порасту у односу на прошлу годину, када је износио 1,21% и може се сматрати прихватљивим јер је не прелази 2%. 

У циљу смањења броја техничких грешака, руководиоци ће анализирати процесе из којих је произашао већи број техничких грешака, како би се утврдио механизам за смањење њиховог броја. 

· Дефинисани КПИ за 2022. годину:  Број примљених захтева за исправку техничке грешке / укупан број издатих докумената АЛИМС-а  у текућој години  ≤ 2%    

· Реализација:  потпуно остварен 
· Дефинисани КПИ за 2022. годину:  Број решених захтева за исправку техничке грешке у односу на број примљених – испуњење 100%
· Реализација:  потпуно остварен 

5) Израда нове и измена постојеће документације система менаџмента
У 2022. години, извршена је ревизија следећих докумената система менаџмента: 
· Ревизија процедуре и упутстава :  
· У току 2022. године је ревидирана 31 процедура и 31  упутстава.

· Нове процедуре и упутства: 

· Израђено је 1 ново упутство – РЛМ У 211 -   Микробиолошка контрола радног простора у Виваријуму;  
· Обрасци:

· Ревидирана су 24 обрасца.  
· Израђенa су 3 нова образаца и извршена је њихова интеграција у систем менаџмента.   

Ревизија и израда нових докумената извршене су у циљу усаглашавања садржаја докумената са изменама у начину рада, и потреба за изменама и допуна по иницирању  корективних мера као резултат спроведених интерних провера, провера од стране екстерних оцењивача, препорука SZO, препорука заједничких провера НРА.  

6) Обука запослених Агенције за системе менаџмента 

Планом стручног усавршавања запослених у   2022. години  предвиђене су и спроведене обуке из области квалитета.  Обука је подељена на два нивоа: 
· Ниво1: Ниво руковођења, односно ниво доношења одлука и

· Ниво2:  Запослени, односно извршења послова

 У 2022. години спроведена је обука која се односи на интерно и екстерно комуницирање у односу на захтеве стандарда.

7) Активности које се односе на систем заштите животне средине 
   
У оквиру спровођења мера заштите животне средине у Агенцији за лекове и медицинска средства Србије током 2022. године спроведене су следеће активности: 

· Успешно је протекла надзорна посета сертификационе куће ˝SGS˝ за систем заштите животне средине. 

· Како је сакупљена довољна количина фармацеутског отпада, отпад је предат овлашћеном оператеру на даље збрињавање тј. извоз. 

· Како је сакупљена довољна количина хемијског отпада, отпад је предат овлашћеном оператеру на даље збрињавање тј. извоз. 

· Инфективни/потенцијално инфективни отпад се редовно шаље на збрињавање. 

· Редовно се шаље на рециклажу папирна и картонска амбалажа. 

· Стаклена амбалажа се шаље на рециклажу.

· У оквиру дефинисања финансијског плана за 2022. годину планирани су трошкови за област заштите животне средине, пре свега управљања отпадом.

· Дефинисани КПИ за 2022. годину:  Реализоване обуке нових запослених у вези са поступањем са опасним материјама у року од 30 дана од дана пријема - 100 %
· Дефинисани КПИ за 2022. годину:  Степен реализације Плана мониторинга– 100%
· Дефинисани КПИ за 2022. годину:  Број акцидентних ситуација услед просипања хемикалија - једна или ниједна
· Дефинисани КПИ за 2022. годину: Степен реализације Плана мониторинга– 100%
· Дефинисани КПИ за 2022. годину:  Број прекорачења емисије у ваздух – ниједно
· Дефинисани КПИ за 2022. годину: Степен реализације Плана мониторинга– 100% 

· Реализација свих горе дефинисаних КПИ: потпуно остварен 
8) Активности које се односе на  Одељење за управљање квалитетом и подршку Националне контролне лабораторије   

Током 2022. године, спроведене су следеће активности везане за управљање лабораторијском опремом:

· израђен је Валидациони план за 2023. годину;

· извршена је квалификација опреме према Валидационом плану и сређена достављена ОQ/PQ документација; постављене су нове налепнице; води се евиденција обављених активности у за то припремљене табеле ;

· По први пут у НКЛ је обављено еталонирање волуметријског посућа а према смерницамa ОМCL и захтевима EDQM ( око 190 ком ), еталонирање термометара (6 ком.), аутоматских пипета, диспензора, бирета, пикнометара, вага ( за нове урађена ОQ/PQ); За опрему набављену у 2022.години урађен је пријем , ОQ/PQ, и опреме је пуштена у фукционалан рад.

· У 2022 години је према пројектној спецификацији, набављен и имплементиран нови систем за мониторинг температуре и влаге у НКЛ. Сетовање система се наставило и у 2023 години. Запослени су упознати са новим системом. Успешно обављена обука запослених у НКЛ је спроведена путем презентације особља заступника лабораторијске опреме и запослених у  НКЛ. Свакодневно се  врши надзор температуре и влажности ваздуха (систем Сириус) у лабораторијама. Добијени подаци се  смештају на серверу који је опредељен само за овај систем, а реагује се у случају потребе. 

· извршена су неопходна усаглашавања на обрасцима за дневну проверу / калибрацију  вага,  сви потребни обрасци су одштампани и достављени извршиоцима у лабораторији;

· перманентно се прати рад опреме и интервенише како превентивно, тако и интервентно;

· учествовање  у припреми тендерске документације (техничких спецификација и уговора) и у спровођењу тендерских поступака (анализа пристиглих понуда и предлог најповољнијег понуђача) везаних за набавку опреме, као и у тендерима за квалификацију опреме;

· унапређење новог информационог решења за управљање лабораторијском опремом, у циљу спровођења свих активности везаних за опрему у ЕРП информационом систему.

· Дефинисани КПИ за 2022. годину: Број кашњења квалификација/                         еталонирања <  5 годишње
· Реализација: потпуно остварен (3 кашњења)

· Реализовано је 497 налога пријемне контроле (хемикалија, опрема, лабораторијског посуђа, потрошног материјала) и формирани су Извештаји пријемне контроле. Унос нових артикала и пријемна контрола спроводе се у ЕРП информационом систему  (од јула 2020. године).

· Дефинисани КПИ за 2022. годину: Број реализованих радних налога за пријемну контролу у року од 7 дана / укупан број иницираних налога пријемне контроле (99%)
· Реализација:  потпуно остварен  (99,4% >99%)
Активности везане за управљање узорцима у току 2022. године: 
· Одговорна лица  за контролне узорке свакодневно су примала, евидентирала, издавала и складиштила узорке који су испоручени у АЛИМС. У магацин је унето око 12590 контролних узорака достављених за контролу квалитета (документациону и лабораторијску) и формирано је  976 требовања за узорке предате лабораторијама на испитивање. 

· Настављено је са преузимањем, евидентирањем, складиштењем и издавањем узорака достављених за регистрацију и обнову, укупно 1212 узорка. 

· Подаци о преузетим узорцима воде се у електронској форми. За контролне узорке којима је истекао рок трајања, формирани су записници и узорци одложени у металну бурад смештену у складишту опасног отпада. Извршен је отпис наркотика којима је исти рок трајања.

· Дефинисани КПИ за 2022. годину:  Број неусаглашености на складиштење контролних узорака (<  10 годишње)
· Реализација: потпуно остварен  
Активности везане за  стандардне супстанце  у току 2022. године: 
· За спровођење лабораторијске контроле квалитета достављане  су стандардне супстанце које се уносе у базу података -  формиране су  440 пријемнице,  за издавање и враћање на стање стандарда потребних за рад лабораторија формирано је 401 требовања од стране лабораторије и формирано је 159 записника за скидање са стања и одлагање на посебну локацију стандарда са истеклим роком трајања.

· Ажурирана је достављена регистрациона документација са пратећим активностима као што су: копирање регистрационе документације, формирање нових фасцикли, ажурирање постојећих новом документацијом потребном за спровођење лабораторијских испитивања, валидацијом метода итд., вођена је  евиденција  регистрационе документације и вршено је издавање документације.

Б) Активности за остваривање циљева из Развојног плана 2019-2023 

Циљ бр. 5.2 – Даљи развој система управљања квалитетом у АЛИМС – Посебно прилагођена обука (за менаџмент, интерног ревизора и друге запослене)  

Остварене активности: Оперативност и усаглашеност система управљања квалитетом са међународним нормама је потврђена након екстерних провера за сертификоване системе које су спроведене од стране међународних сертификационих тела, а на основу плана за 2022. годину.  Спроведена је обука запослених која се односи на комуникацију – интерно и екстерно комуницирање. Планирана је обука и у 2023. години која се односи на дефинисање индикатора перформанси пословних процеса.
· Реализација : потпуно остварен 

Циљ бр. 5.2 – Даљи развој система управљања квалитетом у АЛИМС – Континуирано успешни резултати у процесу сертификације за све системе  везане за квалитет 

Остварене активности: У току 2022. године, успешно су одржани и у извесној мери су унапређени  сви системи менаџмента који су имплементирани у Агенцији. Извршена су преиспитивања,  ревизија процедура, упутстава  и других докумената система квалитета, а израђена су и нова документа на основу препорука са интерних и екстерних провера. Покренуте су и корективне мере за утврђене неусаглашености. Међународно сертификационо тело је потврдило усаглашеност са захтевима сертификованих стандарда. Показатељ: Сви регулаторни и други пословни процеси и активности су надгледани и процењивани.
· Реализација : потпуно остварен 

Циљ бр. 5.2 – Даљи развој система управљања квалитетом у АЛИМС  - Даље јачање пројектног менаџмента – Даље јачање кризног менаџмента 

Остварене активности: Током 2022. године,  Агенција је  примењивала  процедуру  Управљање континуитетом пословања. Финализира  се предлог Плана поступања Агенције у кризним и ванредним ситуацијама, са предложеним анексима у виду процедура. Такође у фази финализације је и предлог документа   План поступања Агенције у случају пандемије грипа.  Финализација ова два документа се очекује током   2023. године, што ће допринети још већој спремности Агенције за ефикасно управљање кризним ситуацијама и минимизирање негативних последица. Показатељ: Примењује се кризни менаџмент и управљање континуитетом пословања. 

· Реализација : делимично остварен 

Циљ бр. 5.3 – Одржавање националне, међународне акредитације НКЛ и прелазак на нову верзију стандарда ISO/IEC 17025:2017 и проширење обима акредитација у области биолошких метода. 

Остварене активности: Спроведена је надзорна провера АТС за захтеве ISO/IEC 17025:2017 без неусаглашености. Проширење обима акредитације је планирано за 2023/2024. годину.   

· Реализација : потпуно остварен 

Циљ бр. 5.5 – Основни преглед процеса у АЛИМС како би се обезбедило боље управљање њима и усвајање начела управљања ризиком 

Остварене активности: У току 2022. године извршена је ревизија докумената система менаџмента.   Извршена је анализа и оцена КПИ за претходну годину.  Ревидиран је Регистар процеса, ризика и прилика и мера за поступање.
· Реализација : потпуно остварен 

Циљ бр. 5.6 – Примена   Вencmarking методологије SZO као унутрашњег алата за континуирано напредовање
Остварене активности: Као један од корака ка остваривању наведеног циља реформисан је систем интерних провера. Провере се врже и према индикаторима SZO. Поред постојећих интерних провера уведене су и интерне провере на нивоу Националног регулаторног ауторитета (МЗ,  Батут и АЛИМС). 
Да би се утврдиле области у којима су потребна побољшања, перформансе пословних процеса се прате кроз Регистар пословних процеса и дефинисане КПИ     ( попуњени обрасци УКВ П 15 Образац 3 за КПИ за 2022. годину). Показатељ: Реформисан систем интерних провера. 
· Реализација:  делимично остварен
8. Група за регулаторне послове

А) Редовне активности и унапређење услуга

У току  2022. године, Група за регулаторне  послове обављала је редовне активности припреме и спровођења прописа у области лекова и медицинских средстава. 

У наставку су дати подаци о примљеним и обрађеним захтевима за одобравање контролних маркица и издавање стручних мишљења о предлогу текста додатне маркице и остварени резултати у погледу испуњења дефинисаних кључних индикатора перформанси за 2022. годину.

· Одобравање контролне маркице носиоцу дозволе за лек 

       Укупно је примљено и решено 677 захтева. 

· Дефинисани КПИ за 2022. годину:  Број решених предмета / број примљених захтева од почетка године  100%

· Реализација: потпуно остварен 

· Издавање стручног мишљења о предлогу текста додатна маркица за хумани лек  
       Укупно је примљено 1.440 захтева. Број издатих стручних мишљења је 1.378.
· Дефинисани КПИ за 2022. годину:  Број решених предмета / број примљених захтева од почетка године  ≥ 98%

· Реализација: потпуно остварен 
· Поступање по жалбама клијената представља значај сегмент послова Групе за регулаторне послове. 
Током 2022. године клијенти су поднели АЛИМС-у укупно 79 жалби, од чега 29 за хумане лекове, 29 за ветеринарске лекове, 18 за медицинска средства и 3 за оглашавање лека.

Од укупног броја примљених жалби: 46 је усвојено у поступку пред Агенцијом, 1 жалба је усвојена одлуком надлежног Министарства, 9 жалби је одбачено у Агенцији, 4 жалбе су обустављене у Агенцији, 15 је одбијено од стране надлежног Министарства, док је 4 жалбе у поступку разрешења код надлежног Министарства.

Анализом свих примљених жалби констатовано је да се највећи број жалби, односи на решење о одбацивању  непотпуног захтева.

·  Дефинисани КПИ за 2022. годину:  Број решених жалби у законском року од 15 дана  / број примљених жалби  од почетка године  - 100 %

· Реализација: потпуно остварен 

У наставку су дати подаци о издавању Решења о преносу дозволе за лек, Решења о измени  овлашћеног представника произвођача медицинског средства, Решења о престанку важења дозволе за лек и Решења о брисању медицинског средства из Регистра медицинских средстава за 2022. годину. Такође,  подаци за 2022. су ради боље прегледности приказани и графички, заједно  са подацима за укупно пет година, односно период 2018-2022, како би се  сагледао њихов тренд у наведеном периоду.  
· Издавање Решења о престанку важења дозволе за лек 
У току 2022. године примљено је 148 захтева, од чега 130 за хумане и 18 за ветеринарске лекове. Од наведеног броја захтева, укупно је решено 145,  односно 129 за хумане лекове и 16  за ветеринарске лекове.  Решени су сви поднети захтеви за престанак важења дозволе за лек.  За дозволе које престају да важе истеком рока за који су издате, АЛИМС доноси решење о престанку истеком рока по сили закона.
· Дефинисани КПИ за 2022. годину:  Број решених предмета / број примљених захтева од почетка године  - 100 %

· Реализација:  потпуно остварен 

· Издавање Решења о преносу дозволе за лек: 

       Укупно је  примљено 153 захтева,  од чега 111 за хумани лек и 42 за ветеринарски лек.  Број издатих решења  о преносу дозволе  за лек је 206, за хумани лек 122 и за ветеринарски 84 решења (укључујући и захтеве примљене у 2021. години који су обрађени у 2022).   
· Дефинисани КПИ за 2022. годину:  Број решених предмета / број примљених захтева од почетка године ≥ 99% 

· Реализација: потпуно остварен  
· Издавање  Решења о измени  овлашћеног представника произвођача медицинског средства 

   Агенцији је достављен 301 захтев од чега 278 за медицинска средства за хуману употребу и  23 за медицинска средства за ветеринарску употребу.  Издато је 302 решења, односно 279 за хуману употребу и 23 за ветеринарску употребу (укључујући и захтеве примљене у 2021. години који су обрађени у 2022).
· Дефинисани КПИ за 2022. годину:  Број решених предмета / број примљених захтева од почетка године  - 100 %

· Реализација: потпуно остварен 
· Издавање  Решења о брисању медицинског средства из Регистра медицинских средстава  

   Примљено је 169 захтева, а издато је 166 решења.
· Дефинисани КПИ за 2022. годину:  Број решених предмета / број примљених захтева од почетка године  - 100 %

· Реализација:  делимично остварен 

· Издавање преписа аката: 

     Агенцији је достављено 30 захтева за издавање преписа акта. Од овог броја су решена 28 предмета.  

· Дефинисани КПИ за 2022. годину:  Број решених предмета / број примљених захтева од почетка године  - 100 %

· Реализација: делимично остварен  
· Остали послови 

· Израда образложења одлука:  За поступке који се воде пред Агенцијом израђено је образложење одлука за 60 предмета. 

· Израђено је 7 стручних мишљења. 

· Израђено је 201 дописа који се односе на коресподенцију   са ресорним министарствима, другим државним органима и странкама у поступцима који се воде пред Агенцијом.
· Током 2022. године Група за регулаторне послове је радила на изради следећих докумената: 
· израда решења о одбијању молби за продужење рока

· израда предлога Правилника о клиничким испитивањима лекова у хуманој медицини, Правилника о измени и допунама Правилника о условима, садржају документације и начину одобрења измене или допуне дозволе за стављање лека у промет и Правилника о измени и допунама Правилника о регистрацији медицинског средства.

· спровођење поступка за образовање Комисије за стављање у промет хуманих лекова, Комисије за стављање у промет ветеринарских лекова и Комисије за медицинска средства за хуману употребу 

· спровођење поступка за утврђивање Листе стручњака за хумане лекове и Листе стручњака за ветеринарске лекове.

Б) Активности за остваривање циљева из Развојног плана 2019-2023 

Циљ бр. 3.1 – Допринос променама Регулаторног оквира у Републици Србији у области лекова и медицинских средстава 

Анализа постојећег законодавства у области лекова и медицинских средстава за хуману и ветеринарску употребу, као и других прописа из области здравства и нивоа усаглашености са правом ЕУ; медицинским средствима и Закону о медицинским средствима са правом ЕУ и развијање захтева и нивоа примене.
У 2022. години ступило је на снагу четири нова правилника: Правилник о клиничким испитивањима лекова у хуманој медицини, Правилник  о допунама Правилника о начину контроли квалитета лекова и медицинских средстава, Правилник о измени Правилника о начину контроли квалитета лекова и медицинских средстава и  Правилник о измени и допунама Правилника о условима, садржају документације и начину одобрења измене или допуне дозволе за стављање лека у промет .

· Реализација:  делимично остварен 
Циљ бр. 3.4 Учешће Агенције у радним телима у земљи и у иностранству и области регулаторних послова. 

Остварене активности: Представници Групе за регулаторне послове су учестовали у радним групама надлежних министарстава у вези са развојем законских одредби који се тичу надлежности АЛИМС-а.
· Реализација: делимично остварен  

Циљ бр. 3.5 – Побољшања регулаторних послова 

Пружање стручне подршке - Остварене активности: Током 2022. године, Група за регулаторне послове је пружала  стручну подршку запосленима. Одржано је 9 састанака, а такође је  електронским путем остварена интензивна подршка запосленима. 

· Реализација: потпуно остварен  

Побољшање квалитета документације и смањење броја непотпуних захтева – 
Број непотпуних захтева је смањен у  2022. години у односу на претходни период, између осталог, захваљујући подношењу одређених врста захтева преко портала Агенције и интензивнијој комуникацији са клијентима.   

· Реализација: потпуно остварен  

Смањење броја жалби, решавања већег броја жалби на начин повољан по АЛИМС, благовремено поступање по изјављеним жалбама и ванредним правним средствима -  Остварене активности: У 2022. години је примљено 79 жалби (185 у претходној години ). Све жалбе су решене у законски предвиђеном року.

· Реализација: потпуно остварен  

Повећање активности које се односе на организовање консултативних састанака са подносиоцима пријaва.  Остварене активности: Током 2022. године  постојала је интензивна  комуникација са подносиоцима захтева у фази припреме и предаје документације за издавање решења за пренос дозволе за лек, односно решења за престанак дозволе за лек  како би се побољшао квалитет предате документације и смањио број непотпуних захтева. Такође је био велик број консултација са произвођачима и овлашћеним представницима произвођача медицинских средстава у вези са електронским подношење захтева и документације у поступцима који се обављају у оквиру Групе за регулаторне послове. Одржан је већи број састанака са подносиоцима пријава.

· Реализација: потпуно остварен  
9. еРазвој и управљање информационим технологијама  
А) Редовне активности и унапређење услуга       

1) Развој електронског пословања (интернет странице, интранета и интернет апликација) 
· Постављање информације на веб-сајт и Интранет 

Почетком 2022. године пуштен је нови веб сајт агенције који се на даље редовно одржавао. Током 2022. године редовно су се ажурирали подаци на званичном и интранет сајту АЛИМС. У делу захтева са објавама било је пријављено 333 захтева, од тога 133 захтева за објављивање на интранет сајту и 200 захтева за објаву на званичном сајту АЛИМС од стране свих сектора. Овом броју треба додати 10% захтева који се редовно постављају на сајту/интранету у оквиру редовног одржавања садржаја сајта (ажурирање контакт података запослених, слање „newsletter“, корекција образаца, итд. ). Редовно су ажуриране све веб апликације: претраживање регистрованих лекова у хуманој и ветеринарској медицини, претраживање регистрованих медицинских средстава, претраживање сертификата лекова у хуманој и ветеринарској медицини, претраживање одобрених клиничких испитивања, промет лекова у хуманој медицини, промет лекова у ветеринарској медицини, промет медицинских средстава, SPC и PIL, као и условне дозволе, увозне дозволе, регистри овлашћених представника произвођача медицинских средстава и регистри произвођача медицинских средстава.
Такође, постављају се и материјали за рад комисија за медицинска средства. Материјали се пред сваки састанак комисије постављају на сајт у електронском формату, чиме се значајно штеде средства која су се трошила раније за штампање и слање свих материјала. На званичном сајту АЛИМС су одржаване и заштићене целине где чланови Комисија (уз помоћ корисничког имена и лозинке) преузимају материјале, и то за комисије за хумане лекове, ветеринарске лекове и клиничка испитивања хуманих лекова. 

У 2022. години укупно је било 103 000 посета на званичном сајту АЛИМС-а од стране 96 000 корисника и прегледано је око  2 800 000 страна. Просечно време задржавања на сајту је било 3,22 минута. 
Преко кључних речи било је 166 180 посета, док је директних  било 85 318 посета.

Највише посета је било на Претраживању хуманих лекова 386 000 посета. Следи претраживање мед.средстава 138 331. Претраживање сертификата  31 228 посета. 

 Највише посета је било из Србије 74,71%, затим БиХ 3,2% и Црне Горе 1,64% Русија 1,72%, Немачка 1,57%, Канада 1,23%.

· Дефинисани КПИ за 2022. годину:  Постављање информација на основу поднетих захтева на веб сајту и Интранету – 100% у року од 24 часа.  

· Реализација: потпуно остварен 

· Одржавање веб-сајта и вет апликација 

Редовно су одржаване веб апликације за Преузимање регистра лекова и медицинских средстава, клиничка испитивања, увоз лекова, сертификате лекова и медицинских средстава у отвореним форматима, која је повезана са порталом еУправе и порталом отворених података РС и доступна је државним институцијама, привредним субјектима и грађанима. Такође, ту су и регистри произвођача медицинских средстава и овлашћених представника произвођача медицинских средстава који су такође повезани са порталом еУправе и порталом отворених података РС.

Веб апликација Статуси захтева за део хуманих лекова на сајту Агенције периодично се ажурирао.

На сајту АЛИМС-а страна COVID-19 се редовно ажурирала у складу са одлукама Кризног штаба АЛИМС-а 

Током 2022. године редовно се одржавао Интранет сајт Агенције за лекове и медицинска средства Србије заснован на најсавременијој информационој технологији за развој веб сајтова, а у циљу веће транспарентности информација међу запосленима и менаџменту Агенције. Завршен је пројекат дигитализације Образаца постављених на Интранету агенције у функционалној области Образаца и започете су активности на интеграцији корисничких налога са доменским усерима што ће омогућити свим запосленима агенције да захтеве који се односе на промену локације-презадужење основног средства, издавање потврде, рад викендом, прекорачење мобилног телефона, коришћење службеног возила и слично подносе електронским путем.
· Дефинисани КПИ за 2022. годину: План одржавања веб-сајта и веб апликација – испуњење плана 100% у року од 24 часа. 

· Реализација: потпуно остварен
2) Одржавање пројекта „еПодношење захтева клијената АЛИМС“ и интеграција са порталом еУправе и корисничка подршка

· Развој и одржавање еУслуге

У току 2022. године настављене су активности на одржавању електронског подношења захтева клијената за лекове у хуманој и ветеринарској медицини. На националном порталу е-Управе су одржавани сви електронски обрасци који су омогућили унапређење пословања АЛИМС-а у сегменту подношења захтева клијената електронским путем за лекове у хуманој и ветеринарској медицини. 

Такође, редовно се одржавао сегмент који се односи на интеграцију портала еУправе и система СУД у оквиру еПодношења захтева за све еУслуге које су активне на порталу еУправе, као и на интеграцију АДИС система са порталом еУправе.
Током 2022. године одржавани су и АПИ сервиси за све метарегистре АЛИМС-а и постављени на портал отворених података као и на портал еУправе кроз нову еУслугу Преузимање метарегистара АЛИМС-а, а у складу са Уредбом о коришћењу портала отворених података Републике Србије.   

· Дефинисани КПИ за 2022. годину:  Доступност сервиса еУправе временски > 90% 

· Реализација: потпуно остварен 

· Корисничка подршка

Редовно се обављала техничка подршка екстерним и интерним корисницима за рад са новим информационим системом базираним на дигиталној трансформацији пословних процеса агенције, како преко портала техничке подршке, тако и телефонским путем и путем и-мејл комуникације. Током 2022. године укупно је реализовано oko 4365 захтева за корисничком подршком путем телефонске и и-мејл комуникације и око 2794 захтева преко портала техничке подршке система за дигиталну трансформацију пословних процеса.

Такође су отворени и интерни кориснички налози за све запослене Агенције и дефинисана је контрола приступа према функцијама и пословима и одговорностима које запослени обављају у складу са захтевима ИСО 27001. Током 2022. године укупно је отворено око 320 нових корисничких налога.
· Дефинисани КПИ за 2022. годину:  Проценат реализованих ИТ захтева за корисничку подршку – 100 % испуњење у предвиђеном  року у зависности од нивоа критичности пријаве.  

· Реализација: потпуно остварен 

3) Информатичка подршка 

Послови одржавања информатичке опреме, рачунарске мреже, системског софтвера, као и послови информационе безбедности уредно су се обављали у оквиру еРазвоја и управљања ИТ и током 2022. године. 

а) У току 2022. године,  редовно су се спроводиле активности за потребе одржавања  и развоја интегралног информационог система (СУД, ПИС, ЕРП и АДИС), и то: 
· извршена је анализа и решавање су сви проблеми у информационом систему СУД, пријављени од стране сектора АЛИМС-а;

· редовно су одржавани сви информациони системи (ПИС, СУД, ЕРП и АДИС) и по уговорима о одржавању са спољним фирмама; 

Током 2022. године укупно је реализовано око 1056 захтева поднетих у систему СУД, и око 2794 захтева поднетих кроз системе АДИС ЛЕК и АДИС МС, као и неколико десетина захтева за систем ПИС.
[image: image14.png]16000
14000
12000
10000

8000

o nn lllllll
4000 l ” WT 3axteBn CY[,

evenyre

Bpoj mejnosa 3a noapuuky

mBeG cajt uYuTpaer meVenyre
W UT nosusu-AMC nogpwka  MJIEK M MC KopcHMuki Hanosu M UT saxtesm ALAC

WUT saxtesm CY/L W ViuTepaenumje UT 1 oapsasatbe M Bpoj Mejn0sa 3a noapuuKy




Број реализованих захтева у зависности од врсте захтева ИТ подршке у 2022. години

Број ИТ захтева у АДИС систему према типу захтева за 2022. годину

Број ИТ захтева у АДИС систему према врсти профила за 2022. годину

· Дефинисани КПИ за 2022. годину:  Проценат реализованих ИТ захтева у оквирима одржавања система СУД, ЕРП, ПИС и АДИС – 100% испуњење у предвиђеном року.     

· Реализација: потпуно остварен 

б) У току 2022. године,  редовно су се спроводиле активности за потребе администрације интегралног информационог система (СУД, ПИС, ЕРП и АДИС), и то: 

· редовно су обављане активности везане за бекапе и праћење логова свих информационих система и одлагање фајлова на одговарајуће локације интерно и удаљено;

· Дефинисани КПИ за 2022 годину:  Проценат реализованих ИТ захтева у оквирима администрације СУД, ЕРП, ПИС И АДИС  -  100 % испуњење  у предвиђеном  року.   

· Реализација: потпуно остварен 
в)  У току 2022. године,  редовно су се спроводиле активности за потребе одржавања рачунарских сервиса и то : 

· редовно су обављани послови ажурирања системских апликација, оперативних система на серверским и клијентским рачунарима;

· редовно су обављана сервисирања опреме и рачунара који су отказали, по уобичајеној динамици се обављала и замена и унапређивање рачунарске и мрежне опреме; 

· унапређени су системи у АЛИМС – замена неколико сервера новијим, појачавање постојећих, занављање службених лаптопова, као и друга унапређења као што су наставак виртуелизације, као и константно мигрирање корисника на нове оперативне системе који су званично подржани у раду;

· Дефинисани КПИ за 2022. годину:  Проценат реализованих ИТ захтева за интервенцијама на одржавању рачунарских сервиса  > 90% од пријављених захтева је успешно решено.  
· Реализација: потпуно остварен 
г)  У току 2022. године,  редовно су се спроводиле активности  као што су Интервенције на рачунарској опреми и мрежи  то: 
Укупно је било  oко 2.291  интервенција ИТ техничара ради одржавања рачунара, рачунарске мреже и опреме и сви  захтеви су успешно решени.  ИТ техничар је примио  укупно око 1.000 телефонских позива у 2022. години.
· Дефинисани КПИ за 2022. годину:  Проценат реализованих ИТ захтева за интервенције на рачунарској опреми и мрежи -  100 % испуњење  у предвиђеном  року.  

· Реализација: потпуно остварен 

д)  У току 2022. године,  редовно су се спроводиле активности  као што су редовни састанци са спољним експертима односно сарадницима, активности у јавним набавкама, активности у ванредним ситуацијама и то: 

· редовно су се обављале активности  у јавним набавкама у току читаве године уз мање проблеме везане за доступност опреме; 

· у неколико ситуација брзо и успешно је реаговано у ситуацијама које су настале као последице озбиљних ванредних догађаја (нестанак струје; прекид интернет сервиса и информационог система; хакерских напада). Успешно је одговорено и на све специфичне и ванредне захтеве који су достављени од стране директора АЛИМС-а. 
· Дефинисани КПИ за 2022. годину:  Редовни састанци са спољним експертима сарадницима – 100% испуњење 

· Реализација: потпуно остварен 

4) ИТ сигурност и безбедност

У 2022. години,  редовно и у потпуности испуњавали су се сви задаци везани за обавезе Координатора за безбедност и његовог заменика, а које су обављали ИТ администратори еРазвоја и управљања ИТ. Одлуком директора је одређен још један заменик Координатора за безбедност због све већих потреба у тој области и укључивању више запослених у надгледање области која постаје једна од најважнијих у раду. Редовно су се директору и руководиоцима еРазвоја и управљања ИТ, Управљања квалитетом и Центра за подршку достављали квартални извештаји о слабостима у безбедности информационих система АЛИМС у којима је у оквиру поглавља приказано све што се сматрало за релевантно у смислу сигурности и безбедности информација у АЛИМС-у у том периоду. 
У току године је евидентирао укупно 5 ИТ инцидената безбедносног типа и већином су обрађени и изанализирани док је неколицина још увек у обради. Пар наведених ИТ инцидената је још у обради, а један од њих је и пропуст је у оквиру оперативног система Windows 10. Захтеви стандарда ИСО 27001 су поштовани у редовном раду, а доказ томе је и успешно обављена ресертификациона провера од стране СГС-а у периоду  04-07.10. 2022. године, односно продужење важења сертификата. Остали битни показатељи су такође праћени и евидентирани као што су нестанци струје, откази опреме (локални хард дискови и друго), као и рад агрегата. 

Током 2022. године је редовно обављан и мониторинг сигурности и безбедности у Агенцији у више сегмената екстерно: спољна и интерна пасивна провера, провера сигурности сервиса, провера добављача ИТ услуга и друго, као што је симулирана провера реакције запослених на фишинг и-мејлове и сличне активности на подизању свести запослених у сегменту сигурности и безбедности ИТа. У току претходне године је примењено ново решење за ВАФ сервис као део тежње за континуираним надгледањем сигурности и безбедности и систем је успешно успостављен, обављена су сва иницијална и напредна подешавања истог (Seif.Ai). Редовно су разматрани конструктивни предлози за унапређивање нивоа безбедности у Агенцији у смислу набавке нових уређаја или услуга, што је већином усвојено и уграђено у планове набавки за наредну 2023. годину. Све време се ради и на дугорочним пословима унапређења апликација и ОС клијената и сервера које користимо, као и редовно праћење свих новости из области безбедности, као и редовно обавештавање запослених о свим битним вестима и упозорењима у том сегменту рада. 

Обуке из области ИТ сигурности и безбедности су обављене за скоро све запослене АЛИМС-а као активност на подизању свести о ИТ безбедности, јер је утицај исте на савремено пословање огроман и тиме се континуирано бавимо ради унапређивања исте. 

Редовно је одржаван рад ДР локације АЛИМС-а која је смештена у Државни дата центар у Крагујевцу, у складу са захтевима стандарда ИСО 27001. У овом сегменту су обављене и све потребне софтверске активности у смислу остваривања оперативне везе између примарне и ДР локације уз подешавање свих алата који се користе ради репликације сервера и података у продукционом сегменту. Користе се алати EMC Mirror View, vmWare DRS, vCenter и vOperations ради надгледања рада и контролисања обављања задатака у том делу. У току 2022. године је додатно унапређен рад ДР локације успостављањем трећег доменског сервера на ДР страни, као и тестирање сценарија преласка сервиса и-мејла на трећи сервер који је на тој страни и интеграција Циско АСА уређаја са доменским корисницима на ДР страни који би у случају потребе могли да остваре приступ сервисима на ДР страни уз минималне промене у ДНС записима које би се у случају потребе пријавиле Канцеларији за ИТЕ.
· Дефинисани КПИ за 2022. годину:  Редовно квартално извештавање менаџмента, евидентирање ИТ инцидената, њихова обрада и по нивоу критичности пријављивање националном ЦЕРТ-у, пријављивање броја инцидената ради статистичких потреба – обављање свих наведених послова у току године са 100% испуњењем. 

· Реализација: потпуно остварен 
Б) Активности за остваривање циљева из Развојног плана 2019-2023 
У току 2022. године, реализоване су следеће активности  за остваривање стратешких циљева из Развојног плана АЛИМС 2019-2023:  

Циљ бр. 4.2 – Обезбеђивање додатних информација кроз веб сајт АЛИМС и електронске мреже у складу са Националном политиком лекова – Реорганизација веб сајта АЛИМС:

· Нови веб сајт АЛИМС-а 

Остварене активности: У 2022. години је пуштен у реалан рад и јавности нови веб сајт АЛИМС-а. Идејно решење редизајниране насловне стране је прихваћено од стране менаџмента АЛИМС-а. Мигриране су све информације са старог веб сајта агенције са могућношћу коришћења архиве старог веб сајта агенције. Током 2022. године редовно се одржавао нови веб сајт агенције, као и редовно је обављано ажурирање информација на веб апликацијама агенције које се односе на претраживање метарегистара агенције. 
· Реализација:  потпуно остварен (100% ) 
· Укључивање у Интегрисани здравствени информациони систем Републике Србије (ИЗИС) 
Остварене активности: На порталу Open data отворени су сви сетови података у ексел формату. Њихово повезивање са ИЗИС-ом  зависи од Министарства здравља. Кроз  Национални пројекат дигитализације здравства РС наставиће се са интеграцијом у еЗдравству. Све активности и интеграција АЛИМС система са осталим системима предвиђене су Акционим планом за 2022-2023. годину и Програмом дигитализације здравственог система РС за период 2022-2026. године који треба да се усвоји до краја новембра 2022. године.  Током 2022 године развијени су АПИ сервиси и постављени на портал Open data који  у потпуности омогућавају преузимање свих података који су јавно отворени и интеграцију и размену података са другим системима у здравству према потребама сродних институција у здравству. Крајем 2022. године започете су активности развоја безбедног решења за разменом информација преко веб сервиса потребних како здравственом систему у оквиру пројекта Дигитализација здравства, тако и Управи за ветерину.  

· Реализација: делимично остварен  (90%) 
· Учешће у развоју дигиталног здравства Републике Србије  

Остварене активности: Током 2022. године обављали су се послови око учествовања у развоју дигиталног здравства Републике Србије у сарадњи са Кабинетом Владе Републике Србије и Канцеларијом за ИТ и еУправу Републике Србије. Директор АЛИМС-а и руководилац еРазвоја и ИТ као чланови координационог тела Владе Републике Србије за развој дигиталног здравства у РС су се редовно одазивали састанцима координационог тела и радних група у оквиру дигитализације здравства. Руководилац еРазвоја и управљања ИТ је био и члан радне групе за припрему Акционог плана за дигитализацију здравства 2022-2023 који је усвојен током 2022. године од стране Владе РС. 

· Реализација:  потпуно остварен 

Циљ  5.1 – Јачање регулаторног капацитета 

· Истраживање и развијање е-пословања и побољшање  Информационог система СУД ради побољшања прегледности временских рокова, процеса планирања и реализације, као и омогућавање електронске комуникације током тих процеса 

Остварене активности: У току 2022.  године спроведен је планирани развој и унапређење агенцијског дигиталног пословања дигиталног информационог система АДИС за медицинска средства и лекове у оквиру пројекта Дигитална трансформација пословних процеса за медицинска средства и лекове. Планиран је престанак рада информационог система СУД у 2023. години.   

· Реализација:  потпуно остварен 

Циљ бр. 5.11 Унапређење стручној развоја и утицај на побољшање квалитета услуга АЛИМС – Непрекидан развој стручности и компетенција запослених у АЛИМС, путем одговарајуће едукације, као и усвајање нових информација које могу да буду применљиве у даљем раду

Остварене активности: У 2022. години настављене су активности које су се односиле на развој стручности и компетенција запослених. Обзиром на епидемиолошку ситуацију КОВИД 19 нису остварене едукације у иностранству као и праћење ИТ конференција. Током 2022. године један део запослених је више месеци одсуствовао оправдано због здравствених разлога, те су едукације у земљи обављене у смањеном обиму.

· Реализација:  делимично остварен 
Циљ 5.13  - Развој информационих технологија - Развој нових еУслуга АЛИМС-а и побољшање постојећих: 

Остварене активности: У 2022. години настављене су активности у оквиру пројекта „Дигитална трансформација пословних процеса АЛИМС“ за медицинска средства и лекове у хуманој и ветеринарској медицини  које се односе на увођење новог информационог система Агенције заснованог на дигиталној трансформацији свих пословних процеса Агенције, а у циљу све веће примене електронског пословања, развијајући нове е-услуге Агенције које покривају њено комплетно пословање. Овај информациони систем је именован под називом АДИС-Агенцијски Дигитални Информациони Систем.

Током 2022. године, еРазвој и управљање информационим технологијама је активно радио на развоју информационог подсистема за медицинска средства у сарадњи са Сектором за медицинска средства, Групом за регулаторне послове, Националном контролном лабораторијом, Националним центром за информације о лековима и медицинским средствима и Центром за подршку- Служба за пријем захтева за контролу хуманих и ветеринарских лекова и медицинских средстава, других захтева и послове писарнице. Нови систем је пуштен у реалан рад 2018. године, а комплетно је имплементиран у 2019. години. Током 2019, 2020. 2021. и 2022. године, АДИС за медицинска средства је проширен новим еУслугама и профилима укључујући и израду информатичког решења за ЕОС који у потпуности омогућава на једном еПорталу (ms.alims.gov.rs) паралелно подношење захтева и документације за Агенцију и за ЕОС са једне стране, а са друге стране, стручну процену предмета од стране ЕОС-а и Агенције и коначно формирање излазног документа ЕОС-а и Агенције у циљу добијања дозволе за клиничко испитивање, као и преглед здравствених установа и вигиланцу медицинска средстава. 

Кроз АДИС за лекове имплементирано је информатичко решење за 24 пословна процеса Агенције. 

Успешно су имплементиране еУслуге које се односе на пословне процесе: стручна мишљења, додатне и контролне маркице, увозне дозволе за нерегистроване лекове, клиничка испитивања, мишљења за увоз и извоз узорка, мишљења за потребе клиничких испитивања, интерне неусаглашености, рекламације, престанак и пренос дозволе за лек.... односно укупно око 24 различитих профила од целокупног пројекта који садржи имплементацију 34 профила за хумани и ветеринарски лек.

Настављен је развој још десетак еУслуга које се односе на пакет профила за Дозволу за лек, Фармаковигиланцу лекова на новом развојном окружењу које подразумева примену најсавременијих информационих технологија, укључујући заштиту и безбедност података.  Завршетак развоја ових профила и пуштање у реалан рад очекује се током 2023. године.
· Реализација :  делимично остварен (80%)
Циљ 5.13  - Развој информационих технологија -  Open data 

· Остварене активности: Агенција је на пројекту „Отворени подаци у Републици Србији“ имала значајну улогу од самог почетка. С обзиром да је успешно реализовано прво представљање Регистара лекова и медицинских средстава средином 2015. године, препознати смо као једна од установа која је  лидер у овој, врло значајној, ИТ области. Подаци који се чине доступним широј јавности у машински читљивим облицима ради вишеструке употребе од стране различитих заинтересованих страна, доказано доприносе напретку информационог друштва. 

Током 2022. године редовно су одржавани АПИ сервиси за све отворене сетове података који су постављени на националном порталу отворених података.

Крајем 2022. године посебна пажња се посветила сарадњи са Управом за ветерину и у том циљу обављали су се послови око обраде и отварања података за регистар ветеринарских лекова укључујући податак о врсти животиње и каренци и започете су активности на развоју информатичког решења за размену података АЛИМСа и Управе за ветерину.

· Реализација :  потпуно остварен (100%)
Циљ 5.13  - Развој информационих технологија - Примена eCTD  

Остварене активности: У 2022. години обављене су активности које се односе на припрему спецификације корисничких захтева, истраживања потенцијалних информатичких решења. Одлуком директора Агенције формиран је пројектни тим који је наставио са истраживањем тржишта везано за информатичка решења у региону. План за 2023. годину је наставак активности и почетак развоја информатичког решења. Током 2022. године чланови пројектног тима су организовано посетили ХАЛМЕД на тему примене eCTD, а у циљу стицања знања, које ће употребити за развој пројекта
· Реализација : није остварен (30%)
Циљ 5.13  - Развој информационих технологија - Побољшања информационог система СУД:  

Остварене активности: У 2022. години није било додатних активности на побољшању СУД апликације, а  у складу са развојем новог информационог система АДИС. 
· Реализација :  није остварен  
Циљ 5.13  - Развој информационих технологија – Софтверска решења за све неопходне додатне задатке утврђене у Развојном плану.

Остварене активности: У 2022. години редовно су одржавана и унапређивана сва софтверска решења (АДИС, ЕРП, СУД, ПИС, Веб сајт, Интранет, АПИ сервиси, еУправа...) у складу са захтевима корисника.
· Реализација : потпуно остварен 
Циљ 5.13  - Развој информационих технологија – Набавка новог хардвера

Остварене активности: У 2022. години обављене су све набавке неопходног хардвера. Редовно су обављана сервисирања опреме и рачунара који су отказали, по уобичајеној динамици се обављала и замена и унапређивање рачунарске и мрежне опреме; Унапређени су системи у АЛИМС – замена неколико сервера новијим, појачавање постојећих, занављање службених лаптопова, као и друга унапређења као што су наставак виртуелизације, као и константно мигрирање корисника на нове оперативне системе који су званично подржани у раду; Крајем 2022. године започете су активности око измене инфраструктуре која се односи на сторидже на примарној и секундарној локацији АЛИМСа.  Током 2023. године планирана је имплементација нових сториджа и бекап система, као и уређаја за архивирање.
· Реализација : потпуно остварен 

10. Интерна ревизија 
Самостални интерни ревизор је у 2022. године је извршио анализу пружања услуга Агенције за лекове и медицинска средства Србије, а у сврху:
· Оцене индикаторе успешности (критеријуме мерења напретка) реализације тока (прихода) сваке постојеће услуге.

· Осврта на кључна разматрања приликом увођења предлоге за етапно признавање прихода како је дефинисано међународним стандардом финансијског извештавања МСФИ: 15-Приходи од уговора са купцима
Закључак интерне ревизије је да је неопходно етапно признавање прихода за пружене услуге на годишњем нивоу.
11. Општи и правни послови - Административни сектор (Центар за подршку)

У Административном сектору је извештајном периоду реализован велики број активности у оквиру редовних послова и задатака из надлежности сектора                                         (приказане у делу А / Редовне активности и унапређење услуга и у уводном делу поглавља 1, за део пријема захтева за контролу квалитета хумани и ветеринарских лекова и медицинских средства ) , као и активности које су у функцију остваривања циљева из Развојног плана АЛИМС 2019-2023. године (у делу Б).  

А/ Редовне активности и унапређење услуга

Спровођење редовних активности и унапређење услуга у 2021. години је приказано кроз доле наведене групе послова и активности:  

1) Рад органа управљања и других тела и заједничка сарадња

2) Нормативна и архивска делатност

3) Ресурси Агенције 

4) Обука и евалуација запослених 

5) Спречавање сукоба интереса

6) Одредбе Закона о заштити података о личности, Закона о спречавању корупције, Закона о родној равноправности

7) Пријем  захтева из надлежности Агенције и послови Писарнице

1) Рад органа управљања и других тела и заједничка сарадња

· Током 2022. године припремљена је потребна документација и сачињене су информације за одржавање укупно 9 седница Управног одбора Агенције, на којима je размотрено укупно 35 тачака дневног реда, а у оквиру надлежности утврђене законом и Статутом Агенције. Управни одбор је усвојио годишњи Програм рада и Финансијски план Агенције, годишњи Извештај о раду и завршни рачун Агенције. Усвојио је и Елаборат о редовном годишњем попису имовине и обавеза Агенције за 2021. годину. 
· Управни одбор Агенције донео је и План јавних набавки за текућу годину, као и годишњи План стручног усавршавања запослених у Агенцији. Донео је и одлуку о расподели вишка прихода над расходима по завршном рачуну Агенције.
· Током године, Управни одбор је усмеравао рад директора Агенције и надзирао је пословање Агенције, у складу са законом. Управни одбор је у 2022. години константно вршио увид у спровођење закона и других прописа у вези са финансијским пословањем Агенције, а обавио је и друге послове утврђене законом и статутом.

· У извештајном периоду израђен је један број предлога одлука (у деловодник Агенције, у Одељењу, заведено их је укупно 762) и појединачних решења (у деловодник Агенције, у Одељењу, заведено их је укупно 2341), којима су надлежни органи Агенције одлучивали о појединачним правима и обавезама запослених. Ова материја углавном се односила на образовање радних група и комисија, овлашћивање појединих запослених да замењују директора или одсутне запослене, као и на остваривање одређених права запослених из радног односа и у вези са радом (годишњи одмор, одсуства са рада, новчане накнаде, јубиларне награде, одобравање новчаног кредита, службена путовања, разне потврде и др.).

· У извештајном периоду важна активност била је представљање и заступање Агенције. У оквирима датих овлашћења, током 2022. године, остварен је већи број контаката са Оснивачем Агенције, са ресорним министарствима, Министарством унутрашњих послова, Републичким фондом за здравствено осигурање, Републичким фондом за пензијско и инвалидско осигурање, Националном службом за запошљавање, Републичким Заводом за статистику, Републичком дирекцијом за имовину Републике Србије, Повереником за информације од јавног значаја и заштиту података о личности, Пореском управом, редовним судовима, као и другим организацијама и правним лицима, а по свим питањима из рада и делатности Агенције.
· У 2022. години интензивна сарадња запослених у Сектору остварена је са репрезентативним Синдикатом ''Независност'' у Агенцији. Синдикату је пружана стручна помоћ (углавном правне природе) у организовању и функционисању. На захтев тог Синдиката, Сектор је повремено припремао нацрте стручних мишљења на постављена питања Синдиката из разних области рада Агенције, а пре свега из области рада и радних односа и остваривања права и обавеза запослених из радног односа. 

· Предузете су све активности ради спровођења годишњег редовног пописа имовине и обавеза у Агенцији за 2022. годину. 
· У извештајном периоду запослени у Одељењу пружали су стручну помоћ (израда дописа, одговора на жалбе, и друго) у поступцима по захтевима поднетим Агенцији за слободан приступ информацијама од јавног значаја и остваривали сарадњу са Повереником за информације од јавног значаја. 
Сарадња, као и прикупљање тражене документације и информација, првенствено су остварени са запосленим, овлашћеним од директора Агенције за поступање по захтевима за слободан приступ информацијама од јавног значаја, као и са другим овлашћеним запосленима у Агенцији. 

· Током извештајног периода, запослени у Сектору остваривали су успешну сарадњу са запосленом на радном месту за послове заштите животне средине, безбедности и здравља на раду, заштите од пожара, физичко техничког обезбеђења и одбране, у оквиру њених систематизованих послова и радних задатака, а пре свега у оквиру праћења прописа, доношења потребних општих аката и одлука и спровођења конкретних мера из области заштите од пожара, безбедности и здравља на раду, физичко-техничког обезбеђења, еколошке заштите, управљања отпадом у Агенцији и др. Израђивана су решења о раду од куће и давана тумачења прописа који се односе на поступање запослених у време трајања епидемије Ковид 19. 

· Припремљена је нова Одлука о утврђивању висине и начину плаћања тарифа за услуге из надлежности Агенције за лекове и медицинска средства Србије број 01-391 од 29. јула на која је у поступку добијања сагласности  Владе Републике Србије. 

2) Нормативна и архивска делатност

Свој део архивске грађе Агенције, Сектор води и сређује у складу са Законом о културним добрима и Законом о архивској грађи и архивској делатности Републике Србије.  У складу са одобреном Листом категорија документарног материјала Агенције, Сектор је за потребе и у име Агенције у 2022. години, уз уговорно ангажовање фирме за чување и манипулисање документацијом, у потпуности и у складу са Законом о културним добрима, спровео административно-технички поступак прегледа, сређивања  архивске грађе и документарног материјала Агенције. Спроведена је едукација коју је у Агенцији одржао представник Државног Архива Србије у вези са применом новог Закона о архивској грађи и архивској делатности. Започела је израда нове листе документарног материјала са роковима чувања. У 2022. години је достављен препис Архивске књиге. 

3) Ресурси Агенције 

· Одлуком Владе прописан је укупан број запослених на неодређено време у Агенцији и он износи 232.  Током 2022. године усвојен је нови Правилник о унутрашњој организацији и систематизацији радних места у Агенцији број 012-00-00041-2022-5-001 од 15. јула 2022. године. Приликом израде новог Правилника запослени у Одељењу за правне и опште послове су активно учествовали. 

· Такође, током 2022. године и даље су на снази били прописи који су у јавном сектору у знатној мери ограничавали ново запошљавање на неодређено време. Ограничење запошљавања односило се и на пријем на рад запослених на одређено време.

· Почетком 2019. године ступиле су на снагу измене Закона о јавним агенцијама којим је прописана обавеза спровођења јавног конкурса (који спроводи конкурсна комисија) ради заснивања радног односа на неодређено време са запосленима у Агенцији. Цео поступак спровођења јавног конкурса у Агенцији утврђен је процедуром КАД П 30 - Поступак заснивања радног односа на неодређено време, мере за непоштовање радне дисциплине, односно повреде радних обавеза, коју процедуру су израдили запослени у Одељењу. Запослени у Одељењу су активно учествовали као чланови конкурсних комисија у спровођењу свих јавних конкурса током 2022. године.

· Током 2022. године за укупно 40 запослених у Агенцији обављен је пријем на рад, од чега 26 запослених је примљено на неодређено време, док је 14 запослених примљено на одређено време. 

· У 2022. години по разним основама престао је радни однос за укупно 5 запослених који су били запослени на неодређено време (навршење радног века односно старосна пензија, вољом запосленог).

· Агенција има укупно 232 запослених на неодређено време, као и одређени број запослених на одређено време, максимално до 10% запослених на неодређено време.  Кадровска структура запослених у Агенцији је: 187 жена и 46 мушкараца. Са средњом стручном спремом ради 39 запослених, са вишом стручном спремом ради 9 запослених а са високом стручном спремом 187 запослених. 48 запослених завршило је специјалистичке студије, 17 запослених завршило је  докторске студије,  5 запослених завршило је магистарске студије.  

· Структура запослених са високом стручном спремом је: 105 дипл. фармацеута, 19 доктора медицине, 17 дипл. економиста, 9 дипл. ветеринара, 7 дипл. правника, 6 дипл. стоматолога, 4 дипл. хемичара, 4 дипл. инж. менаџмента, 3 дипл. биолога, 4 дипл. физикохемичара, 2 дипл. инжењера технологије, 4 дипл. молекуларна биолога и физиолога, 3 дипл. информатичара, 1 дипл. биолог заштите животне средине, 1 дипл. инжењер прехрамбене технологије и биљних производа, 1 дипл. математичар, 1 дипл. машински инжењер и 1 дипл. санитарно-еколошки инжењер. 

· Пословни простор у којем Агенција ради се састоји од две пословне зграде од којих обе имају ограничен смештајни капацитет. Новија монтажна зграда направљена у виду донације Здравственом сектору Србије 2003. године у пројекту Eвропске Уније „Euro Health Group“ у оквиру тадашње Агенције за реконструкције ЕУ у Србији, као привремено решење.  Ново крило зграде Агенције има 27 канцеларија и укупно 1035 квм2, старо крило зграде Агенције има 21 канцеларију и укупно 900 квм2 и нова (монтажна) зграда Агенције има 20 канцеларија и укупно 697квм2. Пословни простор Агенције се налази у кругу Института „Торлак“ и по својој структури и величини не одговара потребама Агенције и њеном значајном месту у здравственом систему Републике Србије. 

· Запослени у Сектору су били  ангажовани на реализацији иницијативе Управног одбора Агенције покренуте у циљу обезбеђења неопходног пословног простора за рад Агенције Остварен је контакт са Институтом за вирусологију и серуме „Торлак“ и одлукама Управних одбора обе институције покренут је поступак давања на коришћење пословног простора чији је корисник Институт уз накнаду Агенцији.  Простор је величине 343,87 м2 и налази се у приземљу објекта број 11. Добијена је сагласност Републичке дирекције за имовину Републике Србије и почетком 2023. године очекује се потписивање уговора о закупу и пресељење око 50 запослених у Агенцији у закупљене просторије. 

4) Обука и евалуација запослених 

· У 2022. години, у области обука и евалуације запослених остварен је   велики обим посла, од чега нарочито:

- спроведен је поступак за реализацију већег броја службених путовања и екстерних обука (у земљи и у иностранству);

-  организована је и спроведена у 2022. години општа обука за запослене који немају релевантно радно искуство, а у складу са стандардном процедуром Кадрови – обука запослених (КАД П 10);

-  вођене су  електронске евиденције обављених екстерних обука запослених, а ажурирана је и евиденција CV запослених у Агенцији;

-   реализоване су посебне обуке запослених;

- учествовано је у припреми обука за руководиоце, изради докумената и упутстава за спровођење евалуације у Агенцију а на основу препорука SZO. 

- вођена је евиденција свих докумената везаних за евалуацију и обуке запослених.

· Редовно је праћена реализација Плана стручног образовања и усавршавања запослених у 2022. години. У кадровској евиденцији и персоналним досијеима запослених редовно су евидентиране све промене настале образовањем и усавршавањем запослених током 2022. године.  Почетком 2022. године спроведен је у Агенцији поступак одобрења једне специјализације из Испитивања и контроле лекова на Фармацеутском факултету Универзитета у Београду за једну запослену. По упису запослене на Фармацеутски факултет почетком средином маја  2022. године, сачињен је уговор  о међусобним правима и обавезама са Агенцијом.  Крајем 2021. године спроведен је у Агенцији поступак одобрења специјализације из Клиничкe фармакологија  за једног запосленог. По упису запосленог на Медицинском факултету Универзитета у Крагујевцу  крајем маја 2022. године, сачињен је уговор  о међусобним правима и обавезама са Агенцијом.
· Запослени који су били на стручним усавршавањима сарађивали су са запосленима на радном месту за обуку и евалуацију запослених ради извршења прописаног ''трансфера знања'', у складу са одредбама Правилника о стручном усавршавању запослених у Агенцији. С тим у вези, у кадровској евиденцији и персоналним досијеима запослених евидентиране су промене настале образовањем и усавршавањем запослених током 2022. године.

· Ажуриране су процедура КАД П 10 Кадрови – обука запослених, као и процедура КАД П 20 Кадрови – евалуација запослених. Сви руководиоци у Агенцији су одредили циљеве запослених за 2022. годину. У децембру 2022. године спроведен је годишњи састанак евалуације на којем је извршена анализа спровођења циљева запослених за 2022. годину, одређени су циљеви за 2023. годину, извршена је евалуација извршених обука и едукација у 2022. години, а дат је и предлог обука и едукација за запослене у 2023. години, на основу којих је припремљен предлог Плана стручног усавршавања запослених, односно обука и едукација за 2023. годину, који је у децембру 2022. године усвојио Управни одбор Агенције. У обрасцу годишњег састанка евалуације први пут у 2022. години поред општих компетенција запослених утврђиван је и ниво посебних компетенција које су у вези са радним местом запосленог. 
· Дефинисани КПИ за 2022. годину:  Општа обука новопримљених запослених на неодређено и одређено време у складу са Процедуром КАД П 10- 100%

· Реализација: потпуно остварен
· Дефинисани КПИ за 2022. годину:  Посебна обука новопримљених запослених на неодређено и одређено време у складу са Процедуром КАД П 10- 100%

· Реализација: потпуно остварен
· Дефинисани КПИ за 2022. годину:    Проценат реализације Плана стручног усавршавања запослених за текућу годину 80%

· Реализација: потпуно остварен
5) Спречавање сукоба интереса

· Током 2022. године прикупљене су изјаве запослених о непостојању сукоба интереса у складу са Правилником о спречавању сукоба интереса а, по потреби, заседала је и Комисија за решавање сукоба интереса током целе 2022. године.

· Одржане су 2 комисије и потврђено је постојање сукоба интереса за 3 запослених из претходних година  а донети су Закључци о постојању сукоба интереса за 4 запослених у 2022.години. 

· Агенција уз претходну сагласност министра надлежног за послове здравља – за лекове који се употребљавају у хуманој медицини, односно министра надлежног за послове ветерине – за лекове који се употребљавају исључиво у ветеринарској медицини, као и за медицинска средства организује саветодавна тела односно комисије. Сви чланови комисија потписују Изјаву о спречавању сукоба интереса.

· Агенција, уз претходну сагласност министра надлежног за послове здравља, утврђује листу стручњака за лекове и медицинска средства ради процене документације о лековима и медицинским средствима, односно документације о испитивању квалитета, безбедности и ефикасности лекова и медицинских средстава и припреме експертског извештаја у поступку издавања дозволе за лек, односно медицинско средство, а за лекове који се употребљавају искључиво у ветеринарској медицини (у даљем тексту: ветеринарски лек) - уз претходну сагласност министра надлежног за послове ветерине. Доноси се Решење о утврђивању листе стручака и сваки стручњак са те листе потписује Изјаву о спречавању сукоба интереса.
· Дефинисани КПИ за 2022. годину:  Сви запослени су потписали Изјаву о (не)постојању сукоба интереса
· Реализација: потпуно остварен

6) Одредбе Закона о заштити података о личности, Закона о спречавању корупције, Закона о родној равноправности

· Закон о заштити података о личности је почео да се примењује од 21. августа 2019. године и запослени у Сектору су се укључили у његову примену у свим сегментима рада Агенције. Припремљену изјаву, током 2022. године, потписивали су сви новозапослени у Агенцији, а којом су овластили Агенцију да располаже њиховим личним подацима ради обраде у циљу вођења евиденција у области рада, као и да Агенција може да предузме одговарајуће техничке, организационе и кадровске мере како би обезбедила да се обрада врши у складу са Законом о заштити података о личности. Такође, овом изјавом запослени су дали сагласност Агенцији да се акта и документација која се налази у њиховим персоналним досијеима чува у архиви Агенције. 

· Крајем 2021. године приступило се изради Плана интегритета, трећи циклус у Агенцији. Формирана је Радна група и одређено лице за координацију са Агенцијом  за спречавање  корупције. Запослени у Агенцији су попунили упитник на сајту Агенције који се односи на области: Етика и лични интегритет, Управљање кадровима, Управљање јавним финансијама, Информационо технолошка безбедност.
      Током 2022. године завршена је израда Плана интегритета у Агенцији, расформирана радна група која га је донела и утврђено је  лице за праћење спровођења мера које су утврђене планом интегритета. 

· Запослени у Агенцији у својем раду поступају у складу са Кодексом понашања запослених у Агенцији број 01-432 од 07.11.2017. године. Током 2022. године против двоје запослених вођен је дисциплински поступак и донета су два решења о новчаном кажњавању  у складу са Законом о раду а започето је седам поступака који ће бити окончани у 2023. години. 

· Агенција је у 2022. године  поступала у складу са обавезама које је предвидео Закон о родној равноправности („Сл. гласник РС“, број 52/21)  -  због природе посла именовано је још једно лице за родну равноправност и о томе је обавештено надлежно министарство. Формирана је радна група са циљем да се изврши анализа родне равноправности у складу за законском обавезом увидом у кадровски систем по унапред утврђеним параметрима. Израђен је План управљања ризицима о д повреде принципа родне равноправности, попуњени су обрасци 1. и 3. Поменута документа су послата надлежном Министарству. У поменутом Извештају између осталог је  утврђено да Коефицијенти и основице за обрачун зараде и накнаде зараде се исто примењују и за жене и за мушкарце и да није било повреда равноправности у том смислу. Увидом у архиву свих јавних конкурса за попуњавање радних места, који су спроведени у 2022. години, несумњиво је утврђено је да је поштован принцип родне равноправности, као  и све законом предвиђене процедуре . У планским актима Агенције (Програму рада за 2023. годину и Финансијском плану Агенције за 2023. годину) имплементиране су законом предвиђене обавезе.
7) Пријем  захтева из надлежности Агенције и послови Писарнице

У Писарници су током 2022. године обављени послови пријема захтева (број примљених захтева је наведен у поглављу 1) и узорака, уноса у систем, пријема и прослеђивања и-мејлова, штампања, печатирања и скенирања аката и докумената, завођења профактура и фактура, паковања, слања поште, издавања сертификата, уручивања докумената и аката Агенције и архивирања документације, као и преузимање документације из архивског депоа и њено слање у тај депо, унос повратница у систем и др. Приликом пријема документације формиране су и профактуре за предмете који се плаћају, у складу са Одлуком о висини накнада Агенције. Улазна документа су скенирана приликом пријема.
Представници Писарнице наставили су свој део рада на имплементацији новог информационог система (АДИС) у Агенцији, као и даљем појашњењу појединих софтверских решења у практичној примени АДИС. Представници Сектора и посебно Писарнице  су  неусаглашености у функционисању новог система (АДИС) у домену рада Писарнице пријављивали путем апликације АДИС техничка подршка. 

· Дефинисани КПИ за 2022. годину:  Пријем захтева у предвиђеном року - 100%

· Реализација: потпуно остварен

· Дефинисани КПИ за 2022. годину:  Штампа излазне документације Агенције у предвиђеном року - 100%

· Реализација: потпуно остварен

· Дефинисани КПИ за 2022. годину:  Уручење документације у предвиђеном року: 100%

· Реализација: потпуно остварен

Б) Активности за остваривање циљева из Развојног плана 2019-2023. 

Циљ 5.1 Јачање регулаторног капацитета

Остварене активности: У току 2022. године је остварено јачање одређених процена и капацитета процене путем већег броја запослених, односно  запослених са више радног искуства или  са већим компетенцијама. 

Показатељ: Нова организациона шема и нова систематизација описа послова и развоја сектора, интерно оправдана на основу регулаторних и научних захтева.
· Реализација: делимично остварен

Циљ 5.7 -  Ојачавање ресурса АЛИМС: запослени, просторије, опрема
Остварене активности: У плану стручног усавршавања запослених у Агенцији за лекове и медицинска средства Србије за 2022. годину број 01-581 од 14.12.2021. године предвиђене су следеће едукације: наставак 9 здравствених специјализација, наставак постдипломских студија за двоје запослених, и три нове здравствене специјализације, 61 стручно усавршавање у земљи, 70 едукација у иностранству, а у оквиру међународне сарадње планирано је 59 активности. Током године остварено је око 80% едукација. 

Показатељ: Анализа едукативних активности и извештаји о тим активностима

· Реализација:  потпуно остварен 
Стално побољшање планова за специфичне активности обуке како би могли проценити и применити на њиховим текућим радним местима  Остварене активности:   План је прилагођен захтевима за обуку за појединачна радна места и то се утврђује на годишњем састанку евалуације.

Показатељ:  Годишњи планови за одређене обуке и њихова процена

· Реализација: потпуно остварен

Повећати укупан број запослених такође за 25% - Остварене активности:   У 2022. години се мењао број запослених на неодређено време у Агенцији. Број запослених је повећан са 212 запослених на неодређено време на 232 запослена на неодређено време.

Показатељ: Број запослених је повећан
· Реализација: потпуно остварен

Боља организација простора, нарочито у старом објекту и просторији у контејнерској згради, све док се не изгради нова зграда. - Остварене активности:   Простор се користи на најцелисходнији начин и организован је у складу са потребама запослених. План није реализован у сегменту изградње нове зграде.

Показатељ: Пословни простор је адекватно организован

· Реализација: делимично остварен

Обезбедити сву неопходну и специфичну опрему која је захтевана за извршење одређених задатака и планирати те набавке у оквиру годишњих планова -  Остварене активности: У Финансијском плану Агенције за 2022. годину број 01-583 од 14.12.2021. године прецизно су образложена сва улагања у основна средства и опрему Агенције. Руководиоци организационих јединица у Агенцији у октобру утврђују потребе за опремом коју достављају финансијском сектору и на основу тога се финализује план јавних набавки за следећу годину.

Показатељ: Доступна је неопходна опрема и састављени су прецизни планови за сваку годину у финансијском плану Агенције.

· Реализација: потпуно остварен

Циљ бр. 5.10 – Обезбеђивање бољих радних услова за све запослене 

Изградња нове зграде. Остварене активности:    У финансијском плану Агенције за 2023. годину  обезбеђена су средства за изградњу зграде. Агенција за лекове и медицинка средства Србије је укључена у склоп БИО4 КАМПУСА и у оквиру тог пројекта у наредном периоду се планира обезбеђење пословног простора делом и  изградњом нове зграде Агенције. Показатељ: Постајање финансијског плана за изградњу / куповину нове зграде. Добијање свих потребних дозвола. Обезбеђена средства.
· Реализација: није остварен ( у плану до краја 2023. године)

У садашњој згради као и у новој , требало би да побољша радни простор и услове за рад, прибављањем одговарајуће канцеларијске и техничке опреме. - Остварене активности: У целокупном пословном простору Агенције на појединим радним местима није испоштован Правилник о превентивним мерама за безбедност и здравље на раду, којим се уређује најмања величина радног простора по запосленом. Анализирајући број запослених по канцеларијама у складу са Правилником утврђено је да преко 50 запослених ради у неодговарајућим условима. Интензивиране су активности у сарадњи са надлежним министарствима на обезбеђењу одговарајућег пословног простора.

Показатељ: Постоји унапред дефинисан простор изражен у квадратним метрима површине за сваког запосленог, а који зависи од задатака које запослени извршава;  Постоји одговарајућа опрема у оквиру ентеријера канцеларије, ИТ опрема и лабораторијска опрема, тако да сваки запослени има сва неопходна средства за успешно извршавање свих дужности.
· Реализација: делимично остварен

Циљ бр. 5.11 Унапређење стручног развоја и утицај на побољшање квалитета услуга Агенције

  Непрекидан развој стручности и компетенција запослених - Остварене активности: У Агенцији се ради на непрекидном развоју стручности и компетенција запослених. Доноси се План стручног усавршавања запослених после спроведеног годишњег састанка евалуације у којем се врши анализа компетенција запосленог и потреба за даљим повећањем компетенција везаних за радно место. Одређују се потребне обуке и едукације узимајући у обзир могућност усвајања свих нових информација као и захтева везаних за радно место.

Показатељ: Годишња анализа стручног развоја запослених; Анализа побољшања регулаторног учинка АЛИМС; Успостављена је сарадња са пружаоцима обуке и едукације"
· Реализација: потпуно остварен 

Прављење детаљнијих годишњих планова стручног развоја запослених у складу са практичним циљевима   - Остварене активности:  У плану стручног усавршавања запослених у Агенцији за лекове и медицинска средства Србије за 2022. годину број 01-581 од 14.12.2021. године предвиђене су следеће едукације: наставак 9 здравствених специјализација, наставак постдипломских студија за двоје запослених, и три нове здравствене специјализације, 61 стручно усавршавање у земљи, 70 едукација у иностранству, а у оквиру међународне сарадње планирано је 59 активности. Успостављена је пуна сарадња са пружаоцима обука и едукација.

Показатељ: Годишња анализа стручног развоја запослених; Анализа побољшања регулаторног учинка АЛИМС; Успостављена је сарадња са пружаоцима обуке и едукације"
· Реализација: потпуно остварен 

Спровођење анализе стручног развоја запослених - Остварене активности:   Анализа стручног развоја запослених се врши спровођењем годишњег састанка евалуације за 2022. годину. Утврђује се утицаја спроведених едукација на рад запослених и утврђује потребе за новим едукацијама.

Показатељ: - Годишња анализа стручног развоја запослених; Анализа побољшања регулаторног учинка АЛИМС; Успостављена је сарадња са пружаоцима обуке и едукације"
· Реализација: потпуно остварен 

Спровођење анализе побољшања регулаторног учинка АЛИМС на основу образовања запослених; „Годишњи план стручног развоја - Остварене активности:   Стручњаци из Агенције су ангажовани од стране надлежних министарстава за израду закона и правилника из области рада Агенције. Такође, Агенција организује обуке и едукације корисника услуга као и састанке на којима се дају тумачења и упутства.

Показатељ: Годишња анализа стручног развоја запослених; Анализа побољшања регулаторног учинка АЛИМС; Успостављена је сарадња са пружаоцима обуке и едукације"
· Реализација: потпуно остварен 

Развијање сарадње са свим пружаоцима обуке и едукације како би се смањили трошкови и постигла обавештеност о свим доступним могућностима обуке и едукације  - Остварене активности:   Запослени задужени за обуку и евалуацију запослених у оквиру ХР Агенције остварује редовне контакте са свим пружаоцима обука и едукација, прати све нове едукације које проистичу из промене законске регулативе, нове праксе, иновативних начина рада итд.

Показатељ: Годишња анализа стручног развоја запослених; Анализа побољшања регулаторног учинка АЛИМС; Успостављена је сарадња са пружаоцима обуке и едукације"
· Реализација: потпуно остварен

5.12. Побољшање задовољства запослених



Остварене активности:   У 2022. години достављен је упитник о задовољству запослених. Извршена је његова анализа и извучени закључци који ће бити спроведени у наредном периоду.

Показатељ:  Упитник о задовољству запослених прослеђује се једном годишње
· Реализација: потпуно остварен 
Остварене активности:   Агенција је донела  План активности за побољшање задовољства запослених.

Показатељ:  Израда плана активности  за побољшање задовољства запослених
· Реализација: потпуно остварен 


Остварене активности:   Одлуком број 01-302 од 29.08.2019. године одређено је лице којем се може обратити запослени који сумњају да је изложен злостављању као и листа посредника. У Агенцији се поштује Закон о спречавању злостављања на раду као и Правилник. Сваки запослени који сматра да је изложен злостављању може покренути законом прописан поступак и добити пуну подршку Агенције у остваривању својих права. 
Показатељ:  Постоји процес жалбе за ситуације које захтевају посебну пажњу, као што су сукоби или мобинг
· Реализација: потпуно остварен


Остварене активности:   У Центру за подршку примењује се сва законска регулатива: Закон о раду, Закон о јавним агенцијама, Закон о општем управном поступку, Закон о заштити података о личности, Закон о родној равноправности као и сви други закони који штите права запослених и уређују њихов статус.  Такође кроз колективно уговарање и измене Колективног уговора у Агенцији се штите права запослених.

Показатељ:  Утицај других правних аката на запослене у АЛИМС као што су Закон о јавним агенцијама итд.
· Реализација: потпуно остварен 
12. Стручни скупови у организацији АЛИМС, објављени стручни радови и објаве запослених АЛИМС 
АЛИМС је, заједно са Привредном комором Србије, и уз подршку Удружења произвођача иновативних лекова – ИНОВИА и Удружења иностраних произвођача генеричких лекова и носилаца дозвола за промет – ГЕНЕЗИС, 21-22. октобар 2022. године реализовала 17. традиционални годишњи међународни симпозијум под називом „До нових висина регулаторне праксе“, у формату уживо и са емитовањем и изузетно великим бројем еминентних страних и домаћих предавача (укључујући највише представнике и директоре свих других агенција са којима АЛИМС остварује међународну сарадњу). 

Покровитељ скупа је било Министарство здравља Републике Србије, а за скуп je пријављено 358 учесника са плаћеним котизацијама, и то 299 са пуним котизацијама и 59 са умањеним котизацијама и то 37 за област клиничких испитивања и 22 за област ветеринарских лекова. То чини овај симпозијум апсолутно најуспешнијим у броју учесника у комплетној дугогодишњој историји овог скупа. Додатно, скуп су пратили и чланови стручних саветодавних тела АЛИМС, запослени из АЛИМС и учесници из регулаторних тела из региона, укључујући и три директора Агенција из окружења – Хрватске, Црне Горе и Албаније, уз такође незапамћен број чланова страних делегација од преко 40 учесника – што све заједно укупно чини преко 550 учесника током оба дана трајања скупа што је такође својеврстан рекорд.

АЛИМС је у 2022. години била ангажована и на пољу континуиране едукације носилаца дозвола за лекове и медицинска средства. 

Центар за хумане лекове, je у сарадњи са Привредном комором Србије, 7. децембра 2022. одржао едукација за одговорна лица за фармаковигиланцу носилаца дозволе за лек и њихове заменике под називом „Основи фармаковигиланце за носиоце дозволе за лек“. Представници Националног центра за фармаковигиланцу  одржали су 5 предавања: „Систем фармаковигиланце у Републици Србији“ Пријављивање нежељених реакција на лекове у оквиру националног система фармаковигиланце“, „Периодични извештај о безбедности лека и Додатак експертском извештају о клиничким подацима“, „План управљања ризиком“ и  „Додатне мере минимизације ризика“. Спроведне едукације Сектора за медицинска средства дате су у поглављу 3. овог Извештаја.
Одржана је сарадња са Фармацеутским факултетом Универзитета у Београду, на којем је АЛИМС заступљена у Савету факултета и Савету послодаваца са председником. Одржана је и сарадња и са Медицинским факултетима у Нишу, Крагујевцу и Новом Саду – одсеци за фармацију, и приватним фармацеутским факултетом у Новом Саду и одржано је више онлајн и уживо предавања за студенте редовних студија и постдипломце.
Експерти АЛИМС су током године били у онлајн и уживо формату предавачи на више стручних скупова и конференција у земљи и иностранству. Запослени АЛИМС су такође били ангажовани у научном раду, и аутори су или ко-аутори више научних радова из различитих области.
13.   Спровођење Одлуке о обезбеђењу јавности рада АЛИМС
У извештајном периоду поступано је по захтевима поднетим АЛИМС за слободан приступ информацијама од јавног значаја. Агенцији је предато  укупно 32 предмета која се односе на приступ информацијама од јавног значаја од чега је усвојено 19 захтева, одбијено је  5 a одбачено 8, а било је  укупно 2 жалби. Приметан је тренд смањења броја жалби у односу на претходне године. 

У штампаним, електронским (ТВ и радио) и онлајн медијима, што кроз директне изјаве, гостовања и наступе или цитирања или индиректно – преношењем изјава других лица или саопштења у којима се помиње Агенција је у овој години имала укупно  917 објаве, најаве, интервјуа, ТВ и радио наступа и саопштења за јавност. Све ове активности су реализоване уз блиску координацију и са подршком Министарства здравља Републике Србије и Владом Републике Србије и представљале су део општег напора здравствених и других власти у нашој земљи за умиривањем и обавештавањем опште јавности о свим питањима везаним за пандемију корона вируса, али и друге теме од јавно-здравственог значаја. Наступи представника АЛИМС и саопштења и објаве као и информације које смо пружали јавности и медијима су у великој мери допринеле општем поверењу грађана у систем контроле и одобравања лекова и медицинских средстава а посебно вакцина, што се одражава и у позитивном  и масовном одзиву на вакцинацију, најпре против сезонског грипа а пре свега против корона вируса.  АЛИМС је успела да изађе у сусрет свим захтевима које су одобрени кроз координацију са Министарством здравља и Владом Републике Србије директно, и да на изузетно осетљива питања одговори прецизно, стручно и на одмерен и доследан начин који код грађана Републике Србије јача осећај поуздања у нашу институцију и здравствени па и државни систем у целини.
14. Мере заштите од пожара и  Безбедност и здравље на раду запослених
1) Мере заштите од пожара

   
У оквиру спровођења мера заштите од пожара у Агенцији за лекове и медицинска средства Србије у 2022. години реализоване су доле наведене активности које су обухватале редовне прегледе, као и активности које су уследиле као последица наложених мера након инспекцијских прегледа објеката претходних година. 
· Извршен је редован годишњи преглед вентила сигурности на аутоклавима и компресорима.
· Извршен је редован годишњи преглед техничке и функционалне исправности димњака и димоводног канала и дела гасне ложишне инсталације на гасном       котлу.

· Урађен је редован сервис уређаја и рекалибрација 2 гасна детектора у гасној котларници. 

· Урађен је редован преглед противпожарних апарата. 

· Извршена је редовна контрола хидрантске инсталације. Због пуцања цеви испод монтажне зграде, водоводна инсталација је повезана на хидрантску мрежу због чега је смањен притисак, па се новонастали проблем решава.

· Провера исправности уређаја за аутоматску дојаву пожара врши се редовно, на свака два месеца, као и сервис противпожарних клапни постављених у вентилационе канале на фармакологији. Замењена је матична плоча на централи и више не јавља грешку.

· Редовно се врши испитивање гасне инсталације у оквиру Националне контролне лабораторије.

· Електричар АЛИМС-а ангажован по уговору, у редовним временским интервалима (најмање једанпут недељно) проверава стање електроормана и инсталација.

· Извршен је редован преглед функционалности противпаничних светиљки.

· Успешно је организована вежба евакуације.

· Извршен је редован сервис сва три агрегата. 

· Урађена је провера уземљења и одвођења статичког електрицитета у котларници. 

· Урађена је провера уређаја и инсталација у Еx заштити.

· У оквиру дефинисања финансијског плана за 2023. годину планирани су трошкови за област заштите од пожара.

У наредном периоду неопходно је наставити са спровођењем редовних превентивних мера заштите од пожара.

2) Безбедност и здравље на раду запослених

 У оквиру спровођења мера које се тичу безбедности и здравља на раду, запослених у Агенцији за лекове и медицинска средства Србије за 2022. годину може се констатовати следеће:

Средства за рад 

· Опрема за рад која се користила за спровођење основних и помоћних делатности је адекватна до сада регистрованој употреби. 

· Нису уведене нове технологије у сам процес рада.

· Редовно се спроводе активности одржавања објеката, инфраструктуре и опреме. 

· Извршен је редован сервис свих клима уређаја и вентилације у Агенцији.

· У оквиру дефинисања финансијског плана за 2023. годину планирани су трошкови за област безбедност и здравље на раду.

Људски ресурси

· Нису измењени до сада регистровани услови рада. 

· Успешно су реализовани систематски прегледи за све заинтересоване запослене.

Провера ефикасности Акта о процени ризика

· Нису регистроване промене нивоа ризика на појединим радним местима.

· У овом периоду нису вршене контроле надлежних органа из области безбедности и здравља на раду. 

На основу наведеног, може се закључити да су у целости спроведене мере безбедности и здравља на раду. 

· Дефинисани КПИ за 2022. годину:  Број повреда запослених услед непоштовања процедуре – једна или ниједна
· Реализација: потпуно остварен
15. Остале активности

Агенција за лекове и медицинска средства  Србије је била активна у оквиру  више пројеката које спроводе министарства или тела Владе Републике Србије. У 2022. години, посебно се издвајају следеће активности:

· Пројекат Регистар административних поступака који спроводи Републички секретаријат за јавне политике. 

Регистар административних поступака представља електронску базу свих административних поступака које спроводе органи јавне управе и у којој се налазе све информације за привредне субјекте.  Током 2022. године, настављен су активности на редовном ажурирању поступака Агенције
· ФУК –Финансијско управљање и контрола  - Министарство финансија

Након што је у 2021. години,  извршена  компаративна анализа постојећих елемената у систему квалитета АЛИМС и потребних елемената за ФУК,  на основу  Приручника ФУК ,смерница и других докумената и одржан састанак са представницима Централне јединице за хармонизацију Министарства финансија настављен је рад на усаглашавању докумената АЛИМС.
II Закључак

А) Aнализа испуњења циљева и кључних индикатора перформанси у складу са дефинисаним циљевима у Програму рада АЛИМС за 2022. годину  и  Развојном планом АЛИМС за период 2019-2023
Агенција за лекове и медицинска средства је у извештајном периоду  спроводила активности у  складу са својим надлежностима, а према  плановима и циљевима који су дефинисани у њеним стратешким и развојним документима и годишњем програму рада. При реализацији својих активности, Агенција је у сваком тренутку узимала у обзир контекст који је  и током 2022. године  био  у највећој мери условљен развојем ситуације  у вези са пандемијом изазваном SARS-CoV-2 и с тим у вези, прилагођавала своје процедуре рада како би на најбољи могући начин одговорила изазовима, одржала континуитет пословања и ефикасност у решавању предмета, посебно оних који су препознати као приоритетни у борбу против пандемије.

У складу са захтевима стандарда квалитета који се имплементирају у Агенцији (9001; 14001;27001, 17025)  и у складу са захтевима Светске здравствене кроз програм  „Изградња капацитета Агенције за јачање регулаторног система Националног регулаторног ауторитета Србије према програму SZO“, Агенција прати перформансе свог пословања, како би побољшала квалитет својих услуга. Реализација редовних  активности организационих јединица АЛИМС-а прати се преко испуњења кључних индикатора перформанси (КПИ) који се дефинишу на годишњем нивоу. Такође, у  Развојном плана АЛИМС за период 2019-2023. године, утврђени су индикатори за праћење испуњења  активности за период од пет година.

Анализа остварења индикатора за праћење реализације планираних активности у 2022. години (нешто више од 100 индикатора за редовне активности и 100 индикатора за активности из Развојног плана),  у односу на методологију која је наведена у уводу овог извештаја, дала је следеће резултате:  

· За редовне активности и унапређење услуга: 
73% индикатора је потпуно остварено, 25 % је делимично остварено и 2 % није остварено.  

· За активности реализације циљева Развојног плана за период од 2019-2023:  
71 % је потпуно остварено, 12% је делимично остварено и 7 % није остварено. 

На основу резимеа приказаних резултата реализације циљева и укупне годишње оцене перформанси пословних процеса Агенције дефинисаним индикаторима, као и процеса који су усмерени на развој Агенције, могу се извести следећи закључци:

1. Остварена реализација се може оценити као успешна

2. Функционалност пословних процеса Агенције је одржана и унапређена

3. На основу анализе резултата рада препознате су области пословних процеса   које би требало даље развијати и унапређивати.
Б) Aнализа реализације Развојног плана АЛИМС  за период 2019-2023 до 1.јануара 2023 године.
СТРАТЕШКИ ЦИЉ БР.1: ПРОДУБЉИВАЊЕ ДОПРИНОСА ПРИСТУПУ ВИСОКОКВАЛИТЕТНИМ, БЕЗБЕДНИМ И ЕФИКАСНИМ ЛЕКОВИМА И МЕДИЦИНСКИМ СРЕДСТВИМА НА СРПСКОМ ТРЖИШТУ

1.1  Омогућавање сталне доступности лекова и медицинских средстава на тржишту кроз систематско побољшање захтева за квалитетом, безбедношћу и ефикасношћу

Даље побољшање делотворности регулаторних процеса у Агенцији – у смислу временских ограничења за процену, прописаних Законима, уз испуњење регулаторних и научних захтева и одговарање на потребе тржишта у вези са рационалним могућностима терапије и проширењем терапијских могућности. 

Остварена је стална доступност лекова и медицинских средстава на тржишту кроз систематско побољшање захтева за квалитетом, безбедношћу и ефикасношћу. Она је  постигнута сталном анализом и праћењем односа примљених и решених захтева и адекватним одговором на потребе тржишта, укључујући и реаговање у кризним ситуацијама (нпр. у условима пандемије). Паралелно са одговором на потребе тржишта, праћени су нови стручно-научни аспекти и квалитет, безбедност и ефикасност су процењивана у складу са савременим принципима и важећим смерницама. Дефинисане активности се остварују у континуитету подизањем ефикасности система у одговору на потребе тржишта и настављају се у 2023. години. 
Постизање функционалности регулаторног система на основу показатеља Светске здравствене организације (SZO) за лекове и повећање нивоа зрелости тог система. 

Остварен је прогрес у имплементацији препорука и додатних захтева SZO  и подизању зрелости регулаторног система у оквиру постојећих законских могућности. Ове активности остварене су у континуитету и потребно је интензивирати рад на даљем успостављању услова за потпуно остварење и подизање степена имплементације SZO препорука и захтева WHO GBT индикатора. 
Постављање приоритета у дозволама за стављање лека у промет и њиховим обновама, како би се обезбедио континуитет снабдевања и шире терапијске опције и нове врсте терапија.

Остварено је организацијом посла у одговору на хитне потребе јавноздравственог интереса дефинисањем  приоритета у процесу издавања дозволе за лек које је посебно у условима пандемије омогућило благовремено снабдевање тржишта потребним лековима и вакцинама. Наставља се у 2023. години.  
Сарадња са другим државним институцијама, као што су Републички фонд за здравствено осигурање, Министарство здравља Републике Србије и Институт за јавно здравље Србије “Др Милан Јовановић Батут”

Остварена је сарадња са овим државним институцијама у погледу обезбеђивања неопходних лекова за функционисање здравственог система како у околностима пандемије COVID-19, тако и у редовним околностима, са посебним фокусом на решавање поднетих захтева за варијације, увозне дозволе и регистрације лекова и вакцина. Остварена је континуирана сарадња са Републичким фондом за здравствену заштиту у смислу размене података о ценама лекова у циљу праћења промета лекова. Остварена је континуирана сарадња са Институтом за јавно здравље Србије Милан Јовановић Батут у вези са давањем информација о регистрованим вакцинама и разменом информација о пријављеним нежељеним догађајима након имунизације, као и континуирана сарадња  са Министарством здравља у смислу давања информација о промету лекова. Остварена је и континуирана двосмерна размена информација између Одељења инспекције за лекове МЗ и НКЛ и Инспекције за лекове и ЦХЛ. У оквиру сарадње Агенције и одељења инспекције за лекове МЗ и Института Батут значајно је подигнут степен импленетације QMS у овим институцијама.  Сарадња је унапређена и продубљена у периоду од 2019. до данас и она ће наставити и у 2023. 

Сарадња са репрезентативним удружењима здравствених радника и организацијама пацијената

Остварено сарадњом са Genezisom и Inoviom, учешћем представника Агенције конференцијама за ретке болести и организацијом радионица у оквиру Симпозијумима које организује Агенција. Остварена је сарадња са произвођачима ветеринарских лекова, заступницима и велетрговинама кроз присуство и учешће на Симпозијумима Агенције и саветовањима ветеринара.  

Комуникација и координација активности (мера) са удружењима у оквиру Привредне коморе Србије као транспарентан начин унапређења комерцијалног и правног окружења фармацеутске индустрије у Републици Србији и препознавање ситуација које утичу на фармацеутску делатност.

Остварено комуникацијом са удружењима у оквиру Привредне коморе Србије, учешћем на едукативним скуповима које организује ПКС, а којим се постиже дискусија и решавање питања фармацеутске индустрије на транспарентан начин. Остварено учешћем  на саветовањима, дискусијама и округлом столу са представницима ПКС, правних субјеката, војске РС, Управе за ветерину,  Ветеринарског факултета и оба НИВ. Остварено кроз комуникацију са Ветеринарском комором Србије у вези са издавањем лекова на ветеринарски рецепт у хуманим апотекама. Наставља се у 2023. 

1.2  Одржавање ефикасне контроле квалитета лекова и медицинских средстава, у складу са Европском фармакопејом,   Европским директоратом за квалитет лекова и здравствену заштиту (ЕDQМ) Савета Европе (СЕ) и смерницама Светске здравствене организације (SZO), као и националним и другим признатим стандардима

Развијање нових, савремених научних методологија за контролу квалитета лекова и медицинских средстава

Остварено одговором Агенције на захтев за контролу квалитета нових производа и Института Торлак, TorVaxFlu и Sputnjik-V вакцине. За вакцину против грипа је успостављено потпуно лабораторијско тестирање у складу са Ph.Eur, а у вези сa  Gam-COVID-VAC вакцине изведена је обука запослених за биолошка тестирања. Остварено увођењем теста за одређивање садржаја хепарина спектрофотометријском методом.  Наставља се у 2023.

Набавка нове, модерне одговарајуће опреме

Остварено континуирано у набавком нове опреме за лабораторијска испитивања у свим лабораторијама НКЛ, укључујући и ону опрему која је потребна за увођење нових метода за контролу квалитета вакцина против COVID-19. Наставља се у 2023.

Запошљавање нових запослених

Остварено јачањем кадра НКЛ у смислу повећаног укупног броја запослних и изградње њихових општих и посебних функционалних компетенција за све послове НКЛ. Током период који обухвата овај развојни план број запослених је повећан из године у годину тако у односу на почетни број од 33, НКЛ тренутно располаже са 39 запослених. 

Инсистирање на расположивости важећих верзија фармакопеја, стандарда, смерница 

Остварено континуираном доступношћу важећих верзија фармакопеја и интернационалних норми, стандарда и  смерница које су запосленима на располагању у електронској форми путем интранета и обезбеђењем линценци за on-line издање Ph.Eur. Наставља се у 2023. 
Обука запослених.

Остварено унапређењем система обуке запослених. Уведен је систем планирања и праћења општих и посебних обука за сва радна места и развијен је модел за одређивање општих и посебних функционалних компетенција. Успостављен је нови систем надзора над компетенцијама запослених. компетенција и допуњавања персоналних досијеа. Наставља се у 2023. 
1.3  Промовисање међународне сарадње и умрежавања са другим званичним лабораторијама за контролу лекова (OMCLs) и Европским директоратом за квалитет лекова и бригу о здрављу  (EDQM) у делу надлежности НКЛ
Учешће у раду експертских група Европске фармакопеје и радних група 

Остварено континуираним учешћем у раду експертских група Европске фармакопеје  П4 и Г15 и учешћем у развоју/ревизији монографија европске фармакопеје. Наставља се у 2023. 
Учешће у развоју хемијских референтних супстанци (CRS) Европске фармакопеје

Остварено учешћем у 9-10 студија на годишњем нивоу. Наставља се у 2023. 

Органозовање In-house обуке за друге лабораторије у оквиру Мреже националних контролних лабораторија (OMCLs)

Није остварено јер није било упита за одржавањем едукације у НКЛ. НКЛ је спрема на да на такве упите/захтеве позитивно одговори у 2023. години. 

Учешће на годишњим састанцима OMCL и Националних фармакопеја (NPA)

Остварено редовним учешћем запослених на годишњим састанцима ОМЦЛ. Наставља се и даље у 2023. години.

Учешће на обуци коју организује EDQM и web-инарима

Остварено редовним учешћем на EDQM web-инарима о чему постоје одговарајући извештаји, сертификати, и записи о извршеном трансферу знања са обука, где је примењиво. Наставља се у 2023. години 

1.4  Унапређење надзора над тржиштем кроз повећање броја лекова и медицинских средстава који су контролисани на тржишту и постизање бољег временског учинка

Повећање броја узорака у годишњем плану за надгледање тржишта.

Делимично остварено континуираним повећањем броја узорака у Плановима систематске контроле квалитета, међутим у реализацији узорковања које је било додатано отежано околностима пандемије, није уочљив тренд повећања броја узоркованих лекова који би били предмет лабораторијске контроле квалитета у сврху систематске контроле. Прво значајније повећање остварења плана је постигнуто за 2022. годину. Наставља се у 2023. 

Надзор над процесом узорковања, како би се остварила боља фреквенција узорковања и остварио план узорковања. 

Остварено дефинисањем минималне и оптималне количине узорака које је потребно узети из промета према Плану систематске контроле и периодичним проверама реализације Плана. Развијен је механизам за случај недоступности довољне количине узорака и дефинисан је минималан обим испитивања и/или процена усклађености паковања као обавезни елемент систематске контроле. Наставља се у 2023. 

Примена методологије процене ризика за дефинисање опсега тестирања.

Остварено континуираном применом модела за процену ризика и усклађивања обима лабораторијског тестирања према процењеном ризику. Примењује се за лекове и вакцине. На основу процене ризика вакцине су уведене у систематску контролу. Наставља се у 2023.

Обезбеђивање свих потребних ресурса за тестирање унапред

Остварено применом интерних процедура за планирање и спровођење лабораторијских испитивања и издавањем сертификата у  прописаним роковима за лабораторијска испитивања. Наставља се у 2023. 

1.5 Јачање процеса управљања дефектима квалитета и повлачење лекова и медицинских средстава са тржишта

Образовање свих запослених у Агенцији за лекове и медицинска средства Србије (АЛИМС), здравствених радника, носилаца дозволе за лек и произвођача у процесу процене потенцијалног дефекта квалитета и спровођење процедуре везане за дефект квалитета.

Остварено годишњим одржавањем едукација, предавања и радионица из области  са темом одступања од стандарда квалитета лека и повлачење лека из промета, као и управљање ООТ и ООС резултатима.  Наставља се у 2023. години. 

Јачање сарадње са Одељењем за инспекцију лекова и медицинских средстава у Министарству здравља Републике Србије

Остварено јачањем сарадње са Одељењем инспекције за лекове и мед. средства  МЗ у вези са ванредним надзорима, испитивањем и разрешењем случајева дефекта квалитета и повлачењем лекова.  Остварено анализом ефективности повлачења и активности и мера за минимизацију ризика. 
Јачање поступка одлучивања о смањењу ризика од појаве дефектних лекова и медицинских средстава.

Делимично остварено предлагањем увођења сигурносних обележја (серијализације) у законски оквир Републике Србије. Остварено учешћем у раду Радне групе за израду новог Закона о лековима који би требало да препозна и дефинише серијализацију као сигурносну меру уведену у складу са ЕУ регулативом. Наставља се у 2023.

1.6 Борба против субстандардних и фалсификованих лекова и медицинских средстава

Увођење Серијализације и безбедносних обележја на паковање лекова

Делимично остварено препознавањем серијализације као обавезног елемента новог Закона о лековима.  Наставља се у 2023. години
Увођење других мера прописаних Директивом 2011/62/ЕУ

Делимично остварено израдом нацрта Водича за поступање са фалсификованим лековима и покретањем иницијативе за измене и допуна прописа у вези са имплементацијом Директиве 2011/62/ЕУ. У сарадњи Агенције и Одељења инспекције МЗ Израђен нацрт Водича за фалсификоване лекове који је усаглашен са смерницама SZO.   Финализација и објављивање Водича планира се у 2023. години.
Сарадња са Европском агенцијом за лекове (EMA) поводом укључења Србије у процес серијализације

Није остварено јер није постојао законски оквир за увођење серијализације. Међутим са ступањем на снагу новог Закона о лековима које се очекује у 2023. години планира се интензивирање сарадње са ЕМА у овој области.  
Укључивање дистрибутера у примену серијализације и утврђивање њихове одговорности

Није остварено јер није постојао законски оквир за увођење серијализације. Након имплементације серијализације у законодавство планирано је укључивање дистрибутера и сарадња са њима као носиоцима активности у вези са серијализацијом. У вези с тим планирана је израда Правилника о имплементацији серијализације. Наставља се у 2023. години.
Активно учешће запослених у АЛИМС који су укључени у процес управљања дефектом квалитета у оквиру радних група и процес доношења одлука, на нивоу државе. 

Остварено сарадњом запослених ангажованих у процесу управљања и разрешавања дефекта квалитета и покретањем иницијативе за јачање сарадње Агенције и МЗ у вези са израдом новог Закона о лековима који ће укључити увођење серијализације и безбедносних обележја. Остварено кроз унапређење међуповезаности свих учесника у ланцу снабдевања и Агенције у процесу повлачења лекова из промета. Наставља се у 2023. 

Пружање подршке активностима које се односе на потписивање Конвенције о фармацеутском криминалу (Medicrime Convention) Савета Европе;

Делимично остварено кроз потписивање Medicrime конвенције и пружање подршке у смислу одговора на упите из своје надлежности у вези са припремом за ратификацију конвенције. Наставља се у 2023. години. 

Активности које се односе на учешће у базама података Светске здравствене организације (SZO) у вези са фалсификованим лековима, као и бази података Кноw-X Европског директората за квалитет лекова и здравствену заштиту (ЕДQМ) Савета Европе 

Остварено континуираном сарадњом са EDQM и SZO у области борбе против фалсификованих лекова. Континуирани унос података о националним налазима у вези са фалсификованим лековима и унос података у Know-X databazu. 

Међународна сарадња са SZO, СЕ, Директорима агенција за лекове (HMA) и другим релевантним међународним организацијама и заинтересованим странама - стејкхолдерима.

Остварено континуираном сарадњом са SZO и EDQM у вези са детекцијом и одговором на појаву фалсификованих лекова,  инспекцијом за лекове МЗ, јавним тужилаштвима и МУП-ом кроз пружање релевантних информација о фалсификованим/заплењеним производима.

Остварено континуираним учешћем на састанцима  Committee of Experts on Minimising the Public Health Risks Posed by Falsification of Medical Products and Related , Heads of Medicines Agencies - HMA The Working Group of Enforcement Officers (WGEO и другим међународним организацијама. Наставља се у 2023. Години.

1.7  Јачање прописа који се односе на регулацију вакцина  кроз читав спектар регулаторних активности уз посебан осврт на захтеве Светске здравствене организације (SZO) за функционалне регулаторне системе

Обезбеђивање доступности вакцина провереног квалитета на тржишту републике Србије

Остварено развојем и применом процедуре за убрзани одговор Агенције на издавање дозвола за лек и пуштање серија вакцина против COVID-19 у условима пандемије. Доступност осталих вакцина обезбеђена регуларном процедуром пуштања у промет серија за континуирано снабдевање и одговор на потребе тржишта. Наставља се у 2023. години.

Стварање платформе за координацију свих регулаторних активности везаних за вакцине, укључујући међузависност и међусобну повезаност свих сегмената НРА

Делимично остварено развојем предлога за стварање електронске платформе у оквиру државног пројекта за дигитализацију здравства. Наставља се у 2023 години.

Јачање способности одговора у односу на регулаторне захтеве у вези са свим вакцинама у случају несташице вакцина на тржишту и у случају угрожености јавног здравља

Остварено развојем и применом процедура у различитим областима регулаторног система  за убрзани одговор Агенције на издавање дозвола за лек и пуштање серија вакцина у промет у условима када постоји претња по јавно здравље. Остварено изменама и допунама одговарајућих подзаконских аката. Наставља се у 2023. години.
Унапређење сарадње са локалним произвођачима вакцина ради пружања подршке или даљег побољшања квалитета вакцина које треба да буду пуштене на српско тржиште

Остварено одржавањем састанака и блиском сарадњом са Институтом Торлак. Остварено кроз решавање питања у вези са подизањем степена усклађености  процеса пуштања серије вакцина у промет и лабораторијског тестирања вакцина које производи Торлак са WHO GBT индикаторима. Наставља се у 2023.

Постизање функционалности регулаторног система на основу показатеља SZO у вези са вакцинама и повећање нивоа његове зрелости.

Остварено верификацијом нивоа 3  зрелости регулаторног система за вакцине (МЛ3) у Бенцхмаркинг процесу који је спровела SZO. Остварено даљим одржавањем успостављених механизама и развојем нових за унапређење функционалности регулаторног система. Наставља се у 2023.

1.8  Даљи развој званичног процеса серијског пуштања свих вакцина, како за хуману, тако и за ветеринарску употребу, које су произведене у Србији

Побољшање сарадње са локалним произвођачем вакцина, ради пружања подршке даљем побољшању квалитета вакцина на тржишту Републике Србије. 

Остварено одражавањем редовних састанака са Институтом Торлак у циљу постизања већег степен усклађености са захтевима индикатора SZO. Наставља се у 2023. 

Развијање интерфејса  / база података за чување и надгледање података о свим вакцинама које спадају у званичне серије пуштене у промет (подаци из Националног центра за информације о лековима и медицинским средствима (NCI), CHL, MZ, IPH Batut)

Делимично остварено формирањем предлога за стварање електронске  платформе за вакцине у оквиру државног пројекта за дигитализације здравства. Предложено да се овај циљ даље развија у 2023. години. 

Проширивање комуникације са Одељењем за инспекцију лекова и медицинских средстава Министарства здравља (МЗ) у вези са свим вакцинама које је произвео Институт Торлак и појачавање укључености запослених Националне контролне лабораторије (НКЛ) у активности инспекције.

Остварено сталном комуникацијом са Одељењем инспекције МЗ и учешћем запослених Агенције у инспекцијским надзорима произвођача вакцина у својству техничких експерата. Наставља се у 2023. години.

Пружање подршке локалном произвођачу вакцина у консолидацији основних лабораторијских активности намењених достизању циљева у производњи и контроли вакцине против грипа, у складу са важећим нормама и стандардима.

Остварено фреквентном комуникацијом и сарадњом са Институтом Торлак у области припреме документације за издавање дозволе за лек, лабораторијског тестирања вакцине против грипа и интерлабораторијског поређења. Наставља се у 2023. години.
СТРАТЕШКИ ЦИЉ БР.2: ОМОГУЋАВАЊЕ ДОСТУПНОСТИ ЛЕКОВА И МЕДИЦИНСКИХ СРЕДСТАВА И ЊИХОВОГ БЕЗБЕДНОГ И РАЦИОНАЛНОГ КОРИШЋЕЊА

2.1 Утицај АЛИМС-а на рационално коришћење и доступност лекова и медицинских средстава путем усвајања  и примене Националне политике лекова и других програма

Израда нацрта, ступање на снагу и практична примена делегираних аката у АЛИМС-у, на основу Националне политике лекова

Анализа структуре и количине дозвола за увоз лекова који немају дозволу да буду пуштени у промет у Републици Србији и активности регулисања путем процеса добијања дозвола за пуштање у промет или промене навика у прописивању лекова међу одређеним групама здравствених радника

Даље регулисање на основу тзв. програма саосећајне употребе”, “програма раног приступа”, итд.; нарочито имајући у виду специфичан положај који Република Србија има у смислу приступања ЕУ у преговарачкој фази, као држава – пуноправни кандидат за приступ ЕУ

Обезбеђивање алата информационих технологија за процену утицаја мера дефинисаних у Националној политици лекова и документима заснованим на њој

Остали програми за медицинска средства.

Циљ 2.1 није остварен јер Национална политика о лековима није објављена. Израда Националне политике о лековима је покренута, али не и завршена. Покренута је и израда нацрта новог Закона о лековима. Након објављивања националне политике о лековима и новог Закона о лековима било би могуће приступити изради и практичној примени аката који се односе на реализацију активности обухваћених овим циљем. Наставља се у 2023. Години са могућношћу преношења истог циља за следећи Развојни план који ће обухватити период од 2024-2028. године. 

2.2 Побољшање и развој програма саосећајне употребе лекова

Практичне активности које се односе на програме саосећајне употребе лекова – анализа потреба, идентификација угрожених група на основу Регистра ретких обољења, сарадња са организацијама пацијената и специјалистима у наменским здравственим установама, Републички фонд за здравствено осигурање и Министарство здравља Републике Србије

Остварено на основу анализа потреба, идентификације угрожених група на основу Регистра ретких обољења, као и сарадњом са организацијама пацијената и специјалистима у референтним здравственим установама, РФЗО и МЗ.  У складу са закључцима анализе издате су увозне дозволе по основу програма саосећајне употребе лекова. Наставља се у 2023. години.

2.3 Смањење антимикробне резистенције

Учешће у групи за умрежавање на тему Потрошње антимикробних лекова (AMC) Светске здравствене организације (SZO)

Остварено учешћем у групи за умрежавање на тему Потрошње антимикробних лекова (AMC) SZO када су састанци групе организовани. Наставља се у 2023. 
Учешће у програму за смањење AMC на националном нивоу, путем комуникације и подизања свести чији је иницијатор Министарство здравља Републике Србије.

Делимично остварено учешћем представника Агенције на састанцима које је организовало МЗ. У периоду пандемије састанци нису одржавани. Наставља се у 2023. години.

Анализа и објављивање докумената који се односе на претерану употребу антибиотика и AMC.

Остварено кроз формирање годишњих извештаја о промету хуманих и ветеринарских лекова, укључујући и антибиотике, за Министарство здравља и Управу за ветерину, као и извештаја за јавност. Анализа промета антибиотика приказује се кроз извештај за јавност, и публикацију Промет и потрошња лекова. Наставља се у 2023. години.

2.4 Решавање проблема везаних за континуирано снабдевање тржишта

Регулаторни учинак АЛИМС биће пажљиво праћен и усвојен како би се одговорило на потребе и захтеве тржишта у вези са присуством лекова и медицинских средстава на тржишту, ако оних произведених у Србији тако и оних из других земаља са усклађеним захтевима за дозволама за пуштање лекова у промет и уписом у Регистар медицинских средстава као у ЕУ.

Остварено кроз благовремени одговор Агенције на потребе и захтеве тржишта, посебно у условима пандемије који је омогућио издавање дозволе за лек за хуману употребу у најкраћем могућем року (условне и привремене дозволе за COVID и издавање дозволе за моноклонска антитела која се користе у терапији COVID инфекција), издавање сертификата анализе за лекове и вакцине и пуштање серија вакцина у промет како би се остварило континуирано снабдевање тржишта потребним лековима и вакцинама и онемогућиле несташице. У области ветеринарских лекова, остварено одобравањем привремене дозволе за вакцину против класичне куге свиња,  за потребе спровођења националног Програма мера здравствене заштите животиња Републике Србије и формирањем радне групе за процену могућности издавања дозволе за вакцину против болести плавог језика. У области МС у циљу даљег усклађивања регулативе РС са ЕУ регулативом, донето је пет измена и допуна правилника из области МС, а на основу Закона о МС. У поступку је доношење измене и допуне Правилника о регистрацији МС, чије се доношење очекује у  2023. Наставља се у 2023. 

Несташице лекова и медицинских средстава биће решене предузимањем заједничких мера Министарства здравља Републике Србије, Републичког фонда за здравствено осигурање, Института за јавно здравље “Др Милан Јовановић Батут” и других заинтересованих страна

Остварено континуираном комуникацијом са РФЗО, МЗ, И Институтом за јавно здравље Србије у циљу предузимања одговарајућих мера за спречавање несташица лекове и медицинских средстава (издавање дозвола за увоз нерегистрованих лекова И медицинских средстава за хуману употребу, издавањем сертификата анализе по првом реду приоритета и сл.). Наставља се у 2023.
Питања везана за успостављање приоритета при контроли квалитета лекова и медицинских средстава

Остварено  дефинисањем поступка анализе ризика на основу кога се одређује обим испитивања и редослед приоритета у контроли квалитета лекова и медицинских средстава и ревизијом интерних процедура. 

Специфична питања везана за лекове за ретка обољења и увоз нерегистрованих лекова и медицинских средстава биће предмет анализе како би се спречила евентуална злоупотреба

Остварено на састанцима на захтев NORBS -а и учешћем на конференцији о ретким болестима у организацији NORBS -а. Одржано предавање у оквиру сесије Клиничка испитивања лекова за ретке болести и добра клиничка пракса, улога Агенција за лекове - примери из региона. 

2.5 Резултати заједничког рада са здравственим радницима и пацијентима и њиховим организацијама

Анализа претходних активности са организацијама здравствених радника и пацијената

Остварено кроз израду документа са анализом претходних активности спроведених у сарадњи са организацијама представника здравствене професије и организацијама пацијената и његово ажурирање на годишњем нивоу.

Прављење списка потенцијалних сарадника (партнера) међу организацијама здравствених радника и организацијама пацијената

Остварено кроз израду списка партнерских организација који се допуњава се на годишњем нивоу

Израда годишњих планова активности са организацијама здравствених радника и организацијама пацијената

Остварено кроз израду годишњег плана активности које подразумева активности Агенције и учешће конференцијама у овој области. Наставља се у 2023.

Састанци и активности у вези са организацијама пацијената.

Остварено одржавањем састанака и учешћем на одговарајућим скуповима са тенденцијом раста у 2023 години.

Састанци и заједничке активности са организацијама (друштвима, удружењима, коморама) здравствених радника – фармацеута, доктора медицине, доктора ветерине, медицинских сестара, биохемичара, нарочито у оквиру континуиране медицинске обуке на теме од посебног значаја – као што су рационална употреба лекова, фармаковигиланца и вигиланца медицинских средстава, фалсификовани лекови

Потпуно остварено у области фармаковигиланце континуираним учешћем НЦФ на конгресима лекара и фармацеута и едукацијама здравствених радника о фармаковигиланци и управљању ризиком, са кључним фокусом на важности пријављивања сумњи на нежељене реакције на лекове. Остварено у области вигиланце МС и регистрације МС. У другим областима остварено учешћем на симпозијуму АЛИМС у својству предавача.  Наставља се у 2023. 
2.6 Активности у вези са Сажетком карактеристика  (SmPC) и Упутством за пацијента (PIL) у контексту доприноса рационалној употреби лека
Израда SmPC и PIL у складу са међународно признатим смерницама
Остварено кроз припрему Водича за израду Сажетка карактеристика лека и планирањем имплементације нових верзија QRD template укључујући и измене у развоју новог информационог система. У области ветеринарских лекова, остварено кроз  унос информација и упутстава за рационалну примену лекова, у складу са  релевантним смерницама и обавештавање носилаца дозвола за лек путем сајта АЛИМС и писама клијенту, о обавези пријаве варијација у циљу усклађивања са исходом арбитражног поступка ЕМА-е (енрфолоксацин и колистин) и измена у текстовима SKL i PIL.

Промовисање усаглашености са прописаним начином коришћења лекова и медицинских средстава путем јавних кампања

Није остварено, преноси се у следећи Развојни план 

Повратне информације од здравствених радника и пацијената у вези са читљивошћу SmPC i PIL.

Није остварено, планира се остварење у складу са новим Законом о лековима и планираном изменом подзаконских аката. Преноси се у Развојни план за следећи петогодишњи период.
2.7 Одржавање улоге АЛИМС у одобравању оглашавања лекова и медицинских средстава

Процес одобравања свих промотивних материјала за лекове пре пуштања тих материјала у јавност, како међу здравственим радницима, тако и за ширу јавност, у складу са политиком рационалног коришћења лекова

Остварено редовним континуираним одобравањем промотивних материјала за хумани и ветеринарски лек за општу и стручну јавност у складу са Законом о лековима и пратећим Правилником. Наставља се у 2023. години.

Умрежавање у области лекова и медицинских средстава у вези са оглашавањем на националном и међународном нивоу – ради учења и примене најбољих пракси

Није остварено због спољних фактора (JAZMP) и приоритета других центара.
Пружање благовремених и свеобухватних информација свим заинтересованим лицима путем рекламног материјала

Остварено кроз издавање  извештаја на упит и усменим консултацијама. Наставља се у 2023. години.

Реаговање у случају неприкладног или неодобреног оглашавања у сарадњи са Одељењем за инспекцију за лекове и медицинска средства Министарства здравља.

Остварено кроз издавање  решења за промотивни материјал и обавештавање МЗ. 

2.8 Даљи развој система фармаковигиланце за хумане и ветеринарске лекове и медицинска средства

Даљи развој активности и организација Националног центра за фармаковигиланцу

Остварено кроз повећање броја пријава случајева сумњи на нежељене реакције чиме се постиже усклађивање са стандардима  SZO. Наставља се у 2023. години.

Шире укључивање и повезивање здравствених институција Србије и других учесника у систему фармаковигиланце и вигиланце над медицинским средствима у поступку извештавања о инцидентима повезаним са применом лекова и медицинских средстава.

Остварено  повећањем броја пријава нежељених реакција у систему вигиланце сваке године. Наставља се у 2023. години.

Побољшање и развој основе вигиланце медицинских средстава унутар оквира медицинских средстава (потреба за новим системским проширењима)

Остварено увођењем новог система АДИС за медицинска средства. Успостављена је нова База вигиланце медицинских средстава. Остварен је рад на унапређењу АДИС система и успостављена је процедура даљег унапређења ИС из области МС. За ветеринарске лекове рад на развоју система онемогућава чињеница да Правилник о фармаковигиланци за ветеринарске лекове још увек није донет од стране ресорног министарства. Активност се преноси у наредни период и зависиће од регулаторног оквира. Наставља се у 2023. 

Организовање едукације здравствених радника и других учесника фармаковигиланце и система вигиланце за извештавање о инцидентима повезаним са применом лекова и медицинских средстава;

Остварено кроз континуирано организовање едукације здравствених радника одражавањем различитих предавања о систему пријављивања нежељених реакција на лекове. Наставља се у 2023. години.

За ветеринарске лекове – активности успостављања мреже фармаковигиланце, у делу обавезе и прихватљивости  заинтересованих лица у области ветерине и других заинтересованих страна, као и успостављања система обавеза и одговорности, за ветеринаре, као и власнике и чуваре животиња, да прате и пријаве било који нежељени догађај приликом примене ветеринарског производа, уз брзу процену безбедности независно од саме животиње и човека.

Није остварено јер Правилник за фармаковигиланцу ветеринарских лекова још увек није донет од стране ресорног министарства, у пракси постоји обрада пријава нежељених догађаја и достављених. У наредном периоду је планиран даљи рад на развоју система и мреже  ветеринарске фармаковигиланце, чија динамика зависи од плана и активности законодавца у овој области,  а у односу на предстојеће измене закона и усаглашавање са новом Директивом за ветеринарске лекове. Преноси се у следећи развојни план.



СТРАТЕШКИ ЦИЉ БР.3: АКТИВНО УЧЕШЋЕ У ХАРМОНИЗАЦИЈИ ЗАКОНОДАВСТВА СА ПРОПИСИМА ЕУ И СТАНДАРДИМА СВЕТСКЕ ЗДРАВСТВЕНЕ ОРГАНИЗАЦИЈЕ (SZO) У ОБЛАСТИ ЛЕКОВА И МЕДИЦИНСКИХ СРЕДСТАВА
3.1 Допринос променама регулаторног оквира у Републици Србији у области лекова и медицинских средстава

Анализа постојећег законодавства у области лекова и медицинских средстава за хуману и ветеринарску употребу, као и других прописа из области здравства и нивоа усаглашености са правом ЕУ; медицинским средствима и Закону о медицинским средствима са правом ЕУ и развијање захтева и нивоа примене.

Делимично остварено кроз усвајање Правилника о клиничким испитивањима лекова у хуманој медицини и измена правилника за варијације ради усклађивања са ЕУ прописима и праксом за бивалентне вакцине против хуманог корона вируса у складу са Commission Delegated Regulation (ЕУ) 2021/756. Било је предлога носилаца дозвола о измени Правилника о оглашавању, реализација се може планирати након доношења Закона о лековима. У поступку је доношење измене и допуне Правилника о регистрацији мс, на основу Закона о мс, услед даљег усаглашавања регулативе из области мс са ЕУ регулативом. Започет је рад на нацрту новог Закона о лековима, а последично се очекује рад на измени подзаконских аката. Наставља се у 2023.   

Предлагање измена правилника са циљем усклађивања захтева прописаних у Закону о лековима и медицинским средствима. 

Остварено кроз измене и допуне Правилника о начину контроле квалитета лекова и мед. средстава којим је дефинисана контрола квалитета лекова за напредну терапију. Остварено кроз измене и допуне Правилника о условима, садржају документације и начину одобрења измене или допуне дозволе за стављање лека у промет и измене правилника за варијације ради усклађивања са ЕУ прописима и праксом за бивалентне вакцине против хуманог корона вируса у складу са Commission Delegated Regulation (ЕУ) 2021/756. Остварено усвајањем Правилника о клиничким испитивањима лекова у хуманој медицини. У циљу даљег усклађивања регулативе из области мс са ЕУ регулативама покренут је поступак доношења измене и допуне Правилника о регистрацији мс, на основу Закона о мс. За ветеринарске лекове поступак измене регулаторног оквира до сада није покренут. Предвиђена је измена регулаторног оквира у циљу усаглашавања са новом Директивом ЕУ за ветеринарске лекове. Активност се преноси у наредни период. Наставља се у 2023. години.  
Сарадња и комуникација са МЗ и удружењима носилаца дозвола за пуштање лекова у промет у вези са питањима развоја захтева и степена њихове примене

Остварено кроз континуирано и редовно објављивање и ажурирање информација на wеб-сајту Агенције. Наставља се у 2023. години. 

Комуникација и транспарентна примена текућих и нових прописа кроз упутства АЛИМС објављена на wебсајту и кроз различите облике едукативних семинара

Остварено кроз континуирано и редовно објављивање и ажурирање информација на wеб-сајту Агенције. Наставља се у 2023. години. 

Стална анализа измењених законодавних аката и доприноса њихове примене бољем приступу лековима и медицинским средствима.

Делимично остварено анализом ЕУ регулативе у предлагању текста новог Закона о лековима и сагледавања потребних допуна. Наставаља се у 2023. 

3.2 Даљи развој регулативе о клиничким испитивањима лекова и медицинских средстава за хуману и ветеринарску употребу

Промена законодавства, односно даље усклађивање националног законодавства са Уредбом ЕУ бр. 536/2014

Остварено ступањем на снагу Правилиника о клиничком испитивању лекова у хуманој медицини. 

Суочавање са изазовима примене Уредбе 536/2014 у националном законодавству и усклађивање нове ЕУ праксе са националним процедурама

Остварено ступањем на снагу Правилиника о клиничком испитивању лекова у хуманој медицини. 

Централизација етичког одбора за лекове и медицинска средства 

Остварено формирањем Етичког одбора Србије, редовним одржавањем седница по планираној динамици и унапређењем  ИС у коме послује ЕОС. Наставља се у 2023. 

Усавршавање процедура за ефикасније извештавање и одобравање клиничких испитивања медицинских средстава, у складу са новим законским и подзаконским прописима из области клиничких испитивања медицинских средстава

Остварено функционисањем информационог система ADIS и радом на његовом унапређењу у области Кимс - електронско одржавање седница Комисије за мс. Наставља се у 2023. години.

Усклађивање GCP принципа, стална контрола и побољшање кроз анализу налаза и, последично, давање писаних упутстава и организовање семинара намењених заинтересованим странама

Остварено спровођењем контрола клиничких испитивања у складу са GCP смерницама и ревизију упутстава. Наставља се у 2023. години.   

Стална комуникација између главних заинтересованих страна – Министарства здравља (МЗ), здравствених радника и HCI, нарочито Етичког одбора (EОC), Уговорних истраживачких организација (CROs) и удружења спонзора и пацијената. У међувремену, пре усвајања новог Закона о лековима, кроз измене правилника и користи остварене од електронске комуникације, стварање окружења за примену клиничких испитивања усаглашенијих са ЕУ и праксом у региону
Остварено кроз одржавање обуке за подносиоце захтева за дигитално пословање и предавања на симпозијуму АЛИМС у вези заштите података о личности. Остварено кроз развој е-портала Агенције „Лек“ за електронско подношење докуменације за клиничка испитивања. Наставља се у 2023.  
Успостављање и развој клиничког испитивања медицинских средстава у оквиру медицинских средстава (потреба за новим системским проширењима).

Остварено формирањем Базе клиничких испитивања медицинских средстава у оквиру пројекта „Дигитална трансформација пословних процеса у Агенцији из области медицинских средстава – увођење новог информационог система“. Унапређења се настављају у 2023. 

3.3 Развој законодавства и регулаторни учинак у вези са међународним аспектима

Сарадња са Европском агенцијом за лекове (ЕМА) у практичним аспектима примене и прављења нацрта нових прописа

Остварено кроз учешће представника Агенције као посматрача у радној групи HMA за регулаторна питања European Medicines Agencies Co-operation on Legal and Legislative Issues (EMACOLEX), као и online обукама и web-инарима у организацији EMA. Израда новог закона о лековима у складу са ЕУ регулативом је започета и наставља се у 2023. години. 

Сарадња са Европским директоратом за квалитет лекова и здравствену заштиту (ЕDQМ) у вези са питањима која се односе на конвенције Савета Европе и смернице које је развио ЕDQМ

Остварено кроз учешће у раду Комисије Ph. Eur., експертских и радних група Ph. Eur., учешће у колаборативним и ПТ студијама, учешћем у обукама у организацији OMCl мреже, и руковођењем комитетима EDQM i SE: Европским комитету за фармацеутске производе и фармацеутску заштиту (CD-P-PH), Комитету експерата за минимизовање ризика по јавно здравље због фалсификовања медицинских производа и сличних криминалних дела (CD-P-PH/CMED) и Комитету експерата за класификацију лекова, у смислу њиховог снабдевања (CD-P-PH/PHO). Наставља се у 2023. години.

Сарадња са Светском здравственом организацијом (SZO) у вези са смерницама SZO и применом SZO препорука у пракси

Остварено званичним признавањем НРА Србије и Агенције као институције са функционалним регулаторним системом за вакцине на  нивоу зрелости 3 према критеријумима SZO. Остварено применом смерница SZO у изради Водича за повлачење лекова, Водича за поступање са фалсификованим лековима, Водича за пуштање серије вакцине у промет и Плану поступања у кризним и ванредним ситуацијама. Наставља се у 2023. години

Надгледање развоја Међународне конференције о усклађивању техничких захтева за регистрацију фармацеутских производа за хуману употребу (ICH)

Остварено кроз праћење годишње активности ICH преко wеб-сајта. Наставља се у 2023. години.
Сарадња са развијеним националним регулаторним органима чланова ICH, држава чланица ЕУ, држава чланица СЕ и другим партнерима на међународном нивоу.

Остварено сарадњом са развијеним националним регулаторним ауторитетима, чланова ICH, држава чланица ЕУ, држава чланица СЕ и другим партнерима на међународном нивоу у виду комуникација, узајамних обука, размена информација и докумената. Наставља се у 2023. години.
3.4 Учешће Агенције у радним телима у земљи и иностранству у области регулаторних послова

Учешће у радним групама и сарадња са Министарством здравља Републике Србије, Министарством пољопривреде, шумарства и водопривреде, Министарством државне управе и локалне самоуправе, Министарством за европске интеграције и другим националним организацијама у вези са развојем законских одредби које се тичу надлежности АЛИМС

Остварено кроз стално присуство представника Агенције у разним радним групама које организује МЗ у радним групама МЗ ради доношења  измена и допуна правилника из области МС на основу Закона о MС. Остварено учешћем у FVO Rabies мисији, заједно са НКЛ, у сарадњи са Управом за ветерину Министарства пољопривреде. Остварено учешћем у Националној мултисекторској координационој групи за контролу резистенције на антибиотике. Наставља се у 2023. години.

Сарадња са Европском унијом као део преговарачког процеса ради приступања Републике Србије Европској унији – АЛИМС званично учествује у радним групама на нивоу Републике Србије у пет поглавља преговора - Поглављу 1: Слободно кретање роба; Поглављу 7: Право интелектуалне својине; Поглављу 12: Безбедност хране, ветеринарска и фитосанитарна политика; Поглављу 20: Предузетништво и 27 индустријска политика, као и у Поглављу 28: Заштита потрошача и заштита здравља;

Учешће у Процесу сарадње европских агенција за лекове у вези са правним и законодавним питањима (EMACOLEX) организације Директори Агенција за лекове (HMA) у статусу посматрача

Делимично остварено реализацијом активности на позив Министарства за ЕУ интеграције за поглавља из надлежности АЛИМС-а. Учешће представника  АЛИМС-а на скуповима: "Европски семестар за државе чланице ЕУ и сарадња са РС". Наставља се и планира за наредни петогодишњи период.

Учешће у организацији Надлежних органа за медицинска средства у ЕУ (CAMD) у статусу посматрача

Остварено кроз редовно учешће представника АЛИМС на састанцима Meeting of the Competent Authorities for Medical Devices (CAMD). Наставља се и даље.
Учешће и руковођење комитетима EDQM i SE: Европским комитету за фармацеутске производе и фармацеутску заштиту (CD-P-PH), Комитету експерата за минимизовање ризика по јавно здравље због фалсификовања медицинских производа и сличних криминалних дела (CD-P-PH/CMED) и Комитету експерата за класификацију лекова, у смислу њиховог снабдевања (CD-P-PH/PHO).

Остварено кроз учешће запослених Агенције у раду Комисија Ph. Eur,  NPA састанцима,  састанцима EDQM комитета CD-P-PH/PHO који се бави режимима издавања лека, учешће представника ЦХЛ као посматрача у радној групи HMA за регулаторна питања (EMACOLEX) и др. Наставља се у 2023. години.
Учешће у радним групама и телима SZO
Остварено кроз учешће запослених Агенције Радној групи SZO за израду смерница за оцену перформанси регулаторног система Operational Guidance (OpG) and Performance Evaluation Framework (PEF) и учешће у спровођењу Benchmarkinga SZO других земаља за LT i LR функције регулаторног система. Наставља се у 2023.

3.5 Побољшања регулаторних послова

Интензивнија активност Групе за регулаторне послове је планирана ради пружања стручне помоћи запосленима, радним групама и комитетима Агенције, како би се извршио поуздан посао и остварила сарадња са министарствима одговорним за појединачне акције (мере).

Остварено одржавањем састанака и пружањем стручне помоћи у области регулаторних послова. Наставља се у 2023.

Побољшање квалитета документације и смањење броја непотпуних захтева

Смањење броја жалби против одлука АЛИМС и решавање већег броја жалби на начин повољан по АЛИМС

Остварено смањењем броја непотпуних захтева и броја жалби. Наставља се у 2023. години. 

Проучавање и примена нових одредби закона и правилника и њихово спровођење у свим појединачним актима Агенције, чије усвајање се очекује

Остварено континуираним ангажовањем запослених у вези са ступањем на снагу нових или измењених и допуњених закона и правилника. Наставља се у 2023. 

3.6 Акциони план Европске комисије, “Јединствени здравствени програм” (One Health)

Анализа Акционог плана Европске комисије - „Јединствени здравствени програм” (One health) у оквиру радне групе АЛИМС која ради на овом питању

Делимично остварено кроз концепцијски рад ветеринарског сектора који је усмерен ка јединственом здрављу (један свет- једно здравље).  Концепт примењен у раду ветеринарског сектора. Наставља се у 2023. 

Утврђивање партнера и заинтересованих страна за примену плана на националном и међународном нивоу, Комуницирање са заинтересованим странама и прављење платформе на националном нивоу и Примена одредби плана

Није остварено, имплементација се очекује се по позиву ресорног министарства.
СТРАТЕШКИ ЦИЉ БР. 4: ПОБОЉШАЊЕ ТРАНСПАРЕНТНОСТИ И ПОВЕЋАЊЕ СПРЕМНОСТИ НА ДЕЛОВАЊЕ У КРИЗНИМ И ХИТНИМ СИТУАЦИЈАМА КОЈЕ ПРЕДСТАВЉАЈУ ОПАСНОСТ ПО ЈАВНО ЗДРАВЉЕ

4.1 Развијање, унапређење и продубљивање канала комуникације са свим заинтересованим странама у РС

Утврђивање свих релевантних заинтересованих страна и прављење списка контаката и процењивање односа са њима

Остварено кроз утврђивање свих релевантних заинтересованих страна и ажурирање Листе националних контаката, међународних контаката са седиштем у Србији и међународних контаката у иностранству. 

Састављање тима за комуникације или одговарајуће радне групе у АЛИМС

Није остварено, у комуникацији учествују именоване одговорне особе. Тенденција се наставља са у 2023. години. 

Формално утврђивање начина комуникације, уколико је неопходно да постоји писани уговор

Остварено потписивањем уговора о пословно техничкој сарадњи са Институтом Батут и Институтом Торлак.

Редовно састајање са представницима свих заинтересованих страна и прослеђивање свих важних информација путем организовања мањих званичних састанака и семинара 

Остварено кроз сарадњу са Институтом Батут, РФЗО; Одељења инспекције за лекове МЗ, сарадња са судовима, тужилаштвима и МУП-ом ради дефинисања статуса заплењених лекова; Сарадња са Министарством за екологију на тему лекова који садрже пропеленте; Сарадња са Фармацеутским факултетом на тему публикација које припрема НЦИ; сарадња са институтима и штампом на тему промета лекова из појединачних АТЦ група. Наставља се у 2023. години.

Обука менаџера организационих јединица и запослених за јавни говор и вештине презентације

Није остварено, преноси се у следећи Развојни план за петогодишњи период.  

Покретање јавних кампања за подизање свести

Није остварено, преноси се у следећи Развојни план за петогодишњи период.  

Едуковање стручне и друге јавности у делу доступном за усмене и/или писане информације и публикације о јавном здрављу

Делимично остварено публиковањем брошура за општу јавност и књига за стручну јавност о лажним лековима у сарадњи са ЕDQМ.  Наставља се у 2023.

Ближа сарадња са канцеларијом Повереника за информације од јавног значаја и заштиту личних података

Остварено продубљивањем сарадње континуираним одговором на упите у вези са информацијама од јавног значаја и одржавањем едукације запослених Агенције на тему заштите података о личности у складу са Законом о заштити података о личности. Наставља се у 2023. години. 

Сталне активности и процеси повезани са благовременим давањем стручних мишљења - експертиза, спискова и других података о лековима и медицинским средствима, намењених различитим државним органима, као и здравственим радницима и јавности у Републици Србији.

Остварено бројним објавама у медијима и давањем одговора за медије на тражене информације које је спроводила ПР служба Агенције. Наставља се у 2023. години. 
4.2 Обезбеђивање додатних информација кроз wеб-сајт АЛИМС и електронске мреже у складу са Националном политиком лекова

Анализа Националне политике о лековима, у деловима који се односе на размену информација и рационално коришћење медицинских производа

Није остварено јер национална политика о лековима није објављена. Наставља се у 2023. години. 

Реорганизација wеб-сајта АЛИМС

Остварено пуштањем у продукцију новог wеб-сајта Агенције и одржавањем и унапређењем wеб-сајта које је постало континуирана активност. Наставља се у 2023. Години. 

Укључивање у Интегрисани здравствени информациони систем Републике Србије (ИЗИС) ради достављања важних информација здравственим радницима, као што су обавештења из области фармаковигиланце, о повлачењу лекова са тржишта, могућности пријављивања сумње на дефект квалитета лекова кроз ИЗИС, извештавање о нежељеним реакцијама на лекове итд.
Делимично реализовано пуштањем у продукцију „security“ решења за разменом података преко АПИ сервиса са РФЗО, МЗ, Батут, ЗУ и свим осталим заинтересованим странама у дигитализацији здравства. Кроз Национални пројекат дигитализације здравства РС  наставља се са интеграцијом у е-Здравству у 2023. години.
Повећање броја информативних и едукативних билтена, намењених здравственим радницима и општој јавности, а који се објављују на wеб-сајту Агенције

Остварено објављивањем Фармакотерапијског водича 7, штампано и електронско издање Националног регистра лекова, Промет и потрошња хуманих лекова, у штампаном издању             Промет и потрошња ветеринарских лекова и промет и потрошња медицинских средстава у електронском издању. Наставља се у 2023. години.
4.3 Комуникација о стратешким питањима на националном и међународном нивоу

Идентификовање главних порука и тема на које би АЛИМС требало да се усредсреди у комуникацији са заинтересованим странама

Остварено утврђивањем списка тема на које се Агенција усредсређује у комуникацији са заинтересованим странама. Наставља се у 2023. години. 

Развијање комуникационе стратегије и њено усвајање од стране Управног одбора као обавезујућег документа

Делимично остварено израдом нацрта Стратегије комуникације Агенције за лекове. Наставља се у 2023. години.

Развијање стандардне оперативне процедуре за комуникацију са општом јавношћу, групама пацијената и нарочито медијима

Делимично остварено израдом првог нацрта процедуре Агенције о комуникацији са свим заинтересованим странама, интерно и екстерно. Наставља се у 2023. години.

Организовање редовних конференција за штампу једном годишње i ad-hoc када постоји потреба

Није остварено. Наставља се у 2023. години. 

Координација са државним институцијама у вези са посебним темама и питањима, развијање ближе сарадње са медијима на националном и међународном нивоу, Давање саопштења и изјава за медије када је неопходно
Остварено кроз развој ближе сарадње са различитим државним институцијама, припремом објава у медијима и одржавањем позитивног тренда у праћењу односа позитивних и негативних објава о актуелним питањима из домена рада Агенције.  Наставља се у 2023. години.
Примена постојећих регионалних и међународних мрежа за добијање суштински битних информација релевантних за медије и општу јавност

Остварено у континуитету према потреби. Наставља се у 2023. години. 

4.4 Развој Плана за одговор на кризне ситуације и комуникација у овим случајевима

Анализа претходне кризе и одговор на њу као основа за даље активности 

Остварено спровођењем SWOT анализе претходне кризе и формирањем Радне групе за израду Плана поступања Агенције у кризним и ванредним ситуацијама.  

Ажурирање тима за управљање кризама

Остварено ажурирањем састава Кризног штаба за управљање кризним и ванредним ситуацијама у циљу очувања функционалности рада, имовине Агенције и здравља запослених у кризним околностима.  

Дефинисање процедура за одређене врсте криза

Делимично остварено дефинисањем Плана поступања Агенције у случају пандемије изазване Инфлуенза вирусом. Наставља се у 2023. години.

Кризни менаџмент примењен на све области рада

Остварено радом Кризног штаба и доношењем одлука у околностима пандемије ЦОВИД-19. Остварено прилагођавањем начина рада запослених Агенције у околностима кризе.

Ажурирање Акционог плана са свим неопходним активностима у случају наступања пандемије, са јасно подељеним улогама, одговорностима, лабораторијским потребама и временским оквирима за спровођење одређених мера

Делимично остварено израдом предлога текста Плана за поступање Агенције у случају пандемије грипа који је усклађен ас смерницама SZO. Наставља се у 2023. години.

Дефинисање начина реаговања и координација свих мера које доприносе успешном спровођењу мера у случају пандемије грипа (испорука материјала за лабораторијска испитивања, управљање биолошким ризицима, комплет за биолошку безбедност)

Остварено израдом предлога текста Плана за поступање Агенције у случају пандемије грипа који дефинише све поменуте активности према смерницама SZO. 
Спровођење редовних вежби ради тестирања вакцине за сезонски и пандемијски грип, уколико постоји могућност (нпр. међулабораторијска поређења, редовно учешће у Студијама за испитивање стручностi (PTS) за SRD тест за одређивање садржаја хемаглутинина за вакцину против грипа

Делимично остварено. Вежбе ради тестирања вакцине против грипа нису организоване али је учешће у PTS студијама и интер-лабораторијским поређењима остварено или конципирано за 2023. годину.  Наставља се у 2023. години.

Припремање начина и оквира садржаја за комуникацију са јавношћу у случају наступања пандемије.

Делимично остварено дефинисањем комуникације у случају пандемије Планом поступање Агенције у кризним и ванредним ситуацијама и Планом за поступање Агенције у случају пандемије грипа. Наставља се у 2023. години.

Развијање посебног дела комуникационе стратегије који се бави кризним ситуацијама

Делимично остварено израдом нацрта Стратегије комуникације. Наставља се у 2023. години. 

СТРАТЕШКИ ЦИЉ БР.5: ЈАЧАЊЕ КАПАЦИТЕТА У СКЛАДУ СА ДОБРИМ РЕГУЛАТОРНИМ И ПРАКСАМА ПОДРШКЕ, ПРОФЕСИОНАЛНИМ И НАУЧНИМ ЗАХТЕВИМА
5.1 Јачање регулаторног капацитета

Организационе и структурне промене ради јачања процеса процене у складу са регулаторним и научним захтевима

Остварено изменама Правилника о унутрашњој организацији и систематизацији радних места у Агенцији које су омогућиле јачање кадра и бољу организацију рада Агенције. Наставља се у 2023. години.

Јачање одређених процена и капацитета процене путем већег броја запослених или запослених са више радног искуства или компетентнијих запослених

Остварено повећањем боја запослених у Агенцији на неодређено време за 31 у периоду који обухвата Развојни план. Остварено увођењем система за изградњу и праћење компетенција запослених.

Оптимизација процеса процене заснованог на анализи ризика и расположивог капацитета људских ресурса

Остварено кроз оцену недостатака у процесима рада и у оквиру годишњих састанака преиспитивања система квалитета и перформанси процеса.  Остварено кроз усклађивање броја запослених са захтевима процеса рада. Наставља се у 2023. години.

Истраживање и развијање е-пословања и побољшање информационог система СУД ради побољшања прегледности временских рокова, процеса планирања и реализације, као и ради омогућавања електронске комуникације током тих процедура

Остварено пуштањем у продукцију профила КИ у АДИС систему за лекове. Остварено  започињањем развоја профила у новом информационом систему за Дозволу за лек. Завршетак развоја профила Дозволе за лек, Фармаковигиланце лека, као и реинжињеринг свих развијених профила у АДИС систему за лекове се наставља у 2023. години.

Побољшање комуникације и координираности примењених активности различитих одељења у оквиру АЛИМС

Остварено кроз унапређења Интранета Агенције и редовно ажурирање информација. Наставља се у 2023. години. 

Дефинисање измена правилника којим се додатно дефинише издавање или обнављање дозволе за пуштање у промет 

Делимично остварено јер није било измене правилника у домену издавања и обнове дозволе. Спроведена је измена правилника за варијације ради усклађивања са ЕУ прописима и праксом за бивалентне вакцине против хуманог корона вируса у складу са Commission Delegated Regulation (ЕУ) 2021/756. Важећа је верзија Правилника о условима, садржају документације и начину одобрења измене или допуне дозволе за стављање лека у промет ("Службени гласник РС", бр. 30/2012, 110/2022). Наставља се у 2023. години.

Постизање задовољства корисника на свим нивоима – са тачке гледишта фармацеутске индустрије, државних институција, здравствених радника и пацијената.

Остварено спровођењем редовне годишње анкете испитивања задовољства корисника пруженим услугама Агенције и анализом одговора клијената. Анализа је праћена израдом извештаја. Примећен је тренд повећања процента одговора на свим нивоима на испитивање задовољства корисника услуга Агенције. Наставља се у 2023. години. 

5.2 Даљи развој система управљања квалитетом у АЛИМС

Посебно прилагођена обука (за менаџмент, интерног ревизора и друге запослене)

Оставарено кроз годишње потврђивање оперативности и усаглашености система управљања квалитетом са међународним нормама путем екстерних провера за сертификоване системе које су спроведене од стране међународно признатих сертификационих тела. Наставља се у 2023. години.  

Континуирано успешни резултати у процесу сертификације за све системе везане за квалитет

Остварено резултатима спроведених планираних екстерних провера за 9001:2015; 14001:2015 27001:2013 ИСО/ИЕЦ 17025:2006 у којима није било детектованих неусагалашености. Подржано реализацијом интерних провера и дефинисањем препорука за побољшања. Наставља се у 2023. години.

Даље јачање кризног менаџмента и менаџмента континуираног пословања.

Остварено континуираним праћењем потреба за ажурирарањем Плана континуитета пословања и његовим ажурирањем по утврђеној потреби. Наставља се у 2023. години.

Додатно јачање пројектног менаџмента у АЛИМС

Остварено континуираним планираним активностима за јачање пројектног манаџмента у годишњим Програмима рада за период који обухвата овај Развојни план. Наставља се у 2023. години. 

Посебно прилагођена обука (за менаџмент, интерног ревизора и друге запослене)

Обуке у вези са даљим побољшањем пројектног менаџмента су планиране на основу потреба испитаних током годишњих састанка евалуације и обухваћене су годишњим Планом стручног усавршавања запослених. Наставља се у 2023. 

5.3 Одржавање националне, међународне акредитације НКЛ и прелазак на нову верзију ISO/IEC 17025:2017 и проширење обима акредитације у области биолошких метода

Спољашња и унутрашња обука за нову верзију стандарда ISO/IEC 17025:2017

Остварено одражавањем интерних и екстерних обука у циљу успешне транзиције на нову верзију стандарда. Наставља се у 2023. години.
Припрема општег прелазног плана за нову верзију стандарда ISO/IEC 17025:2017

Анализирање ситуације и дефинисање неопходних промена – прављење детаљног програма остварења

Остварено припремом плана за прелазак на нову верзију стандарда и његовом применом у периоду који је обухваћен овим Развојним планом.

Анализа ризика и могућности у смислу захтева стандарда ISO/IEC 17025: 2017

Остварено прецизнијим дефинисањем методологија за оцену нивоа ризика. Регистар ризика је ревидиран и допуњен. Остварено периодичном ревизијом Регистра ризика и проценом ефективности мера за управљање ризицима. Наставља се у 2023. години.  

Усклађивање начина рада са захтевима нове верзије стандарда ISO/IEC 17025: 2017

Остварено имплементацијом захтева нове верзије стандарда кроз дефинисање активности у годишњим програмима рада и ревизијом сета процедура и упутстава за рад према новој верзији стандарда. Наставља се у 2023. години.   

Проширење обима акредитације у области биолошких метода

Делимично остварено припремом услова за акредитацију теста за одређивање садржаја хемаглутинина у вакцини против грипа. Пријава теста за националну акредитацију планира се у 2023. години. 

Преглед и ажурирање докумената (Правила квалитета НКЛ, процедуре, упутства, обрасци, итд.)

Остварено континуираним усклађивањем интерних процедура и упутстава са захтевима стандарда и EDQM OMCL смерницама. Наставља се у 2023. години.

Интерне провере

Остварено реализацијом интерних провера у НКЛ према захтевима стандарда, WHO GBT индикатора SZO и докумената система квалитета који се односе на рад НКЛ. Наставља се у 2023. години.

Примена корективних мера

Остварено дефинисањем корективних мера на основу извештаја са спроведених интерних провера и праћењем њихове ефективности ради разрешења неусаглашености.  Наставља се у 2023. години.

Прегледи управљања QMS u NKL

Остварено кроз редовно годишње преиспитивање система квалитета у НКЛ. Наставља се у 2023. години. 

Екстерна провера коју врше ЕDQМ и проценитељи Акредитованог тела Србије (АТС)

Остварено кроз спровођење редовних годишњих надзорних или ресертификационих провера које врши национално Акредитационо тело Србије – АТС и потврђивањем акредитације. Остварено спроведеним екстерним проверама које према стандарду  17025: 2017 које је извршио ЕDQМ. За идентификоване неусаглашености покренуте су корективне мере и имплементиране у систем квалитета НКЛ. Остварено добијањем атеста ЕDQМ-а којим се потврђује акредитација према стандарду  17025: 2017 до априла 2026 године. Наставља се у 2023. години. 

5.4 Повећати капацитете ALIMS за процедуру BEMA

Захтеви из BEMA треба да буду у потпуности укључени у све области регулаторних и других пословних процеса АЛИМС, остварени резултати морају да буду одмерени и процењени, и морају да се развију нови планови побољшања

Делимично остварено кроз имплементацију препорука SZO и захтева WHO GBT индикатора који имају сличности са BEMA индикаторима. Наставља се у 2023. години. 
Припремљен, прегледан и примењен Документ "Стратегија за припрему и развој унутрашњих капацитета Агенције за примену бенчмаркинг процедуре (BEMA)" са предвиђеним активностима, временским оквирима и одговорностима како би се испунили сви захтеви

Није остварено, планирана је израда Стратегије за припрему и развој унутрашњих капацитета Агенције за примену бенчмаркинг процедуре (BEMA)" са предвиђеним активностима, временским оквирима и одговорностима како би се испунили сви захтеви. Наставља се у 2023. години.

Руководиоци организационих јединица АЛИМС, који блиско сарађују са директором за управљање квалитетом, треба да наставе да ради на даљем развоју система управљања квалитетом

Остварено сталном сарадњом на ревидирању и писању нових докумената система управљања квалитетом.  Остварено непосредном континуираном сарадњом и анализама које су саставни део Колегијума Агенције и састанака о преиспитивању система квалитета и перфроманси процеса рада Агенције. Наставља се у 2023. години.

Унутрашњи организациони капацитети АЛИМС треба да буду додатно ојачани како би се доказали регулаторни учинак и компетентност

Остварено повећањем броја запослених у различитим областима рада и подизањем степена компетентности запослених за све пословне процесе.  Наставља се у 2023. години.
5.5 Основни преглед процеса у АЛИМС како би се обезбедило боље управљање њима и усвајање начела управљања ризиком

Преглед свих процеса у АЛИМС. Треба спровести неопходна побољшања управљања, стратешког управљања и одређивања приоритета, планирања активности и управљања повезаног са буџетирањем активности, интерних састанака и комуникације

Остварено мапирањем пословних процеса Агенције и континуираним приспитивањем процеса и ревизијом докумената система менаџмента и доношењем нових процедура.   Остварено имплементацијом процесног приступа и израдом Мапе пословних процеса укључујући и њихову повезаност. Наставља се у 2023. години.

Реорганизација успостављених процеса и активности
Остварено кроз утврђивање постојећих регулаторних механизама и развој нових или допуну постојећих у складу са новим националним прописима и смерницама и важећим међународним стандардима. Остварано кроз ревизију Регистра процеса, ризика и прилика и мера за поступање које се обавља на годишњем нивоу. Наставља се у 2023. години.
Накнадна ревизија одговарајуће документације о квалитету

Остварено кроз ревизија докумената система менаџмента, процедура и упутстава и усвајање нових, као и ревизију и допуне Мапе пословних процеса. Наставља се у 2023. години.  
Посебно прилагођена едукација руководиоца организационих јединица у вези са методологијом управљања ризиком

Остварено одржавањем обуке за Управљање ризицима у Агенцији. Спроведена обука за запослене у вези са заштитом података о личности и примени GDPR-a. Наставља се у 2023. години.
Даље спровођење развијене методологије извештавања и Константна анализа и праћење кључних индикатора перформанси (КПИ)
Остварено кроз континуирано извештавање о раду свих организационих целина Агенције и годишњу анализу постигнутих резултата рада и оцену перформанси процеса праћењем дефинисаних кључних индикатора перформанси. Наставља се у 2023. години.

Процес одлучивања у складу са установљеним Регистром управљања ризицима у АЛИМС.
Остварено кроз Ажурирање Регистара за АЛИМС, НКЛ и ЕМС  на основу процене ризика и ефективности примењених мера , за све организационе целине и доношење закључака који прате процес доношења одлука у Агенцији у складу са проценом препознатих ризика.  Наставља се у 2023. години.

5.6 Примена методологије бенчмаркинга SZO као унутрашњег алата за континуирано напредовање

Реорганизација система интерних провера

Остварено увођењем WHO GBT индикатора као обавезног критеријума при спровођењу интерних провера. Остварено јачањем система за праћење имплементације препорука добијених на претходној провери.  Остварено у складу са додатним захтевима SZO који су успоставили систем за спровођење интерних провера у НРА Србије, формирањем тима за спровођење интерних провера и спровођењем провера QМС према индикаторима SZO као и захтевима индикатора за различите функције регулаторног система. Наставља се у 2023. години. 

Одговарајућа едукација стручњака који процењују примену лекова, обезбеђујући услове за непристрасност њиховог суда и одсуство евентуалног сукоба интереса.

Остварено кроз реализацију обука према Плану стручног усавршавања који се  припрема уз помоћ података из извештаја годишњег састанка евалуације. Остварено применом Правилника о пословној тајни и потписивањем изјава о непостојању сукоба интереса на годишњем нивоу. Наставља се у 2023. години. 

Умрежавање и сарадња са свим регулаторним институцијама, са циљем потпуне примене препорука Светске здравствене организације (SZO) и даљег развијања регулаторног капацитета

Остварено унапређењем сарадње различитих сегмената унутар НРА Србије (АЛИМС-Инспекција МЗ - ИЈЗ Батут). Континуираним функционисањем рада Радне групе за спровођење препорука SZO у НРА Србије спроведена су унапређења у области имплементације QМС и специфичних функција регулаторног система.  Наставља се у 2023.

Регулаторни учинак би требало да буде предмет редовног рутинског и систематског надгледања ради откривања проблема у том процесу и одређивања да ли су примењене активности усаглашене са дефинисаним радним циљевима.

Утврђивање области у којима су потребна побољшања.

Остварено кроз спровођење интерних провера у НРА Србије и дефинисање препорука за побољшања QМS и процеса рада. Наставља се у 2023. години.
5.7 Ојачавање ресурса АЛИМС: запослени, просторије, опрема

Ојачавање у погледу броја запослених, пословних просторија и опреме у Националној контролној лабораторији

Остварено повећањем броја запослених и јачањем њихових компетенција, адекватним континуираним опремањем лабораторија за извођење лабораторијских испитивања и реорганизацијом простора у циљу бољег искоришћења за лабораторијске активности.  Наставља се у 2023. години.
Јачање у области броја запослених, просторија и опреме у другим организационим јединицама АЛИМС

Остварено повећањем броја запослених, јачањем њихових компетенција и изградњом стручних капацитета у складу са новим стручно-научним захтевима и дигитализацијом процеса. Делимично остварено у вези са обезбеђењем додатног простора који би могао да прати повећање броја запослених. У циљу решавања потребе за додатним простором дефинисани су услови закупа једног објекта Института "Торлак". Нацрт уговора о закупу је у фази финализације. Наставља се у 2023. години.
5.8. Боље позиционирање АЛИМС на међународном нивоу 

Наставак и побољшање сарадње са надлежним институцијама са којима постоје закључени билатерални споразуми

Остварено реализацијом годишњих планова у домену билатералних споразума уз велика ограничења због пандемије коронавируса и одржавањем размене информација и стручне подршка. Покренут је нови облик сарадње са Италијанском агенцијом за лекове кроз MEDI-THEFT - Размена података и платформа за истраге против организоване крађе лекова у трајању од две године. Наставља се у 2023. 
Промовисање и развој Регионалног меморандума о разумевању и сарадњи између НРА у Србији,Хрватској, Босни и Херцеговини, Македонији и Црној Гори

Остварено реализацијом практичних активности у оквиру Регионалног меморандума о разумевању и сарадњи у погледу размене информација и подршке у едукацијама. Остварено реализацијом мисија у HALMED-у. Наставља се у 2023. 

Пружање подршке у посебним областима ЕУ интеграција, преговора и усаглашавања прописа, пракси и стандарда 

Остварено реализацијом активности на годишњем нивоу као подршка ЕУ интеграцијама, преговорима и усаглашавању прописа и формирањем  краћег извештаја. Наставља се у 2023. години.
Планирање сарадње и могућег потписивања уговора са надлежним институцијама из САД (Администрација за храну и лекове - FDA), Кине (Кинеска администрација за храну и лекове - CFDA), Кубе (Државни центар за контролу лекова, опреме и медицинских уређаја Републике Кубе - CECMED) и другима

Делимично остварено преговорима о потписивању меморандума са Словенијом Молдавијом, Албанијом, Словачком и Мађарском. Наставља се у 2023. години. 

Учешће и вођење међународних пројеката у области надлежности АЛИМС и у оквиру сарадње са Светском здравственом организацијом (SZO), ЕУ интеграцијама и других међународним активностима

Остварено учешћем Агенције у оквиру ИПА пројекта сарадњи са EMA; програма SZO за јачање националног регулаторних система, пројекта SEED+ Европске Комисије (е-размена података у оквиру чланица CEFTA ), пројекат MEDI-THEFT са АИФА који финансира ЕК. Наставља се у 2023. години.
Сарадња са академским институцијама, нарочито у вези са пројектима који спадају у оквир Хоризон 2020 програма ЕУ

Остварено континуираном сарадњом са Фармацеутским факултетом у Београду, Медицинским факултетом у Нишу у оквиру Хоризон 2020 пројекта. Учешће представника АЛИМС као члана савета Фармацеутског факултета и председника Савета послодаваца Фармацеутског факултета. Наставља се у 2023. години.
Наставак развијања сарадње са: Светском здравственом организацијом (SZO), Европским директоратом за квалитет лекова и здравствену заштиту (EDQM), Европском агенцијом за лекове (EMA), Директорима агенција за лекове (HMA) и другима

Остварено кроз учешће запослених Агенције у тимовима SZO који подржавају друге земље у извођењу селф бенцхмаркинга према WHO GBT алату. Остварено кроз учешће у раду радне групе SZO за израду оперативног водича за оцену перформанси регулаторног система НРА на нивоу зрелости 3 i 4 (WLAs) у функцијама LT и LR, учешће у раду тима оцењивача за спровођење WHO Benchmarkinga. Остварено учешћем запослених у раду различитих Радних група EDQM. Наставља се у 2023.

Сарадња са другим међународним организацијама и друштвима, као што су: Међународно друштво за фармаковигиланцу (ISoP), Лекови за Европу (некадашњи ЕГА), Међународно друштво за фармакоекономију и истраживање резултата (ISPOR), Међународна фармацеутска федерација (FIP), итд.
Остварено формалном сарадњом са међународним организацијама и друштвима и формирањем извештај о оствареној сарадњи. Наставља се у 2023. години. 

Експерти из АЛИМС треба да учествују на што више различитих националних и међународних скупова и састанака на којима би промовисали активности АЛИМС и представили досадашња достигнућа.

Остварено учешћем запослених Агенције на он-сите и он-лине скуповима SZO, ЕМА, EDQM. Наставља се у 2023. години. 

5.9 Стабилан и одржив финансијски систем

Тренутне тарифе би требало анализирати годишње, на основу броја услуга извршених годишње и утицаја накнада на фармацеутску индустрију.

Остварено кроз редовну анализу тарифа за рад Агенције уз праћење законске регулативе и евентуалних промена у надлежностима Агенције (увођење нових послова). Управни одбор Агенције предлаже измене тарифа на које сагласност даје Влада Републике Србије.  Наставља се у 2023. години.

Даље финансирање требало би да буде засновано искључиво на тарифама и да омогући надокнаду трошкова свих развојних процеса.

Остварено  финансирањем Агенције искључиво из прихода од тарифа. Агенције није буџетски корисник.  Додатно, у  Плану рада и Финансијском плану Агенције исказују се трошкови свих развојних процеса у Агенцији. Наставља се у 2023. години.

Тарифе би требало да буду усклађене годишње кроз процедуре дефинисане прописима.

Остварено  редовним рађењем свих измена у законској регулативи, нових функције Агенције, као и других промена које имају утицај на одговарајуће тарифе уз сагласност надлежних министарстава.  Остварено анализом прихода и расхода на годишњем нивоу приликом припреме Финансијског плана за наредну годину. Наставља се у 2023. години.
5.10 Обезбеђивање бољих радних услова за запослене

Финансирање нове зграде и њеног опремања и набавке опреме требало би да буду обезбеђени из позитивног финансијског биланса и евентуалних донација ЕУ фондова.
Треба изградити нову зграду, чиме ће бити обезбеђен одговарајући радни простор за све већи број запослених

Делимично остварено. Испитиване су различите могућности за изградњу нове зграде. Финансијским планом Агенције за 2022. годину  обезбеђена су средства за изградњу зграде. Постоји план да Агенција буде део BIO4 Кампуса и у том пројекту биће омогућена изградња пословне зграде Агенције. Такође у плану је и преузимање зграде од Института за молекуларну генетику и генетичко инжењерство после њиховог пресељења у другу зграду. Наставља се у 2023. години.

У садашњој згради, као и у новој, требало би побољшати радни простор и услове за рад, прибављањем одговарајуће канцеларијске и техничке опреме

Делимично остварено. Извршена је процена адекватности радних услова и утврђено је да постоји потреба да се обезбеди бољи и одговарајући радни простор за 56 запослених. Сви запослени имају на располагању адекватна средства за рад. Интензивиране су активности у сарадњи са надлежним министарствима на обезбеђењу одговарајућег пословног простора. Наставља се у 2023. години.

5.11 Унапређење стручног развоја и утицај на побољшање квалитета услуга Агенције

Непрекидан развој стручности и компетенција запослених у АЛИМС, путем одговарајуће едукације, као и усвајања нових информација које могу да буду применљиве у даљем раду.

Остварено кроз интерна и екстерна стручна усавршавања и праћење развоја компетенција запослених и изградње њихових стручних  и професионалних капацитета. Наставља се у 2023. години.

Прављење детаљнијих годишњих планова стручног развоја запослених у складу са практичним циљевима

Остварено израдом и реализацијом годишњих планова стручних усавршавања који обухватају дугорочна (специјализације, докторати и сл) и краткорочна стручна усавршавања у земљи и иностранству. Наставља се у 2023. години.
Спровођење анализе стручног развоја запослених

Остварено спровођењем анализе стручног развоја запослених која се врши на годишњем састанку евалуације за текућу годину и утврђивањем потреба за даљим усавршавањима као и  проценом утицаја спроведених едукација на рад запослених. Наставља се у 2023. години.

Спровођење анализе побољшања регулаторног учинка АЛИМС на основу образовања запослених

Остварено оценом учинка сваког запосленог током спровођења годишњег састанка евалуације и ангажовањем запослених Агенције од стране надлежних министарстава на изради закона и правилника из области рада Агенције. АЛИМС организује обуке и едукације корисника услуга као и састанке на којима се дају тумачења и упутства. Наставља се у 2023. години.

Развијање сарадње са свим пружаоцима обуке и едукације како би се снизили трошкови и постигла обавештеност о свим доступним могућностима обуке и едукације. 
Остварено редовним контактима са свим пружаоцима обука и едукација и праћењем едукација које проистичу из промене законске регулативе, нових пракси, иновативних начина рада како би опредељени буџет за стручна усавршавања омогућио задовољење потреба за обучавањем које су идентификоване анализом процеса рада и евалуацијом запослених. Наставља се у 2023. години.

5.12 Побољшање задовољства запослених

Упитник о задовољству запослених прослеђује се једном годишње

Израда плана активности са циљем побољшања задовољства запослених

Остварено спровођењем упитника о задовољству запослених, његовом анализом и формирањем закључака из којих проистичу препоруке за побољшање задовољства запослених. Наставља се у 2023. години.  

Утицај других правних аката на запослене у АЛИМС као што су Закон о јавним агенцијама, итд.

Остварено анализом утицаја важеће законске регулативе као што је Закон о раду, Закон о јавним агенцијама, Закон о општем управном поступку, Закон о заштити података о личности, Закон о родној равноправности као и свих других закона који штите права запослених и уређују њихов статус. Остварено изменама Колективног уговора у Агенцији којима се штите права запослених. Наставља се у 2023. години. 
Постоји процес жалбе за ситуације које захтевају посебну пажњу, као што су сукоби или мобинг

Остварено дефинисањем процеса подношења жалби у вези са сумњом да је запослени изложен злостављању.  Остварено поштовањем Закона и Правилника о спречавању злостављања на раду којим се обезбеђује да сваки запослени који сматра да је изложен злостављању може покренути законом прописан поступак и добити пуну подршку Агенције у остваривању својих права. Наставља се у 2023. години.  
5.13 Развој информационих технологија (IT)

Даљи развој и побољшање електронских услуга у оквиру извршавања задатака који спадају у надлежности АЛИМС у складу са захтевима и акционим плановима које је дефинисала Влада Републике Србије
Остварено кроз рад портала ms.alims.gov.rs и lekovi. alims.gov.rs где су развијене е-услуге за хуману медицину и то  за увозне дозволе за лекове, за стручна мишљења, за категоризацију лека, додатне и контролне маркице, интерне неусаглашености, рекламације, преноси дозволе, престанци дозволе, клиничка испитивања за лекове у хуманој медицини,  е-уписа у регистар мс, КИ, увозне дозволе за мс и др. Остварено интеграцијом е-услуга са порталом еУправе.
Мере у вези са тзв. отвореним подацима (Open data);

Остварено на националном порталу Опен дата где постоји отворено 16 сетова података у .csv формату. У току је развој АПИ сервиса за преузимање истих преко веб сервиса као унапређење преузимања сервиса сто омогућава умрежавање са сродним институцијама. 
Проширења база података
Остварено кроз развијене wеб апликације за претраживање произвођача за МС и за представнике произвођача за МС као нове базе података. Остварено развојем Регистра произвођача за МС и за представника произвођача за МС на АДИС порталу. 
Софтверска решења за све неопходне додатне задатке утврђене у развојном плану, Побољшање информационог система SUD; Примена eCTD;

Делимично остварено пуштањем у продукцију профила КИ у АДИС систему за лекове али нису имплементирани профили који се односе на Дозволу за лек и Фармаковигиланцу лекова. У СУД систему су престали са радом профили који се односе 
на клиничка испитивања. Започет је развој профила у новом информационом систему за Дозволу за лек. Наставља се у 2023. години.

· Дефинисани КПИ за 2022. годину:  Имплементација активности дефинисаних циљевима Развојног плана ≥60%

· Реализација:  потпуно остварен
****************
Овај извештај је сачињен на основу података добијених из информационих система АЛИМС и информација изнетих у појединачним извештајима о раду организационих целина АЛИМС.
УПРАВНИ ОДБОР
АГЕНЦИЈЕ ЗА ЛЕКОВЕ И МЕДИЦИНСКА
СРЕДСТВА СРБИЈЕ
Деловодни број: 01-
84




Председник
У Београду, 28. фебруар 2023. године
_________________________________________________
Спец. др мед. Александар Шепетковски

� Напомена: Број забележених случајева може да буде ревидиран у финалном Годишњем извештају о пријављеним НРЛ након детаљне обраде случајева и свођења података у бази нежељених реакција, укључујући обједињавање дупликата.

